Thimarafushin hayyaru kuri meehunge bandhu muhdhathu dhamahattaifi - vNews.mv\nތިމަރަފުށިން ހައްޔަރުކުރި މީހުންގެ ބަންދުގެ މުއްދަތު އަނެއްކާވެސް ދަމަހައްޓައިފި\nރިފާޢަތު Male' | 29 September 2021, 13:19\nތިމަރަފުށިން ހައްޔަރުކުރި އައިއެސް އާއި ގުޅުން އޮތް މީހުން ކަމަށް ތުހުމަތު ކުރެވޭ މީހުން ޝަރީއަތް ނިމެންދެން ބަންދު ކުރުމަށް ނިންމާފައިވާ ނިންމުން އަނެއްކާވެސް ކޯޓުން ދަމަހައްޓައިފިއެވެ.\nއިސްލާމިކް ސްޓޭޓް (އައިއެސް) އާ ގުޅިގެން ރާއްޖޭގައި ޓެރަރިޒަމްގެ ހަމަލާއެއް ދޭން އުޅުމުކަމުގެ ތުހުމަތުގައި 8 މީހަކު ހައްޔަރުކުރީ، މިއަހަރުގެ ޖެނުއަރީ މަހުގެ 26 ވަނަ ދުވަހުގައެވެ.\nއެ ހުރިހާ މީހުންގެ ވަނަވަރު ފުލުހުން އާންމުކޮށްފަވާއިރު ފެބްރުއަރީ މަހުގެ 18ވަނަ ދުވަހު އެ ހުރިހާ އެންމެން ޝަރީއަތް ނިމެންދެން ބަންދު ކުރުމަށް ކްރިމިނިލް ކޯޓުން ވަނީ އަމުރުކޮށްފައެވެ.\nމި މައްސަލާގައި ދައުވާލިބޭ 8 މީހުންގެ ފަރާތުން މުޖުތަމަޢުގެ ސަލާމަތަށް ނުރައްކަލެއް ކުރިމަތިވެދާނެކަމަށްޓަކައި ޝަރީއަތް ނިމެންދެން ބަންދުކޮށްދިނުމަށް ބޭއްވި މައްސަލައިގެ ބަންދު މުރާޖަޢާ އަޑުއެހުމުގައި އެދުމުން، މި 8 މީހުން ޝަރީޢަތް ނިމެންދެން ބަނދު ކުރުމަށް މައްސަލަ ބައްލަވާ ގާޒީ ވަނީ ނިންމަވާފައިވާ ކަމަށް ޕީޖީ އޮފީހުން މީގެ ކުރިން ވަނީ މައުލޫމާތުދީފައެވެ.\nމިއަދު އަނެއްކާވެސް މިވަނީ އެމީހުންގެ ޝަރީއަތް ނިމެންދެން ބަންދު ކުރުމަށް ނިންމި ނިންމުމުގެ މުއްދަތު ދަމަހައްޓަން ނިންމާފައެވެ.\nމިމައްސަލާގައި ހައްޔަރުކޮށްފައިވަނީ، ތ. ތިމަރަފުށި، ފެހިވިދުވަރުގެ، އަބްދުﷲ ޝަރީފްއާއި، ތ. ތިމަރަފުށި، ކެނެރީގެ، ޢަލީ މުނީޒުއާއި ތ. ތިމަރަފުށި، އަސުރުމާގެ، މުޙައްމަދު އާޞިރުއާއި، ތ. ތިމަރަފުށި، އަސްރަފީވިލާ، އަޙްސަން މުޙައްމަދުއާއި، ރ. މަޑުއްވަރި، ބީޗްހައުސް ޢަބްދުﷲ ޢިމާދުއާއި، ތ. ތިމަރަފުށި، ސައިމާ، ޝަމާޚު ޝަރީފްއާއި، ނ. ކުޑަފަރި، ރޯޒްމީޑު، އިބްރާހިމް ލޫޠުއާއި، ރ. ކަނދޮޅުދޫ، ފެހިވިލާ، ޢަލީ އަރުހަމް މުޙައްމަދުއެވެ.\nމިމައްސަލަފައި ހައްޔަރުކޮށްފައިވާ އަބްދުﷲ ޝަރީފްގެ މައްޗަށް ތިން ދައުވާއެއް އުފުލަފާއިވާއިރު، އެއީ ޓެރަރިޒަމްގެ އަމަލެއް ކުރުމަށް ރޭވުމުގެ ކުށުގެ ދަޢުވާއާއި، ޓެރަރިސްޓް ޖަމާޢަތަކަށް ތާއީދުކުރާ މީހެއްކަމަށް ދޭހަވާފަދަ ލިޔުމެއް ގެންގުޅުމުގެ ކުށުގެ ދަޢުވާއާއި، ޓެރަރިސްޓް ޖަމާޢަތެއްގެ މެންބަރަކަށްވުމުގެ ކުށުގެ ދަޢުވާއެވެ.\nއަޙްސަން މުޙައްމަދުގެ މައްޗަށްވަނީ ދެދައުވާއެއް އުފުލާފައެވެ. އެއީ، ޓެރަރިޒަމްގެ އަމަލެއް ކުރުމަށް ރޭވުމުގެ ކުށުގެ ދަޢުވާއާއި، ޓެރަރިސްޓް ޖަމާޢަތަކަށް ތާއީދުކުރާ މީހެއްކަމަށް ދޭހަވާފަދަ ލިޔުމެއް ގެންގުޅުމުގެ ކުށުގެ ދަޢުވާއެވެ.\nޢަލީ އަރުހަމް މުޙައްމަދުގެ މައްޗަށް ތިން ދައުވާއެއް އުފުލާފައިވާއިރު، އެއީ ޓެރަރިޒަމްގެ އަމަލެއް ކުރުމަށް ރޭވުމުގެ ކުށުގެ ދަޢުވާއާއި، ޓެރަރިސްޓް ޖަމާޢަތަކަށް ތާއީދުކުރާ މީހެއްކަމަށް ދޭހަވާފަދަ ލިޔުމެއް ގެންގުޅުމުގެ ކުށުގެ ދަޢުވާއާއި، ހަނގުރާމައަށް ދާން އުޅުމުގެ ކުށުގެ ދަޢުވާއެވެ.\nޢަބްދުﷲ ޢިމާދުގެ މައްޗަށް އުފުލާފައިވަނީ، ހަތަރު ދައުވާއެކެވެ. އެއީ ޓެރަރިޒަމްގެ އަމަލެއް ކުރުމަށް ރޭވުމުގެ ކުށުގެ ދަޢުވާއާއި، ޓެރަރިސްޓް ޖަމާޢަތަކަށް ތާއީދުކުރާ މީހެއްކަމަށް ދޭހަވާފަދަ ލިޔުމެއް ގެންގުޅުމުގެ ކުށުގެ ދަޢުވާއާއި، އަދުލުއިންސާފު ގާއިމުކުރުމަށް ހުރަސްއެޅުމުގެ ކުށުގެ ދަޢުވާއާއި، އޮރިޔާންކާޑު ގެންގުޅުމުގެ ކުށުގެ ދައުވާއެވެ.\nއިބްރާހިމް ލޫތުގެ މައްޗަށް ދެދައުވާއެއް އުފުލާފާއިވާއިރު، އެއީ ޓެރަރިޒަމްގެ އަމަލެއް ކުރުމަށް ރޭވުމުގެ ކުށުގެ ދަޢުވާއާއި، އަދުލުއިންސާފު ގާއިމުކުރުމަށް ހުރަސްއެޅުމުގެ ކުށުގެ ދަޢުވާއެވެ.\nޝަމާޚު ޝަރީފްގެ މައްޗަށްވެސް ދެދައުވާއެއް އުފުލާފައިވެއެވެ. އެއީ ޓެރަރިޒަމްގެ އަމަލެއް ކުރުމަށް ރޭވުމުގެ ކުށުގެ ދަޢުވާއާއި، ޓެރަރިސްޓް ޖަމާޢަތަކަށް ތާއީދުކުރާ މީހެއްކަމަށް ދޭހަވާފަދަ ލިޔުމެއް ގެންގުޅުމުގެ ކުށުގެ ދައުވާއެވެ.\nޢަލީ މުނީޒުގެ މައްޗަށް ތިން ދައުވާއެއް އުފުލާފައިވާއިރު، އެއީ ޓެރަރިޒަމްގެ ޢަމަލެއް ކުރުމަށް ހިތްވަރު ދިނުމުގެ ކުށުގެ ދަޢުވާއާއި، ޓެރަރިޒަމްގެ ޢަމަލެއް ކުރުމަށް ބޭނުންވާ އުކުޅުތައް ދަސްކުރުމުގެ ކުށުގެ ދަޢުވާއާއި، ޓެރަރިސްޓް ޖަމާޢަތަކަށް ތާއީދުކުރާ މީހެއްކަމަށް ދޭހަވާފަދަ ލިޔުމެއް ގެންގުޅުމުގެ ކުށުގެ ދަޢުވާއެވެ.\nމީގެއިތުރުން މުހައްމަދު އާސިރުގެ މައްޗަށް އެއް ދައުވާއެއް އުފުލާފާއިވާއިރު، އެއީ ޓެރަރިޒަމްގެ ޢަމަލެއް ކުރުމަށް ހިތްވަރު ދިނުމުގެ ކުށުގެ ދައުވާއެެވެ.\nކްރިމިނަލް ކޯޓު ރާއްޖެ މޯލްޑިވްސް ޕޮލިސް ސާވިސް ޕްރޮސެކިއުޓާ ގެނެރަލް ޓެރަރިޒަމް\nސްވާލު:ޓެރަރިޒަމްގެ ޢަމަލެއް ކުރުމަށް ބޭނުންވާ އުކުޅުތައް ދަސްކުރުމުގެ ކުށުގެ ދަޢުވާ ސާބިތުކުރުމަށް ބޭނުންވަނީ ކޮންކަމެއް؟ ޖެނެރަލް ސައިންސްގައިވެސް ޓެރަރިޒަމްގައި ބޭނުންކުރެވިދާނެ އަމަލުތައް ކިޔަވައިދޭ. މިލިޓަރީގައިވެސް. ދަސްކުރި އެއްޗަކަށްވުރެ އެބޭނުންކޮށްގެން ކުރި އަމަލެއްނޫންތޯ ރަނގަޅު ނުރަނގަޅު ކަނޑައެޅުން ނޫންތޯ މުހިންމީ؟


Gaanoonul ugoobaathaai jinaee Ijraathuge gaanoon islaahu kuranee | Mihaaru\nއެޓާނީ ޖެނެރަލް އަނިލް:\nއޭޖީ އަނިލް ރަސްމިއްޔާތެއްގައި ވާހަކަ ދައްކަވަނީ.---ފައިލް ފޮޓޯ: މިހާރު\nގާނޫނުލް އުގޫބާތާއި ޖިނާއީ އިޖްރާއާތުގެ ގާނޫނަށް ބަދަލުތަކެއް ގެންނަން ހުށަހަޅަނީ\n11 ޖެނުއަރީ 2018 - 17:262comments\nގާނޫނުލް އުގޫބާތާއި ޖިނާއީ އިޖްރާއާތުގެ ގާނޫނަށް ބަދަލުތަކެއް ގެންނަން ރައްޔިތުންގެ މަޖިލީހަށް ހުށަހަޅުއްވާނެ ކަމަށް އެޓާނީ ޖެނެރަލް މުހައްމަދު އަނިލް ރޭ ވިދާޅުވެއްޖެ އެވެ.\nޕީއެސްއެމްގެ ޕްރޮގްރާމެއްގައި ވާހަކަ ދައްކަވަމުން އަނިލް ވިދާޅުވީ ގާނޫނުލް އުގޫބާތާއި ޖިނާއީ އިޖްރާއާތުގެ ގާނޫނަކީ ޖިނާއީ އަދުލުގެ ނިޒާމަށް ބޮޑެތި ބަދަލުތަކެއް ގެނައި ދެ ގާނޫނު ކަމަށާއި އެ ދެ ގާނޫނަށް ގެންނަން ފެންނަ ބައެއް އިސްލާހުތައް މި އަހަރު ހުށަހަޅުއްވާނެ ކަމަށެވެ.\nއެގޮތުން ގާނޫނުލް އުގޫބާތަށް ބައެއް ބަދަލުތައް ގެނުމަށް ދެ ބިލެއް ހުށަހަޅަން ނިންމާފައިވާ ކަމަށް އޭނާ ވިދާޅުވި އެވެ.\nއަނިލް ފާހަގަކުރެއްވި ގޮތުގައި އެންމެ ބޮޑު ބަދަލެއް ގެންނާނީ ކޮރަޕްޝަންގެ ކުށްތައް ކަނޑައެޅުމުގެ ބަޔަކަށެވެ. އެއީ އެންޓި ކޮރަޕްޝަން ކޮމިޝަން (އޭސީސީ) އިން ހުށަހަޅާފައިވާ އިސްލާހުތަކެއް ކަމަށާއި ދައުލަތުގެ މަގާމުތަކުގައި ތިބެގެން ހިންގާ ކޮރަޕްޝަންގެ އަމަލުތަކަށް އަދަބު ބޮޑުވާ ގޮތަށް ވެސް އެ އިސްލާހުގައި ހިމަނާފައިވާ ކަމަށް އަނިލް ވިދާޅުވި އެވެ.\n"...އެ ބާބު ހަރުދަނާކޮށް ކުށްތައް ކަނޑައަޅައި، އޭގެ ތަފްސީލުތައް ވެސް ހިމަނާފައިވާނެ. ޚާއްސަކޮށް ފާހަގަކޮށްލަން ބޭނުން ރިޝްވަތު ދިނުމުގެ ކަންކަމަށް، ދައުލަތުގެ އިސް މަގާމުތަކުގައި ތިބޭ މީހުން ރިޝްވަތު ހިފައި އަދި ރިޝްވަތު ދީ ކަންކަން ކުރާ މީހުންނަށް އަދަބު ބޮޑުވާނެ ގޮތަކަށް އަޅުގަނޑުމެން އޮންނާނެ ކަނޑައަޅާފައި،" އަނިލް ވިދާޅުވި އެވެ.\nމީގެ އިތުރުން ދައުލަތަށް ޚިޔާނާތްތެރިވުމާއި ބަޣާވާތް ކުރުމަކީ ވެސް ވަކި ކުށެއްގެ ގޮތުގައި ހިމެނުމަށް ގާނޫނުލް އުގޫބާތަށް އިސްލާހު ހުށަހަޅާނެ ކަމަށް އަނިލް ވިދާޅުވި އެވެ. އެއީ އެމެރިކާ ފަދަ ގައުމުގައި ވެސް ކަނޑައަޅާފައި އޮންނަ ކުށެއް ކަން އޭނާ ފާހަގަ ކުރެއްވި އެވެ.\nމިދިޔަ ޖުލައި މަހު އަމަލުކުރަން ފެށި ޖިނާއީ އިޖްރާއާތުގެ ގާނޫނަށް ގެންނަން އިސްލާހުތަކާ ބެހޭގޮތުން އަނިލް ވިދާޅުވީ އެ ގާނޫނަށް އިސްލާހު ހުށަހަޅަނީ އެ ގާނޫނަށް އަމަލުކުރަން ފެށިއިރު ފާހަގަވެފައި ހުރި ބައެއް ކަންކަން ހަރުދަނާ ކުރުމުގެ ގޮތުން ކަމަށެވެ.\nމިދިޔަ އަހަރު އެ ގާނޫނަށް އިސްލާހުތަކެއް ސަރުކާރުން ހުށަހެޅުމުން، މަޖިލީހުގެ މެމްބަރުންގެ ކަންބޮޑުވުންތަކާ ހެދި އެ ބިލް އަނބުރާ ގެންދިޔަ ކަން ފާހަގަ ކުރައްވައި، އޭނާ ވިދާޅުވީ އޭރު ވެސް ހުށަހެޅި އިސްލާހުތަކަކީ އެ ގާނޫނު ހަރުދަނާ ކުރުމުގެ ގޮތުން ހުށަހެޅި އިސްލާހުތަކެއް ކަމަށެވެ. އެ ކަންބޮޑުވުންތަކަށް ރިއާޔަތްކޮށް މިއަހަރު ވެސް އިސްލާހު ހުށަހަޅާނެ ކަމަށް އޭނާ ވިދާޅުވި އެވެ.\n"ގިނަ މެމްބަރުން އޭރު ފާހަގަ ކުރެއްވި ނުކުތާތަކަކީ ގާނޫނުގައި ހުރި ބައިތައް އެހާ ރަނގަޅަކަށް ނުބައްލަވާ ފާހަގަކުރި ނުކުތާތަކެއް. އަޅުގަނޑުމެން ހުށަހަޅާ ބިލުގައި އޮންނަނީ އެކަންކަން އިތުރަށް ހަރުދަނާ ކުރަން،" އަނިލް ވިދާޅުވި އެވެ.\nދައުލަތަށް ގެއްލިފައި ހުރި ފައިސާ އަނބުރާ ހޯދަން އެސެޓް ރިކަވަރީގެ ބިލެއް ވެސް މިއަހަރު މަޖިލީހަށް ހުށަހަޅާނެ ކަމަށް އަނިލް ވިދާޅުވި އެވެ. ދައުލަތަށް ޚިޔާނާތްތެރިވާ ބައެއް މީހުން އަމަލުކުރާ ގޮތުން، ގެއްލޭ ފައިސާ އަނބުރާ ހޯދަން ދަތިތަކެއް ދިމާވާ ކަމަށާއި އެސެޓް ރިކަވަރީގެ ބިލުން އެކަންކަން ހައްލުވާނެ ކަމަށް އޭނާ ވިދާޅުވި އެވެ.\n"ބައެއް ފަރާތްތަކުން ޚިޔާނާތްތެރިވެފައި ހުރި ފައިސާ އެބަހުރި އެ މީހާގެ ނަން ނޫން އެހެން މީހުންގެ ނަން ނަމަށް ބަދަލުކޮށްފައި. ތިން ވަނަ ފަރާތެއްގެ ނަމުގައި ހުންނާތީ އެ ފަރާތްތައް މެދުވެރިކޮށް އެ ތަކެތި ހޯދަން އަޅުގަަނޑުމެން ކަޑައްތު ކުރަންޖެހޭ މަގު ތަންކޮޅެއް އެބަ ދިގުވޭ. އެހެންވީމަ އެކަން ދުނިޔޭގެ ގާނޫނުތަކުގައި ބައިނަލްއަގްވާމީ ބެސްޓް ޕްރެކްޓިސްއާ އެއްގޮތަށް ބަދަލު ކުރަން އެސެޓް ރިކަވަރީގެ ބިލެއްގެ މި މަސައްކަތް ކުރަނީ،" އަނިލް ވިދާޅުވި އެވެ.\nއޭނާ ވިދާޅުވި ގޮތުގައި ކުޑަކުދިންގެ ހައްގުތައް ރައްކާތެރި ކުރުމާ ބެހޭ ބިލެއް މިއަހަރު ފެށުމާ އެކު، މިހާރު މަޖިލީހަށް ވަނީ ފޮނުވައިފަ އެވެ. އަދި ކުޑަކުދިންގެ އަދުލުގެ ނިޒާމެއް ބިލެއް ވެސް މިއަހަރު މަޖިލީހަށް ހުށަހަޅާނެ ކަމަށް އޭނާ ވިދާޅުވި އެވެ.\nއިތުރު ލިޔުންތައް ކުށްކުރުން އެޓާނީ ޖެނެރަލްގެ އޮފީސް ގާނޫނުލް އުގޫބާތު ޖިނާއީ އަދުލުގެ ނިޒާމު ޖިނާއީ އިޖުރާއަތުގެ ގާނޫނު ކުރީގެ އޭޖީ މުހައްމަދު އަނިލް\nއިޖްރާއާތުގެ ގާނޫނު ދެނެގަތުން: ތައާރަފާއި މަގްސަދު


Co shared kitchen facility eh Hulhumale gai gaaim kuranee\nކޯޝެއާޑް ކިޗެން ފެސިލިޓީ\nކޯޝެއާޑް ކިޗެން ފެސިލިޓީއެއް ހުޅުމާލޭގައި ގާއިމް ކުރަނީ\nމިކަމަށް ޝައުގުވެރިވާ ފަރާތްތަކުން ޖުލައި 6އް ގެ ކުރިން ފޯމް ފުރިހަމަކުރުމަށް ވަނީ އެދިފައި\nކ. މާލެ | 22 ޖޫން 2020 | ހޯމަ 19:46 | 2,714\nޝެއަރޑް ކިޗެން ފެސިލިޓީއެއްގައި ކެއްކުމުގެ މަސައްކަތް ކުރިއަށްދަނީ - ޕޮސިސްޓް\nއެންމެ ކުދި، ކުދި އަދި މެދު ފަންތީގެ ވިޔަފާރިތަކުގެ ތެރެއިން ކާބޯތަކެތި އުފައްދާ ފަރާތްތަކަށް ހާއްސަކޮށްގެން ކޯޝެއާޑް ކިޗެން ފެސިލިޓީއަށް ހުޅުމާލޭގައި ގާއިމް ކުރަން ނިންމައިފިއެވެ.\nއިކޮނަމިކް މިނިސްޓްރީން ބުނީ އެންމެ ކުދި، ކުދި އަދި މެދު ފަންތީގެ ވިޔަފާރިތަކުގެ ތެރެއިން ކާބޯތަކެތި އުފައްދާ ފަރާތްތަކަށް ހާއްސަކޮށްގެން (ހާއްސަކޮށް ޒުވާން ވިޔަފާރިވެރިންނާއި ގޭގަ ތިއްބަވައިގެން ކާބޯތަކެތި އުފައްދާ އަންހެންވެރިންނަށް) އަމާޒުކޮށްގެން ޔޫއެންޑީޕީގެ ސަސްޓެއިނަބަލް އިކޮނޮމިކް އެންޕަވަރމެންޓް އެންޑް ޑިވެލޮޕްމަންޓް ފޯ އެސްއެމްއީޒް (ސީޑްސް) ޕްރޮޖްކްޓްގެ މާލީ އެހީގެ ދަށުން، މިނިސްޓްރީ އޮފް އިކޮނޮމިކް ޑިވެލޮޕްމަންޓްގެ އިސްނެގުމުގެ މަތިން ބިޒްނަސް ސެންޓަރ ކޯޕަރޭޝަނުން (ބީސީސީ) ކޯޝެއާޑް ކިޗެން ފެސިލިޓީއެއް ހުޅުމާލޭގައި ޤާއިމުކުރުމަށް ނިންމާފައިވާ ކަމަށެވެ.\nކޯޝެއާޑް ކިޗެން އަކީ ކާބޯތަކެތި އުފެއްދުމަށް ބޭނުންވާ ގިނަ ވަސީލަތްތަކެއް އެއްތަނަކުން ލިބިދޭގޮތަށް، އެއްފަހަރާ ގިނަ ބަޔަކަށް ބޭނުންކުރެވޭ ގޮތަށް، ހުންނަންޖެހޭ ވަކި ސްޓޭންޑަޑަކަށް ފެތޭގޮތަށް ފަރުމާކުރެވިފައި ހުންނަ ތަންތަނެވެ.\nއިކޮނަމިކް މިނިސްޓްރީން ބުނީ މިކަމަށް ޝައުގުވެރިވާ ފަރާތްތަކުންގޫގުލް ފޯމްމެދުވެރިކޮށް މިކަމަށް ރަޖިސްޓަރ ވުމަށް ދައުވަތުއަރުވާ ކަމަށެވެ. އަދި ފޯމް ލުމުގެ ސުންގަޑިއަކީ6ޖުލައި 2020ވާ ހޯމަދުވަހުގެ މެންދުރު 3:00 ކަމަށެވެ.\nކޯ ޝެއަރ ކިޗެން ފެސިލިޓީސްއަކީ ގިނަ ގައުމުތަކެއްގައި ބޭނުން ކުރަމުން އަންނަ ނިޒާމެކެވެ. މައިގަނޑު ގޮތެއްގައި މި ފެސިލިޓީސްތައް ބޭނުން ކުރަމުން އަންނަނީ އަމިއްލައަށް މަސައްކަތް ކުރަން ބޭނުންވާ ނަމަވެސް، އެފަދަ ދިރިއުޅުމުގެ ހާލަތު ހުންނަ ގޮތުން އެފަދަ ކަންތައްތަކެއް ކުރެވޭނެ އިންތިޒާމް ހަމަޖެހިފައި ނުވާ ފަރާތްތަކުންނެވެ. މިއީ ކުދި ވިޔަފާރި އަދި އަމިއްލަ ވިޔަފާރި ކުރާ ފަރާތްތަކުން ބޭނުން ކުރަމުން އަންނަ ކާމިޔާބު ނިޒާމެކެވެ.


SunOnline: Eh million Rufiyyage agu huri inaam thakaa eku STOge ramazan sale fashaifi\nއެއް މިލިއަން ރުފިޔާގެ އަގުހުރި އިނާމްތަކާ އެކު އެސްޓީއޯގެ ރަމަޒާން ސޭލް ފަށައިފި\nމުހައްމަދު އައުޒަމް 11 Mar 2019, 15:22\nއެސްޓީއޯ ރަމަޒާން ބާޒާރު ޕްރޮމޯޝަން ލޯންޗް ކުރުމަށް މިއަދު ބޭއްވި ރައްމިއްޔާތުގެ ތެެރެއިން---\nކޮންމެ އަހަރަކު ވެސް އެސްޓީއޯ ހޯމް އިމްޕްރޫވްމަންޓްއިން ރަމަޟާން މަހާ ދިމާކޮށް ކުރިއަށް ގެންދާ އެސްޓީއޯ އިން ރަމަޟާން ބާޒާރު ޕްރޮމޯޝަން މިއަދު ފަށައިފި އެވެ.\nއެސްޓިއޯ ހޯމް އިމްޕްރޫވްމަންޓްގައި މިއަދު ބޭއްވި ރަސްމިއްޔާތުގައި އެ ސޭލް ރަސްމީކޮށް ފައްޓަވައި ދެއްވީ އެސްޓީއޯގެ މެނޭޖިން ޑިރެކްޓަރު ހުސެއިން އަމްރު މުހައްމަދު އެވެ.\nއެ ޕްރޮމޯޝަން 10 މޭ ނިޔަލަށް ކުރިއަށް ގެންދިއުމަށް ހަމަޖެހިފައިވާ ކަަމަށް އެސްޓީއޯއިން ބުންޏެވެ.\nއެސްޓީއޯގެ ސީނިއާ މެނޭޖާ، އައިމިނަތު ޝުރުފާ ވިދާޅުވީ އެ ޕްރޮމޯޝަން އެސްޓީއޯގެ އަތޮޅު ތެރޭގެ ހުރިހާ ފިހާރައެއްގައި ވެސް ކުރިއަށް ގެންދިއުމަށް ހަމަޖެހިފައިވާ ކަމަށެވެ.\n"މި ޕްރޮމޯޝަން ކުރިއަށްދާ އިރު މުޅި ޖުމްލަ އެއް މިލިއަން ރުފިޔާގެ މުދާ އެބަ ދޫކޮށްލަން ކަސްޓަމަރުންނަށް. އޭގެ ތެރޭގައި ހިމެނޭ ކަސްޓަމަރުން ވަގުތުން މުދާ ބައްލަވައިގަތީމަ ލިބޭ މުދަލާއި އޭގެ އިތުރުން ކޮންމެ ހަފްތާއަކު އަޅުގަނޑުމެން އެބަ ހޮވަން ނަސީބުވެރި ފަރާތެއް." ޝުރުފާ ވިދާޅުވި އެވެ.\nއެގޮތުން ވަގުތުން ލިބޭ އިނާމްތަކުގެ ގޮތުގައި ފިލިޕްސްގެ އެއާ ފްރަޔާއެއް ގަތުމުން ފެން ހޫނު ކުރާ ޖަގެއް އަދި މަކިޓާ ބްރޭންޑްގެ 30،000 ރުފިޔާ އިން މަތީ ވިޔަފާރި ކުރާ ފަރާތްތަކަށް "ސަފްރައިޒް" އިނާމުތަކެއް ލިބިގެންދާނެ ކަމަށް ވެސް ޝިރުފާ ވިދާޅުވި އެވެ.\nއަދި އެ ޕްރޮމޯޝަން ނިމުމުން ލަކީޑްރޯއެއް ބާއްވައި ތިން ފަރާތަކެއް ހާއްސަ އިނާމްތަކެއް ދިނުމަށް ހަމަޖެހިފައިވާ ކަމަށެވެ. އެގޮތުން އެއްވަނަ އަށް އަންނަ ފަރާތަކަށް 80،000 ރުފިޔާ، އަދި ދެވަނައަށް 40،000 ރުފިޔާ އަދި ތިންވަނައަށް އަންނަ ފަރާތަކަށް 20،000 ރުފިޔާ ދިނުމަށް ހަމަޖެހިފައިވާ ކަމަށެވެ.\nޝުރުފާ ވިދާޅުވީ އެ ޕްރޮމޯޝަންގައި 30 ޕަސެންޓްއާ ހަމައަށް ޑިސްކައުންޓް ލިބިގެންދާނެ ކަމަށެވެ.\nވަގުތުން ލިބޭ އިނާމުތަކުގެ ތެރޭގައި ފިލިޕްސްގެ އެއާ ފްރަޔާއެއް ގަތުމުން ފެން ހޫނު ކުރާ ޖަގެއް ލިބޭ އިރު މަކިޓާ ބްރޭންޑްގެ 30،000 ރުފިޔާ އިން މަތީ ވިޔަފާރި ކުރާ ފަރާތްތަކަށް "ސަފްރައިޒް" އިނާމުތަކެއް ލިބޭނެ ކަމަށް އޭނާ ވިދާޅުވި އެވެ.\nޝުރުފާ ވިދާޅުވީ އެ ޕްރޮމޯޝަންގައި 500 ރުފިޔާގެ ވިޔަފާރު ކުރުމުން ކޫޕަނެއް ވެސް ލިބިވަޑައިގަންނަވާނެ ކަމަށެވެ.\nތެލުގެ އަގު ބޮޑު ކުރިތާ މަހެއް ނުވެ ހެޔޮކޮށްފި\n"ހޮޓަލާއި މިފްކޯގެ ސަބަބުން އެސްޓީއޯއަށް ގެއްލުންވޭ"\nއެސްޓީއޯގެ ޑިރެކްޓަރުންގެ ބޯޑަށް ބަދަލުތަކެއް


ޠާހިރާ އަޒްހާރު 14 މެއި 2021\nމިއަހަރުގެ މިހާތަނަށް ރާއްޖެ ޒިޔާރަތްކުރި ފަތުރުވެރިންގެ އަދަދު 423،354 އަށް އަރައިފިއެވެ.\nޓުއަރިޒަމް މިނިސްޓްރީން އާންމުކޮށްފައިވާ ތަފާސްހިސާބުތައް ދައްކާގޮތުން މި ހިނގާ މެއި މަހުގެ 13 ވަނަ ދުވަހުގެ ނިޔަލަށް މި މަހު ރާއްޖެ ޒިޔާރަތްކުރީ 33،584 ފަތުރުވެރިންނެވެ. މިއާއެކު މިއަހަރުގެ މިހާތަނަށް ރާއްޖެ ޒިޔާރަތްކުރި ފަތުރުވެރިން ވަނީ 423،354 އަށް އަރާފައެވެ.\nމީގެ ތެރޭގައި އެންމެ ގިނައީ ރަޝިއާގެ ފަތުރުވެރިން ކަމަށް ޓުއަރިޒަމް މިނިސްޓްރީން ވަނީ ބުނެފައެވެ. ރަޝިއާ ފަތުރުވެރިން 22.7 އިންސައްތަ ހިއްސާކުރާއިރު ދެވަނައަށް އެންމެ ގިނަ ފަތުރުވެރިން ޒިޔާރަތްކޮށްފައިވަނީ އިންޑިއާއިން ކަމަށް ޓުއަރިޒަމް މިނިސްޓްރީން ބުނެފައިވެއެވެ. އިންޑިއާއިން ޒިޔާރަތްކުރި ފަތުރުވެރިން 21.2 އިންސައްތަ ހިއްސާކުރާ ކަމަށް ޓުއަރިޒަމް މިނިސްޓްރީން ބުނެފައިވެއެވެ.\nމި ހިނގާ މެއި މަހު އެންމެ ގިނަ ފަތުރުވެރިން ރާއްޖެ ޒިޔާރަތްކުރީ މިމަހުގެ 1 ވަނަ ދުވަހު ކަމަށް ޓުއަރިޒަމް މިނިސްޓްރީން ބުނެފައިވެއެވެ. އެދުވަހު 3،815 ފަތުރުވެރިން ވަނީ ޒިޔާރަތްކޮށްފައެވެ.\nޓުއަރިޒަމް މިނިސްޓްރީން ބުނީ މިއަހަރު އެންމެ ގިނަ ފަތުރުވެރިން ޒިޔާރަތްކޮށްފައިވަނީ މާޗް މަހު ކަމަށެވެ. އެގޮތުން މާޗް މަހު 109،585 ފަތުރުވެރިން ޒިޔާރަތްކޮށްފައިވާކަމަށް ޓުއަރިޒަމް މިނިސްޓްރީން ހާމަކޮށްފައިވެއެވެ.\nމީގެ އިތުރުން ފަތުރުވެރިންގެ އެކޮމޮޑޭޝަން ފެސިލިޓީތަކުގެ ތެރެއިން 723 ތަނެއް މިހާތަނަށް ޚިދުމަތަށް ހުޅުވާލާފައިވާކަމަށް ޓުއަރިޒަމް މިނިސްޓްރީން ހާމަކޮށްފައިވެއެވެ.\nމީގެ ތެރޭގައި 75 އިންސައްތަ ހިއްސާކުރަނީ ރިސޯޓުތަކަށް ކަމަށާއި، 16 އިންސައްތަ ހިއްސާކުރަނީ ގެސްޓްހައުސްތަކުން ކަމަށް ޓުއަރިޒަމް މިނިސްޓްރީން ބުނެފައިވެއެވެ. އަދި6އިންސައްތަ ސަފާރީތަކުން ހިއްސާކުރާއިރު،3އިންސައްތަ ހިއްސާކުރަނީ ހޮޓާތަކުން ކަމަށް ޓުއަރިޒަމް މިނިސްޓްރީން ވަނީ ބުނެފައެވެ.\nމި ހުރިހާ ތަނެއްގައި 47،391 އެނދު އޮޕަރޭޓްކުރަމުންދާކަމަށް ޓުއަރިޒަމް މިނިސްޓްރީން ވަނީ ހާމަކޮށްފައެވެ.\nއަރުޝީފަށް ނެގީ 14/05/2021 19:31\nއެންމެފަހުން އަޕްޑޭޓްކުރީ 14/05/2021 19:31\nވަފީޤާ ޙާމިދު 26 މިނެޓު ކުރިން\nފައުޒާ މުހައްމަދު 36 މިނެޓު ކުރިން


މަންޒިލް 10 – Esfiya – Dhivehi Vaahaka Site\n- by Kiyara - 86- September 8, 2020\n“ދެން ބޭނުމީ މުސާރައަށް ލިބޭ ލާރި ސަލާމަތްކޮށްގެން ބޮޑު ގެއެއް ގަނެފަ މަންމަ އާއި ކޮއްކޮމެން މިކޮޅަށް ގެންނަން” މަންމަ ފޯނު ބޭއްވުމުން އެރިކް އޭނާ ބޭނުންވާ ގޮތް ކޮއްކޮއާ ޙިއްސާ ކުރިއެވެ. “އެއީ ވަރަށް ރަނގަޅު ގޮތެއް. އާނ އަދި ހަނދާން ނެތިފައޭ މި ހުންނަނީ. ކޮންމެސް އެލެކްއެއް އައި. ރިކް ނިދާފަ އޮތީމަ ދިޔައީ. ބުނީ ރިކް ގާތު ބުނައްޗޯ ގުޅާލާށޭ” ކުއްލިއަކަށް ހަނދާން ވުމުން މިއާ ބުންޏެވެ. އެލެކްއާ އެއްކޮށް ދެން ހުރި ޒުވާނާ ބަލަން ހުރި ގޮތް ހަނދާން ވުމާއެކު މިއާއަށް ލަދުން އިސްޖަހައި ލެވުނެވެ.\nއަހުސަމް އާއި އަކްމަލް އަދި މާއިޒް ތިބީ ލަންޑަންގައި ހުންނަ އަހުސަމްގެ ކޮފީ ޝޮޕްގައެވެ. އާވި އަރަ އަރާ ހުރި ތިން ކޮފީ ތަށި ކުރިމަތީ ހުރި މޭޒު މަތީގައި ހުއްޓެވެ. ތިން މީހުންގެ މެދުގައި ވެސް ވީ ހަމަ ހިމޭންކަމެވެ. އެމީހުންނާއެކު އާރާޝް ނެތްކަމުގެ އިޙްސާސް ކުރެވެމުން ދިޔައެވެ. ކުރީގެ އެތައް ހަނދާންތަކެއް އާވަމުން ދިޔައެވެ.\nއިޝަލް އާއި އަހާންއާ އެކު އެ ކޮފީ ޝޮޕް ތެރެއަށް ވަން ޔޫސުފް ފެނުމުން އަހުސަމް އަދި އަކްމަލްއަށް ހީވީ އެކުވެރިޔާ ފެނުނު ހެންނެވެ. ކަޅު ކުލައިގެ އަތް ދިގު ގަމީހަކާއި ޖިންސެއް ލައިގެން ހުރި އިރު އޭނާގެ ފަން އިސްތަށިގަނޑު އޮތީ ނިއްކުރި މައްޗަށް ވައްޓާލައިފައެވެ. ތުނބުޅި ވެސް ހުރީ ރީތި ވަރަކަށް އެއްވަރު ކޮަށްފައެވެ. ޖިންސުގެ ޖީބަށް ދެ އަތް ޖަހައިގެން ހިނގައިފައި އައިއިރު ހަމަ ހީވަނީ އާރާޝް ހެންނެވެ.\n“ކީއްވެ އެންމެން މާފާޑަކަށް ތި ބަލަނީ؟” ބޮޑުބޭބެ މެން އޭނާއަށް ބަލަން ތިބި ގޮތުން ރަކި ވެގެން ޔޫސުފް އަހައިލިއެވެ. “ހަމަ ހީވަނީ އާރާޝް ހެން. ހިނގާފަ އަންނައިރު ވެސް މި އިސްތަށިގަނޑު ވެސް. އަދި މިއަދު ގަމީސް ލައިގެން ހުރީމަ މާ ވައްތަރު” މާއިޒް ޔޫސުފްގެ އިސްތަށިގަނޑު ހާވައިލިއެވެ. ޔޫސުފް އެއް މިޔައަކުން ހިނިތުންވެލައިފައި އިތުރަށް އެއްޗެކޭ ނުބުނެއެވެ. އިޝަލް އާއި އަހާން ގޮވައިގެން ގޮސް ތަންކޮޅެއް ދުރުގައި ހުރި މޭޒެއްގައި އިށީނެވެ.\nއަހާން އާއި އިޝަލް މިންހާ އަދި ޒާޔާއާ މެދު ކަންބޮޑު ވެގެން އެ ވާހަކަ ޔޫސުފްއާ ޙިއްސާ ކުރިއެވެ. ދެ އަންހެން ކުދިން މިހާރަކަށް އައިސް މާ ގިނައިން އަބަދު ފޯނާ ކުޅެން ތިބޭތީއެވެ. އިޝަލްއަށް ވުރެ ބޮޑަށް ޝަކުވާ ކުރީ އަހާންއެވެ. “ޒާޔާއަކީ ވެސް ކުޑަކުއްޖެއް ނޫނޭ މިހާރު. މި އޭޖްގަ އުޅޭނީ އެހެން. އަނެއްކާ އަހާން ޖޭ ވީތަ؟” ލާނެއް ގޮތަކަށް ހެވިފައި ހުރެ ޔޫސުފް އަހައިލިއެވެ. އަހާން ވަގުތުން ނޫނެކޭ ކިޔައި ދެފަރާތަށް ބޯ ހޫރާލިއެވެ.\nލަންޑަންގެ ތަންތަން ދައްކާލަން މިއާ ގޮވައިގެން އެރިކް ދިޔައެވެ. ލަންޑަންގެ ރީތިތަން ތަން ފެނި މިއާ ހުރީ އަޖައިބުވެފައެވެ. އޭނާގެ ތުންފަތް މަތިން ހިނިތުންވުން ނުފިލައެވެ. އާތަނަކަށް ދެވޭ ކޮންމެ ފަހަރަކު ފޯނުން ސެލްފީއެއް ނަގައެވެ. އޭނާގެ ފޯނުގައި ލަންޑަންގެ ހިތްގައިމު މަންޒަރުތައް ރައްކާކުރަމުން ދިޔައެވެ. ހިނގާ ހިނގައި ވަރުބަލި ވުމުން އެރިކް މިއާ ގޮވައިގެން ޕާކަަށް ވަނެވެ.\nއަލައިކާ އާއި ނަވާރް ކުދިން ގޮވައިގެން ޕާކަށް ދިޔައިރު މިންހާ އަދި ޒާޔާ ވެސް ދިޔައެވެ. ލައިޝާ އާއި އަލާޔާ އަތުގައި ހިފައިގެން ޒާޔާ ހިނގަމުން ދިޔައެވެ. އަކްޔަން އުރައިލައިގެން މިންހާ ދިޔައެވެ. މިންހާ ދޭތެރެއިން އަކްޔަން ކޮލަށް ދޮން ދޭތީވެ އެކުއްޖާ ކަރުން އަޑު ނެރެމުން ދިޔައެވެ. މިންހާއަށް އެކަން މަޖާވެގެން އިރު އިރުކޮޅާ އަކްޔަން ރުޅިއަރުވައިލައެވެ.\nދެމީހުންނަށް ދެ އައިސް ކްރީމް ދަށި ހިފައިގެން އެރިކް އާއި މިއާ ގޮސް ބެންޗެއްގައި އިށީނެވެ. ތަންކޮޅެއް ދުރުގައި ކުޅެން ތިބި ދެ ކުޑަ ކުއްޖަކަށް އެރިކް ފެނިގެން ބާރު ބާރަށް ހައްދިދްއޭ ކިޔައި ހަޅޭއްލަވަން ފެށިއެވެ. އެއާއެކު ގިނަ ބައެއްގެ ސަމާލުކަން އެރިކްއަށް ލިބުނެވެ. “އޮޓޮގްރާފް ލިބިދާނެތަ؟” ޒުވާން އަންހެން ކުއްޖަކު އައިސް ގަލަމެއް ދީފައި އެކުއްޖާގެ އަތް ދިއްކޮށްލިއެވެ. އެންމެންގެ ސަމާލުކަން އެވަގުތު އޭނާއަށް ހުއްޓިފައި ހުރުމުން އެރިކް ހުރީ ލަދުންނެވެ. ނުކެރިފައި ހުރެވެސް އެރިކް އެ އަންހެން ކުއްޖާ އަތުގައި އޭނާގެ އޮޓޮގްރާފް ލިޔެދިނެވެ. އެ މަންޒަރު ގިނަ ބަޔަކު އެ މީހުންގެ ފޯނު ތަކުގައި ރައްކާކުރިއެވެ. އެ އަންހެން ކުއްޖާ އަތުގައި އެރިކް އޮޓޮގްރާފް ލިޔެދިނުމުން އެހެން ބައިވަރު ކުދިން ވެސް އައިސް އޮޓޮގްރާފަށް އެދުނެވެ. އެއްވެސް ދެކޮޅު ހެދުމެއް ނެތި އޭނާ ހުރިހާ ސަޕޯޓަރުންނަށް އޮޓޮގްރާފް ލިޔެދިނެވެ.\nސަޕޯޓަރުން އައިސް އެރިކްގެ އޮޓޮގްރާފް ހޯދުން މިއާއަށް ވީ މަޖާ ކަމަކަށެވެ. ޚާއްސާކޮށް ޒުވާން ފުރައިގެ އަންހެން ކުދިންނެވެ. އެ ކުދިންނަށް އުޅެވޭ ނޫޅޭވޭ ގޮތް އެނގޭހެނެއް އޭނާއަަކަށް ހިއެއް ނުވެއެވެ. އެރިކްއާ ނުހަނު ގަތު އޭނާ އިން އިރުވެސް އެއިން އެއްވެސް ސަޕޯޓަރަކަށް އޭނާ ނުފެންނަ ކަހަލައެވެ.\nއެއްދިމާއަކަށް މާ ގިނަ މީހުން އެއްވެފައި ތިބުމުން ވަނީ ކީއްތޯ ބަލާލަން އަކްޔަން ގޮވައިގެން މިންހާ ދިޔައެވެ. މީހުން ބައިބޯ ކަމުން ރީތިކޮށް ފެންނަ ގޮތެއް ނުވިއެވެ. ފުދޭވަރަކަށް އަންހެން ކުދިން ގިނައެވެ. އަކްޔަން ގޮވައިގެން އިނުމުން އެ އެންމެންގެ ތެރެއިން ދެމިގަންނަށް ފަސޭހައެއް ނުވިއެވެ. ލިބުނު ހަނި ދޭތެރެއަކުން މިންހާ އެތެރެއަށް ދެމިގަތެވެ. ކުޑަ ކުއްޖެއްގެ ބޯޅާގައި އޮޓޮގްރާފް ލިޔެދޭން ހުރި އެރިކް ފެނި މިންހާ ގަނޑުވިއެވެ. އަތުން ވަރު ދޫވެގެން އަކްޔަން ވެސް ނުވެއްޓުނީ ކިރިޔާއެވެ. އެކުއްޖާ މިންހާ ކަރުގައި ދެއަތް ނުވަށައި ހުރިނަމަ ވެއްޓުނީހެވެ.\nލޯބި ލޯބި ފިރިހެން ކުއްޖެއްގެ ބޯޅައިގައޮ އޮޓޮގްރާފް ލިޔެދީފައި އެރިކް އެކުއްޖާގެ އިސަތަށިކޮޅާއި ކުޅެލުމުން ރަކިވެފައި ދުއްވައިގެތެވެ. އެކުއްޖާގެ މައުސޫމްކަން ފެނި އެރިކްގެ ތުންފަތަށް ފުން ހިނިތުންވުމެއް ވެރިވިއެވެ. އެކުއްޖާއާ އެއްވަރަށް ހުންނަން ވެގެން އެރިކް އިނީ ބިންމަތީގައި ކަކޫ މައްޗަށް އިށީންދެގެންނެވެ. ހަށިގަނޑު ދެތު ކުރަން އުޅެނިކޮށް އޭނާގެ ލޮލުގައި މިންހާ އަޅައިގަތެވެ. އެއާއެކު ބެލެންސް ކަޓައިގެން އަނގަވަތަށް ވިނަގަނޑު މައްޗަށް ވެއްޓުނެވެ.\nބަންލާފައި އެރިކް ވެއްޓުމާއެކު މިންހާ ބާރަކަށް ހޭންފެށިއެވެ. އެއްވެފައި ތިބި ސަޕޯޓަރުން ވެސް މިންހާ ހޭން ފެށުމުން ހުނެވެ. އަކްޔަން ވެސް މަޖާވެފައި ދެއަތް ޖަހަމުން ހުނެވެ.\nދީވާނާ ވެފައިވާ މީހެއް ފަދައިން މިންހާއަަށް ބަލަން އެރިކްއަށް އޮވެވުނެވެ. އޭނާ ވެއްޓިފައި އޮތްކަން ވެސް ހަނދާނެއް ނެތެވެ. ހަނދާންވާ ވަރަށް ވުރެ ބޮޑަށް އޭނާ ވަނީ މިންހާގެ ޖާދޫގައި ޖެހިފައެވެ. އެ އަންހެން ކުއްޖާ ހުއްޓާ ނުލައި ހެމުން ދިޔައިރު ނުހަނު ފުރިހަމަ އެވެ. އެހާ ފުރިހަމަ ކުއްޖެއް އޭނާގެ ހަޔާތުގައި ދުވަހަކު އެރިކް ނުދެކެއެވެ. ކިތަންމެ އިރެއް ވަންދެން ވެސް މިންހާ ހޭތަން ބަލަން އޭނާއަށް އޮވެވިދާނެއެވެ.\nއެރިކް ވެއްޓުމުން މިއާއަށް ދެލޯ ބޮޑުކޮށްލެވުނެވެ. ހަދާނެ ގޮތެއް ނޭންގިފައި އޭނާއަށް ވަށައިގެންވި މާހައުލަށް ނަޒަރެއް ހިންގައިލެވުނެވެ. އެެއްވެފައި ތިބި ގިނަ މީހުން އެރިކްއަށް ބަލައިފައި ހެމުން ދިޔައިރު ވެސް ތެދުވާނަމޭ ވެސް ހިތަށް ނާރައެވެ. މިއާ އިރުކޮޅަކު ބަލަން އިނދެފައި އެރިކް ނުތެދުވުމުން އެރިކް އަތުގައި ހިފައި ދަމައި ނެގިއެވެ. އެންމެންގެ ނަޒަރު އެމީހުންނަށް ހުއްޓިފައި ހުރުމުން މިއާ ލަދުގަތެވެ. އެރިކް ތެދުވުމާއެކު އޭނާއަށް ދެލޯ އަޅައިލީ ނުތެދުވެ ގިނައިރު އޮތުމުންނެވެ.\nއެރިކް އަތުގައި ހިފައިގެން ނެގި އަންހެން ކުއްޖާ ފެނުމުން އެއީ އަހާން ބުނި ކުއްޖާކަން ވަގުތުން މިންހާއަށް ވިސްނި ހުނުން ހުއްޓައިލެވުނެވެ. އަހާން ބުނި ފަދައިން އެ އަންހެން ކުއްޖާއަކީ ރީތިކަން ހުސްކޮށްގެން ހުރި ކުއްޖެކެވެ. އެކުއްޖާގެ ހަށިގަނޑުގެ ހިމަ ތޮޅިވެފައި އިސްކޮޅުން ވެސް ދިގެވެ. މޫނު މަތިން އަރަބި ކުއްޖެއް ވައްތަރު ޖަހައެވެ. އެކުއްޖާ ލައިގެން ހުރި އާދައިގެ ކަޅު ކުލައިގެ ޓީޝާޓާ ޖިންސުގައި ވެސް ފެންނަނީ ވަރަށް ފުރިހަމަ ކޮށެވެ. ބްލޮންޑް ކުލައިގެ ރާޅު ބާނީ އިސްތަށިގަނޑު އޮތީ ދޫކޮށް އައްސައިފައި އެވެ. އެހާ އާދައިގެކޮށް ހުރި އިރު ވެސް އެކުއްޖާގެ ރީތިކަން ފާޅުވާން ހުއްޓެވެ.\nމިންހާގެ މޫނަށް އައި ކުއްލި ބަދަލު އެރިކްއަށް ފާހަގަވިއެވެ. އެ ބަދަލާއި މިއާއާ ގުޅުމެއް ވާކަން އޭނާއަށް އެނގުނީ މިންހާ މިއާ ބަލަން ފެށި ގޮތުންނެވެ. މިންހާ ‘ޖެލަސް’ވީ ކަން އެނގުމާއެކު އެރިކްގެ ތުން ފަތް މައްޗަށް ފުޅާ ހިނިތުންވުމެއް ވެރިވިއެވެ.\nމިންހާ ފަހަތުން ދާން އުޅުނެއް ކަމަކު އެރިކްއަށް އެކަން ކާމިޔާބު ނުވީ ވަށައިގެންވި މީހުންނާ ހެދިއެވެ. އޭނާގެ އޮޓޮގްރާފް ހޯދަން އެންމެން އޭނާ ވަށައިލުމާއެކު އޭނާއަށް މިންހާ ގެއްލުނީއެވެ. ސަޕޯޓަރުން ގާތުން ސަލާމަތް ވެގެން މިންހާ ހޯދައި ނުފެނުނެވެ. އެގޭ އެހެން ކުއްޖެއް ފެނޭތޯ ބަލައިގެން ވެސް ނުފެނުނެވެ. އެރިކް އެނބުރި ގެއަށް ދިޔައީ މާޔޫސް ހިތަކާއި އެކުގައެވެ.\nސީޒަން ފެށެން ވާއިރަށް ޔޫސުފް އެނބުރި ލިވަޕޫލަށް ދިޔައެވެ. މިންހާ ލަންޑަންގައި މަޑު ކުރަން ބޭނުންވި ނަމަވެސް އޭނާއާ ދުރުގައި ކޮއްކޮ ބަހައްޓާކަށް ޔޫސުފް ބޭނުމެއް ނުވިއެވެ. އިޝްމާ އާއި އަކްމަލް އަމިއްލަ ދަރިއެެއް ފަދައިން ކޮއްކޮ ބަލައިދޭނެކަމާއި މެދު އޭނާ ޝައްކެއް ނުކުރެއެވެ. ނަމަވެސް އޭނާ ބޭނުންވަނީ އޭނާގެ ބެލުމުގެ ދަށުގައި ކޮއްކޮ ބަހައްޓާށެވެ. ލަންޑަންގައި މިންހާ ބަހައްޓައިފައި ލިވަޕޫލްގައި އުޅެން ޔޫސުފް ހިތަށް ކުޅަދާނައެއް ނުވާނެއެވެ. ރޭގަނޑުގެ ހަމަ ނިދިވެސް ރަނގަޅަށް ނުލިބޭނެއެވެ.\nއެރިކް އެނބުރި ލަންޑަންއަށް އައިސް އިޝަލްއާ އެންމެ ފުރަތަމަ ބައްދަލިވީ ޕްރީ ސީޒަން ފަރިތަކުރުންތައް ފެށި ދުވަހުއެވެ. ގޭގައި ބިޒީ ވެގެން އެރިކްއާ ބައްދަލު ކުރަން އިޝަލްއަށް ފަހުން ވަގުތު ނުވީއެވެ. އެރިކް ވެސް މިއާގެ ކޮލެޖް ކަންތައް ހަމަޖައްސަން އުޅެން ހަދައިގެން އޭނާއަށް ވެސް ވަގުތު ނުވީއެވެ.\nޕްރެކްޓިސް ނިންމައިފައި އެރިކް އާއި އިޝަލްގެ އިތުރަށް އިތުރު ދެތިން ކުޅުންތެރިން އެމީހުން އަބަދުވެސް ގޮސް އުޅޭ ރެސްޓޯރަންޓަށް ގޮސް ވަނެވެ. އެމީހުން ވަނުމާއެކު ކައުންޓަރުގައި އިން ކުއްޖައި ހިނިތުންވެލިއެވެ. އަބަދު ގޮސް އުޅެ ހަދާތީވެ އެތަނުގެ މުވައްޒަފުނަކީ ދެކެފަރިތަ ބަޔެކެވެ. ބްރޭކަށް ފަހު އައި ފުރަތަމަ ދުވަސްކަމުން ފުދޭވަރަކަށް ގިނައިރު އެމީހުން އެތަނުގައި މަޑު ކުރިއެވެ.\nލިވަޕޫލަށް އައި ފުރަތަމަ ދުވަހު ވެސް ފަޅުކަން މިންހާއަށް އިޙްސާސް ކުރެވުނެވެ. ޒާޔާ އާއި އަހާން އަދި އިޝަލް ނެތުމުންނެވެ. ލައިޝާ ވެސް އެ ދުވަހު ގިނަ ވަގުތު ނިދީއެވެ. ނަވާރް އާއި ޔޫސުފް އުޅުނީ އަވަދިނެތި ގޭތެރެ ހަމައަކަށް އަޅުވައިއެވެ. މިންހާ ފޫހިވެގެން ގޮސް މާނީގެ ޑައިރީ ތަކުން ޑައިރީއެއް ނަގައި ކިޔަން ފެށިއެވެ.\nޔުނިވާރސިޓީއަށްދާ ފުރަތަމަ ދުވަސް ކަމުން މިއާ އިނީ ފިނިވެފައެވެ. ފަތިހު ފަތިހާއި ހޭލައިގެން އަމިއްކައަށް ސައި ތައްޔާރުކޮށްގެން ކޮލެޖަށް ދާން ތައްޔާރުވިއެވެ. ފެހި ކުލައިގެ އަތްދިގު މަތި ކޮޅާއިއެކު ކަޅު ޖިންސެއް ލިއެވެ. ހެދުމުގެ މަތިން ކަޅު ކުލައިގެ ޖެކެޓެއް ލައިފައި ކަރުގައި ގަދަ ފެހި ކުލައިގެ ސްކާފެއް އޮޅައިލިއެވެ. އިސްތަށިގަނޑު ބޭއްވީ އެއްފަރާތަށް ވާގޮތަށް ގަތައިލައިފައެވެ. ލޮލުގައި އަނދުން އަޅައިފައި ތުންފަތުގައި މަޑު ފިޔާތޮށި ކުލަ ޖައްސައިލިއެވެ.\n“އޭ އަނެއްކާ ކޮލެޖަށް ގޮއްސަ އަންނަ ފުރަތަނަ ދުވަހު ބޯއިފްެރެންޑެއް ހޯދާނީކީ ނޫން އިނގޭ. މިއާ ބީއެފްެއެއް ނަގައިފިއްޔާ މަންމަ އައިސް އަހަރެން ކަތިލާނެ” މިއާ ޔުނިވާރސިޓީއަށް ދާން ތައްޔާރު ވެގެން ނުކުތުމުން އެރިކް ފްރެންޗް ބަހުން ދިމާ ކުރިއެވެ.\nއިސްރާ އާއި ނަވްޔާ އާދޭސްކޮށްގެން އަހާން އާއި ޒާޔާ ވެސް ޔުނިވާރސިޓީއަށް ވަނެވެ. ކިޔަވަން ނުދާ ނަމަ ލަންޑަންގައި ނުބައިތިއްބާ މާލެ ގެންދަން ބުނުމުން އިތުރ ގޮތެއް ނެތިގެން ދެކުދިންވެސް ޔުނިވާރިސިޓީއަށް ވަނީއެވެ. “މިންނު އިން ނަމަވެސް ރަނގަޅޭ. މަ މިޖެހެނީ ބޮޑު މޮޔައަކާ އެކީ އަންނަން ދެން ކިހިނެއް އަންނަހިތް ވެސް ވާނީ” އަހާންއާ އެކު ޔުނިވާރސިޓީއަށް ދަންޖެހޭތީ ޒާޔާ ހިތާހިތުން ޝަކުވާ ކުރިއެވެ. މިންހާ ލަންޑަންގައި ބަހައްޓަށް ޔޫސުފް ގާތު އޭނަ ވަރަށް އާދޭސް ކުރިއެވެ. ނަމަވެސް ހަމަ ހިލާ ޔޫސުފް އެއްބަސް ނުވިއެވެ.\nޕްރެކްޓިސްއަށް ދިއުމުގެ ކުރިން ފޭސްބުކް ހުޅުވާކި ތަނުން ފެނުނު ޚަބަރަކުން އިޝަލްގެ ދެބުމަ ގޮށް ޖެހިގެން ދިޔައެވެ. ދެދަތްޕިލަ ޖައްސާ ބާރުކޮށްލެވުނީ އަންނަމުން ދިޔަ ރުޅި މައިތިރި ކުރަންށެވެ. ފޯނު އެނދު މައްޗަށް އެއްލައިލައިފައި ބާރު ބާރަށް ކޮޓަރިން ނިކުތެވެ.\nތީއޭ މަގޭ ޖާނާ ފުރާނަ\nSalam all. Here is the 10th episode of Manzil. Hope everyone enjoyed reading this episode. I wud like to thank allmy readers for showering me love and support even though i am not doing the best work. Its ur love and support that motivates me to keep writing. I try my best to not disappoint you guys. Next episode will be uploaded before next Tuesday hopefully In Sha Allah. Take care and stay safe everyone♥ lots of love from me. And don’t forget to leaveacomment\nStory varah reethi… 😍 This is my first comment but I have read raastha in fashaigen… And I have got to say mihaa reethi story eh adhi esfiya in nukiyan♥♥keep it up kiyaa sis and stay safe\nThankss dear♥ really happy to know\nWow kiyaa sis it’s amazing 😍 I think Mia n ishal hen dhen neynge dhw vaane gotheh lots of love 😘😘 waiting4d next partt 😊\nThankss darls♥ lets see what happens next\nThankolheh dhigukoh genesdheebala ehchaaa\nWill try my best to make it longer next time ISA\nކޮންމެ ފަހަރަކު ތިހެން ކިޔަސް ނުވާނެ.އަތުން ފައިން މަސައްކަތް ކުރަން ނުކެރޭ ބީތަލެއް\nMifadha undhagoo depressing haalatheh gai vx meesmeehun emeehunge important time vx kuriah nulaa nuvex dhanna bayehge ufalah takaa kanthah ekuranee athun fain masah katheh kuran nukereythee tha???\nNukerey nama kameh kuraakah hivaraa eku masahkatheh nukuraane dho…????\nEhen v ma mivaahaka thimeehakah hadihyaa nukiyaa. Ehenmeehun kiyai faane.\nKiyara sis.. Mimieehun konme ehcheh kiyas alhai laane kameh nai.\nHihvarey hihvarey…. Saabahey saabahey…\n🌺Flower 🌺 says:\nWow varah reethi mi part ves masha Allah aric vehtunu thankolhu kiyaafa Heehee bindhijje 🤣🤣🤣🤣\nLam 💜 says:\n❤❤❤❤❤Wow Maasha allah V reethi mi part ves\nWhn is nxt.. Curiously waiting for nxt part dear\nStay safe and Tc\nV reethi mi part ves.. Curiously waiting for nxt part sis\nKon curious eh kiyaakah\n💖💖suru 💖💖 says:\nWow vvvvvvvvvvvvvvvvvvvvvvvvvvv’vvvvvvvvvvvvvvv reethi mi part vas 💖💖💖💖💖💖💖💖💖💖💖💖💖💖☺☺☺☺☺☺maasha Allah 💖💖💖💖you are good writer 💖💖💖💖💖💖💖💖💖💖💖💖💖💖💖💖💖💖when next part 💖💖💖💖💖💖stay safe all 💖💖💖💖💖love you gayz 💖💖💖💖💖💖💖💖💖💖💖💖💖💖💖💖💖💖\nMi part ves Varah Reethi ❤❤❤❤\nKeep it up 💯💯💯💯\nMasha Allah 🖤🖤🖤🖤\nAnmmaaaaa😱😱😱😱😮😮😮😮kiyara Sis bunaakah mi Vareh nei😍😍😍😍😝😝😝😘😘❤❤❤👏👏👏👏👌👌👌Alhey Yoosuf hama ehaa vahtharu thr Aaraash aa😘😘Aish vx handhaan v ethan kolhu kiyaafa Akmal Ishma ah loabi hushahelhi dhuvahu Green bell mathin😂pis pis Ahaan hama rangalhah vx J V zaayaa phn aa kulhey thii🤦Alhey minnu vx v Kuda kudhin naa ekii ulhey hiyvey dhw😍😍😍Aish vx bis koh dhonkoh Hunna kudhin v uraa hiyvey 😂😍😍😝😝dhon vx dhen v ginain 😂😂OMG Erikooooo 😮😮vehttuniima thedhuvan vx neyngunu dhw minnu heythii🤦🤦🤦adhi Ahaan akaa Hure minnu ah olhihjjey🤦🤦Yoosuf hama rangalhah thi hedhii😂👏👏👌😯minnu govaigen dhaan vaanii… Eyrah Zaayaa jeheynii Ahaan aa eku dhaan🤣🤣🤣Alhey Mia Ebunaahen furathama dhuhu dhaa gothah gos ninmaaniikii noon. Ahaan ah Mia fennaane kan neynge🙊Awwwwwwnnnnnn cute Bro n sis (Erik n Mia) 😘😘😘😍😍😍❤❤TC\nStay safe 👍stay home my lovely lovely kiyaraaaa😘😘😘lots of lots of love 😘😘❤❤❤❤❣❣❣❣💕💕💕💕💕💕❣❣❣n missing you hetakah\nAan dhen Ishal ah kon habareh baa efenunii\n😱😱😱😱Ey manje nan kalhu vefa\nKon stay safe ekey Moya Aisaa\nHmm Ahu ekamaa ufaa faalhu kuraa iru heevany Ehn kameh hen.. Huvaa Mibuny\nHmm nan kalhu vefa ey eynii… Manje ge reendhoo dhon gandah vure kalhu vx maa reethi\nEhkala foni Liyaamu😡😡😡😡meena anga nulaa kah thaneh noavey….. Thieh engeyne mechakun molhu V ma… Dhen bodu vegen Yoosuf men gothah club thakah kulhen dhevuniima v foni vaane\nKaaku Ma tha Moya nuvissney Aisaa\nSubhoo… saabas thi dhemyhunnah😜\nAan thii moya Galhi nuvisney Aaraash ge dhevana version moya Liyam 😝😝😝\nKiyara Sis kihineh thr\n👏👏👏👏👏👏thank you thank you Moya nuvissney Aisaa\nMasha Allah Masha Allah 😙😙😙😙👍👍👍💛💛💛✌✌✌hama Vvvvv reethi Mi part vx… Erik vehttunu tuankolhu kiyaafa hama v hini ai😂😂😂v curious Ishal ah efenunu habaraa dheytherey 😐😐😐TC stay home and stay safe kiyara Sis 😉💛💛💛💛💛💛👌👌👌👍👍👍love you as my fav author\nWow… This part is amazing😉… Varah reethi mi part ves❤❤❤❤❤❤❤❤❤.. hama speechless🤐.. n nxt part thankolheh avahah genesdhechey☺.. anyway waitinn for nxt part curiously…\nLots of love from imkko❤❤❤❤❤❤❤\nUmmm kiyaa 🙂can I askaquestion\nUmmm Pls don’t mind… How old are you 😁\nI am 19y\nN is there anyway I can talk to you privately\nUnfortunately there is no way now. I don’t use my mail now.\n😉Nd if you don’t want to tell your age its OK\nSis insta or face book use eh nukurantha??\nOhh sadd😟😟insta vx use nukuran thr sis.. 19 dhw😛😛😛😍😍😝😝insta use kuranyaa bunelahchey\nYup heevanee insta use kuraanehen\nLet’s see dhw\nAish use kuranthr insta.\nYah 😉girl sis use kuran thr\nAdhi use eh nukuran but l my mom ge id in baeh faharu vadhe friends aai vaahaka dhahkan.\nOMG!!!! Up kohfa in than feni vvvvvv. Ufaavi…\nMi part vxasuperrrb 👌👌👌👍👍👍💕\nMi story hama besssssst.. Neynge bunaane ehcheh vex.\nSis kn rasheh?? Hama ahaalaa hiyy v\nDon’t mind okay sis beynun nooniyya nubunyas..\nLets keep my rah asasecret ♥\nOkk!! I understand\nSisso inthixaaru vaahaka upload kuranee manxil nimuneematha??\nInthixaaru vaahaka ah v inthixaaru kurevey😸💓💓\nCR7 FJR says:\nReethi Mi part😘😘😘😘😘😘😘ves\nEy yes finally\nOh my God anehkkaavs… Yayyyy aisa Ma nan vx… Ahu U ekani Mihaaru hurii 😀😀😀\nvvvvvvvvv ufaavi vaahaka Fenifa……………iyye ulhunin kiyan vx………..ekm kiyaa ekahcheh vaguthu nuv……………vvvvv reethi mi episode vx\nއިންތިހާ – 1\nއަންނަންދެން ހުންނާނަން ލޯބިން 1


Information Commissioner ge magaamah kurimathilumah hulhuvaalaifi - vNews.mv\nއިންފޮމޭޝަން ކޮމިޝަނަރުގެ މަގާމަށް ކުރިމަތިލުމަށް ހުޅުވާލައިފި\nރިފާޢަތު Male' | 22 March 2021, 17:46\nއިންފޮމޭޝަން ކޮމިޝަނަރުގެ މަގާމަށް ކުރިމަތިލުމުގެ ފުރުސަތު ހުޅުވާލައިފިއެވެ.\nރައީސް އޮފީހުން ބުނީ އިންފޮމޭޝަން ކޮމިޝަނަރ އިސްތިއުފާ ހުށަހަޅުއްވާފައިވާތީ، އެ މަގާމަށް ބޭފުޅަކު އައްޔަން ކުރުމަށްޓަކައި، އެ މަގާމަށް ކުރިމަތިލުމުގެ ފުރުސަތު އެ އޮފީހުން މިއަދު ހުޅުވާލާފައިވާ ކަމަށެވެ.\nއިންފޮމޭޝަން ކޮމިޝަނަރުގެ މަގާމަށް ހުށަހަޅާ ފޯމު ބަލައިގަތުމަށް ހަމަޖެހިފައި ވަނީ މިމަހުގެ 30 އަދި 31 ވަނަ ދުވަހުގެ ހެނދުނު 9:30 އިން ފެށިގެން 13:30 އަށް ރައީސް އޮފީހުން ކަމަށްވެސް އެ އޮފީހުން ބުނެއެވެ.\nމި މަގާމަށް ކުރިމަތިލުމަށް އެދޭ ފޯމު ރައީސުލްޖުމްހޫރިއްޔާގެ އޮފީހުންނާއި ރައީސުލްޖުމްހޫރިއްޔާ އޮފީހުގެ ވެބްސައިޓުން ޑައުންލޯޑް ކުރެވޭނެ ކަމަށް ރައީސް އޮފީހުން ބުނެއެވެ.\nއިންފޮމޭޝަން ކޮމިޝަނަރު ކަމުގެ މަގާމުގައި ހުންނެވި ހުސެއިން ފިޔާޒު މޫސާ އިސްތިއުފާދެއްވީ އިއްޔެގެ ވަގުތެއްގައެވެ.\nއިންފޮމޭޝަން ކޮމިޝަނަރަކީ ގާނޫނު ނަންބަރު 1/2014 (މައުލޫމާތު ހޯދައި ލިބިގަތުމުގެ ހައްގުގެ ގާނޫނު) އިން މަތިކޮށްފައިވާ ޒިންމާތަކާއި، ކަމާބެހޭ އެހެނިހެން ޤާނޫނުތަކާއި ގަވާއިދުތަކުގެ ދަށުން އުފުލަންޖެހޭ ޒިންމާތަކުގެ ބޭނުމަށް ސީދާ ރައްޔިތުންގެ މަޖިލީހަށް ޖަވާބުދާރީ ވާންޖެހޭ މިނިވަން ޚާދިމެކެވެ.\nއިންފޮމޭޝަން ކޮމިޝަނަރުގެ އޮފީހަކީ، ދިވެހިރާއްޖޭގެ ޖުމްހޫރިއްޔާގެ ގާނޫނު އަސާސީގެ 29 ވަނަ މާއްދާއާއި ގާނޫނު ނަންބަރު:1/2014 (މައުލޫމާތު ހޯދައި ލިބިގަތުމުގެ ހައްގުގެ ގާނޫނު) ގެ 43 ވަނަ މާއްދާގެ (ށ) ގައި ވާގޮތުގެ މަތިން، ރައްޔިތުންގެ މަޖިލީހުގެ ލަފާގެ މަތިން ރައީސުލްޖުމްހޫރިއްޔާ އައްޔަނު ކުރައްވާފައިވާ އިންފޮމޭޝަން ކޮމިޝަނަރުގެ މަސްއޫލިއްޔަތު އަދާކުރުމަށްޓަކައި 13 ޖުލައި 2014 ގައި ރައީސުލްޖުމްހޫރިއްޔާ އުފައްދަވާފައިވާ އޮފީހެކެވެ.\nއިންފޮމޭޝަން ކޮމިޝަނަރ ރާއްޖެ ސިޔާސީ ރައީސުލް ޖުމްހޫރިއްޔާ


Masverin Ge Baiverivun Onna Gothah Public Company Akah MIFCO Hedheyne: CEO - Vaguthu\nއެޗްޕީއޭގެ ފިޔަވަޅުތަކުގައި ހިފެހެއްޓުމެއް ނެތް! - 21 ގަޑިއިރު ކުރިން\nމިފްކޯގެ ސީއީއޯ އިސްމާއިލް ފައުޒީ / ފޮޓޯ: ދަޕްރެސް\nމިފްކޯގެ ވަސީލަތްތައް ތަރައްގީކޮށް މަސްވެރިންނާއި އާންމުން ބައިވެރިވެވޭ ގޮތަށް ޕަބްލިކް ލިމިޓެޑް ކުންފުންޏަކަށް އެ ކުންފުނި ބަދަލު ކުރުމަށް މަސައްކަތް ކުރަމުންދާ ކަމަށް އެ ކުންފުނީގެ ސީއީއޯ އިސްމާއީލް ފައުޒީ ވިދާޅުވެއްޖެއެވެ.\n"ޕީއެސްއެމް" ގެ ޓީވީ ޕްރޮގްރާމެއްގައި ބައިވެރިވެވަޑައިގެން ފައުޒީ ވިދާޅުވީ މިފްކޯގެ ވަސީލަތްތައް ތަރައްގީ ކުރުމަށް އަންނަ އަހަރު ގިނަ މަޝްރޫއުތަކެއް ރާވާފައިވާ ކަމަށެވެ. އެ މަޝްރޫއުތަކުގެ އަގު 50 މިލިއަން ރުފިޔާއަށް އަރާނެ ކަމަށް އޭނާ ވިދާޅުވިއެވެ.\nމި ގޮތުން އުތުރުގައި އިތުރު އައިސް ޕްލާންޓްތައް ގާއިމް ކުރުމާއި، ކޯލްޑް ސްޓްރޭޖް ފެސިލިޓީތަކާއި ބްރައިން ފެސިލިޓީތައް ގާއިމް ކުރުން އެ މަޝްރޫއުތަކުގެ ތެރޭގައި ހިމެނޭ ކަން އޭނާ ފާހަގަކުރެއްވިއެވެ. އަދި މަސްވެރިން އަތުން މަސް ގަނެ މަސް ޕްރޮސެސް ކުރެވޭނެ ގޮތަށް މުޅި ކުންފުނި ބަދަލުކޮށް ޕްރައިވެޓް ލިމިޓެޑް ކުންފުންޏެއްގެ ގޮތުގައި އެ ކުންފުނި ބަދަލު ކުރުމަކީ ވަރަށް ބޮޑު އަމާޒެއް ކަމަށް އޭނާ ވިދާޅުވިއެވެ.\n"އުންމީދަކީ އަންނަ އަހަރު މި ޕްރޮޖެކްޓްތައް ނިމޭއިރު މިފްކޯ އަމިއްލަ ފައިމައްޗަށް ތެދުވެ ޒުވާން މަސްވެރިން ބޭނުންވާ ކަހަލަ ކުންފުންޏަކަށް ހެދުން. އެންމެ މުހިންމު ކަމަކަށް އިސްކަން ދޭނީ ވަސީލަތްތައް ތަރައްގީކުރަން. އޭގެ ފަހުން މިފްކޯއަކީ ޕަބްލިކް ކުންފުންޏަކަށް، މަސްވެރިންގެ ބައިވެރިވުން އޮންނަ ގޮތައް އަދި އާންމުންގެ ވެސް ހިއްސާ އޮންނަ ގޮތަށް ތަރައްގީ ކުރެވުން،" ފައުޒީ ވިދާޅުވިއެވެ.\nމިފްކޯއަކީ އެސްޓީއޯގެ 99.99 ޕަސަންޓް ހިއްސާ އާއި އެސްޓީއޯގެ ސަބްސިޑަރީއެއް ކަމަށްވާ އެލައިޑް އިންޝުއަރެންސްގެ 0.01 ޕަސަންޓް ހިއްސާ އޮންނަ ކުންފުންޏެކެވެ.\nމަސްވެރިކަން ރަނގަޅު ދުވަސްވަރެއްގައި މަސްވެރިން ބާނާ މަސް ނުގަނެވޭ ކަމުގެ ޝަކުވާއަކީ އަބަދުވެސް މަސްވެރިންގެ ބޮޑު ޝަކުވާއެކެވެ. މަސް ނުކިރި ކިއޫގައި ގިނަ ދުވަހަކު ތިބުމަށް ފަހު، ކިރާ މަސްކޮޅަށް ވަގުތުން ފައިސާ ނުލިބޭތީ ކަންބޮޑުވުންތައް އިންތިހާއަށް އޮވެއެވެ. އެންމެ ފަހުން މި ހަފުތާގައި މި ޝަކުވާތަކާ އެކީ، ރައީސް އިބްރާހިމް މުހައްމަދު ސޯލިހްއާ ބައްދަލު ކުރަން ޑިމާންކޮށް މަސްވެރިންތަކެއް ފެލިވަރުގައި އިހްތިޖާޖް ކޮށްފައި ވެސް ވެއެވެ.\nމަސްވެރިންގެ ޝަކުވާތަކަށް ހައްލެއް ނުލިބި ދިގުދެމެމުން އަންނަ އިރު، މިފްކޯ އުވާލައި މަސްވެރިކަމުގެ ސިނާއަތް އަމިއްލަ ފަރާތްތަކަށް ދޫކޮށްލުމަށް ގޮވާލައި އަޑުތައް ވެސް ގަދައެވެ.\nމިފަދަ އަޑުތަކަށް ރައްދު ދެއްވަމުން ފައުޒީ ވިދާޅުވީ މި އަހަރުގެ މިހާތަނަށް މަސްވެރިންގެ އަތުން 47،000 ޓަނުގެ މަސް ގަނެ 845 މިލިއަން ރުފިޔާ މިފްކޯއިން މަސްވެރިންނަށް ދޫކޮށްފައިވާ ކަމަށާއި މަސްވެރިކަމުގެ ސިނާއަތަކީ ބިލިއަން ޑޮލަރުގެ ސިނާއަތަކަށް ހެދޭނެ ކަމަށެވެ. އެ ކަން ކުރާނީ މަސްވެރިންނާ ގުޅިގެން މިފްކޯ އިން ކަމަށް ވެސް އޭނާ ވިދާޅުވިއެވެ.\nޑިސެމްބަރު 26, 2020 17:39\nތިޔަ ކުންފުނި. އުވާލާ. . މަސްގަނެ ދެން އެކްސްޕޯޓް ކުރާނީ. އާންމު ވިޔަފާރިތަކުން\nޑިސެމްބަރު 26, 2020 19:56\nހުވަދޫ ކަ އުންސިލްތަކުން ކޫ އްޑޫ އާ ހަވާލުވުމަށް ގޮވާލަން.\nރައ އްޔިތުންގެ އިންޖީނުގެ ތަ އް ސަރުކާރަށް ނެގި ވީމާ ސަރުކާރުން މަސްގަންނަ ކުންފުނި ރަ އްޔިތުން ނަގާ ހިންގަންވި\nޑިސެމްބަރު 27, 2020 08:15\nގެއްލުން ވަމުން އަންނަ ކުންފުންޏެއްގައި ޕަބްލިކް ހިއްސާވިއްކުމުގެ ބޭނުމެއް ނުވިސްނޭ: އަނެއްކާވެސް ބޯކައުމުގެ ޕްރޮގްރާމެއް:


ދައުލަތުގެ މާލިޔަތުގެ ގަވާއިދަށް އެއް ވަނަ އިސްލާހުގެނައުމުގެ ގަވާއިދުގައި ބުނާ ބިޑު ކުރުމަކާ ނުލައި މަޝްރޫއުތައް ހަވާލުކުރެވިދާނެ ކަމަށް ބުނާ މާއްދާ އުވާލަން އެންޓި ކޮރަޕްޝަން ކޮމިޝަން (އޭސީސީ) އިން ކަމާ ގުޅުންހުރި މުއައްސަސާތަކަށް ހުށަހަޅައިފިއެވެ.\nއޭސީސީން އުވާލަން ހުށަހެޅީ، ދައުލަތުގެ މާލިއްޔަތު ގަވާއިދުގެ 10.27 ވަނަ މާއްދާ (އާންމުކޮށް ބީލަމަށް ހުޅުވައިނުލާ ބީލަން ކުރިއަށް ގެންދިއުން) އެވެ. އެ މާއްދާގައި ބުނެފައިވާ ގޮތުން އާންމުކޮށް ބީލަމަށް ހުޅުވާނުލައި ސަރުކާރުގެ ހިއްސާ އޮންނަ ކުންފުންޏަކަށް ނުވަތަ ސަރުކާރު މަސްލަހަތު އޮންނަ ކޯޕަރޭޓިވް ސޮސައިޓީއަކާ ނުވަތަ ގައުމީ ޖަމިއްޔާއެއް ނުވަތަ ޖަމާއަތެއްކަމަށް ސަރުކާރުން ގަބޫލުކުރާ ފަރާތަކާ މަސައްކަތް ހަވާލުކުރެވޭނެއެވެ.\nނަމަވެސް އެ އިސްލާހުގެ ކޮރަޕްޝަން ރިސްކު އެނަލިސިސްއެއް ހެދުމަށްފަހު އޭސީސީން މިއަދު ނެރުނު ނޫސް ބަޔާނެއްގައި ބުނީ އެ މާއްދާގެ ދަށުން މީގެ ކުރިން މަސައްކަތެއް ހަވާލުކުރާއިރު، އެ ހަވާލުކުރާ ކުންފުންޏަކީ އެފަދަ މަސައްކަތެއްކުރާ ކުންފުންޏެއްތޯ ބެލުމަކާ ނުލާ ކަމަށެވެ. އަދި އެކަން ގިނަ ފަހަރު ކޮށްފައިވަނީ ދައުލަތުގެ ޕްރޮކިއުމަންޓް އުސޫލުތަކަށް އަމަލުނުކޮށް ވަކި ފަރާތަކަށް ފައިދާ ހޯދައިދިނުމަށް ކަމަށް ބުނެފައިވެއެވެ.\nމީގެ އިތުރުން މަސައްކަތް ހަވާލުކުރާ ކުންފުނީގައި އެ މަސައްކަތް ކުރުމުގެ ގާބިލުކަން ނެތުމުން، ހަވާލުކޮށްފައިވާ އަގަށްވުރެ ކުޑައަގެއްގައި އެ މަސައްކަތް ތިންވަނަ ފަރާތަކާ ހަވާލުކޮށްގެން ކުރުވާފައިވާކަން ފާހަގަކުރެވިފައިވާ ކަމަށާއި އެހެންކަމުން އެ މަސައްކަތް ހަރަދުކޮށްފައިވާ ވަރަށްވުރެ ކުޑަ އަގެއްގައި ކުރުވޭނެކަން އެނގޭ ކަމަށް އޭސީސީން ބުނެއެވެ.\nއޭސީސީން ބުނީ، ސަރުކާރުގެ މަސްލަހަތު އޮންނަ ކޯޕަރޭޓިވް ސޮސައިޓީއަކާ ހަވާލުކޮށްގެން މަސައްކަތްކުރެވޭ ގޮތަށް މާލިއްޔަތު ގަވާއިދުގެ އެ މާއްދާގައި ބުނެފައި އޮތުމުން ދައުލަތުގެ އިދާރާއަކުން އެ ގަވާއިދަށް އަމަލުކުރަން ބޭނުންނުވާ ކޮންމެ ފަހަރަކު ކޯޕަރޭޓިވް ސޮސައިޓީއަކާ މަސައްކަތް ހަވާލުކޮށްގެން ކުރުވުމުގެ ފުރުސަތު އޮންނަ ކަމަށެވެ.\nއެގޮތަށް މަސައްކަތް ހަވާލުކުރާ ކޯޕަރޭޓިވް ސޮސައިޓީއަކީ ދައުލަތުގެ މަސައްލަހަތު އޮތް ސޮސައިޓީއެއްތޯ ބަލާނެ މިންގަނޑެއް ގަވާއިދުން އެންގެން ނެތް ކަމަށާއި އަދި އެކަން އެނގެން އޮތްނަމަވެސް، ކޯޕަރޭޓިވް ސޮސައިޓީއަކާ ދައުލަތުގެ މަޝްރޫއުތައް ހަވާލުކުރުމުގެ ސަބަބުން ވާދަވެރި ބީލަމެއްގެ ފުރުސަތު ގެއްލި، މާކެޓް ރޭޓަށްވުރެ ބޮޑުކޮށް ދައުލަތަށް ހިދުމަތާއި ތަކެތި ހޯދުމުގެ އިހްތިމާލު ނުހަނު ބޮޑުވެންދާ ކަމަށް އޭސީސީން ބުނެއެވެ.\nއޭސީސީން ބުނީ، ދައުލަތުގެ ޕްރޮކިއުމަންޓް ނިޒާމެއް ހިންގުމުގައި މައިގަނޑު ގޮތެއްގައި ބަލަންވާނީ ދައުލަތުގެ ފައިސާ ހޭދަކުރެވެނީ، ވާދަވެރި މާހައުލެއްގެ ތެރެއިން، އިގުތިސާދީގޮތުން އެންމެ ފައިދާހުރި، އަދި ހާމަކަންބޮޑު ޒިންމާދާރުގޮތެއްގެ މަތިންކަން ޔަގީންކުރުމަށް ކަމަށެވެ.\nނަމަވެސް ދައުލަތުގެ މާލިއްޔަތުގެ ގަވާއިދުގެ ބިޑަކާ ނުލާ މަޝްރޫއުތައް ދެވޭނެ ކަމަށް ބުނާ މާއްދާގެ ދަށުން ބިޑް ކުރުމަކާނުލައި ވަކި ބަޔަކަށް މަސައްކަތް ހަވާލުކުރުމުގެ އިމެއްނެތް ބާރު ފިނޭންސް މިނިސްޓްރީ ނުވަތަ މިނިސްޓަރުގެ ލަފާގެމަތިން ނެޝަނަލް ޓެންޑަރު ބޯޑަށް ނުވަތަ ވަޒީރުންގެ މަޖިލީހަށް ނުވަތަ ވަޒީރުންގެ މަޖިލީހުގެ ކޮމިޓީއެއްގެ ލަފާގެ މަތިން ރައީސުލްޖުމްހޫރިއްޔާއަށް ލިބިގެންވާއިރު، ބޭރުގައުމެއްގެ އެހީގައި ނުވަތަ ކޮންސެޝަނަލް ލޯނެއްގެ ދަށުން ނުވަތަ ސަރުކާރުން ހިންގަން ކަނޑައަޅާ މަޝްރޫއެއް ވަޒީރުންގެ މަޖިލީހަށް ނުވަތަ ވަޒީރުންގެ މަޖިލީހުގެ ކޮމިޓީއެއްގެ ލަފާގެ މަތިން ރައީސުލްޖުމްހޫރިއްޔާއަށް ލިބިގެންވާ ގޮތަށް އޮތް އޮތުމަކީ ރާއްޖެއިން ބައިވެރިވެފައިވާ ‘ޔުނައިޓެޑް ނޭޝަންސް ކޮންވެންޝަން އެގެއިންސްޓް ކޮރަޕްޝަން’ގެ މައިގަނޑު އުސޫލުތަކާ އަދި ދައުލަތުގެ މާލިއްޔަތު ގަވާއިދުގެ މައިގަނޑު އަސާސްތަކަށް ފުށު އަރާ ކަމެއް އޭސީސީން ބުނެއެވެ.\nއޭގެ އިތުރުން އެއީ ދައުލަތުން ތަކެއްޗާއި ހިދުމަތް ހޯދުމުގައި އަގުތައް އިންތިހާއަށް ބޮޑުވެ ހާމަކަން ގެއްލި އަދި ވާދަވެރިކަންނެތި، ކޮރަޕްޝަނަށް މަގުފަހިވާނެކަމެއްކަން އޭސީސީގައި ފާހަގަކޮށްފައިވެއެވެ.\nއެހެންކަމުން އޭސީސީން ހުށަހަޅާފައިވަނީ، މާލިއްޔަތު ގަވާއިދުގެ 10.27 ވަނަ މާއްދާ އުވާލުމަށްފަހު، އެ މާއްދާގައި ހިމެނޭ މަފުހޫމުތައް ހިމެނޭގޮތަށް ދައުލަތުގެ މާލިއްޔަތުގެ ގަވާއިދަށް ބަދަލު ގެނައުމަށެވެ.\nއަދި އެ ބަދަލު ގެނެވޭއިރު، ބިޑުކުރުމަކާނުލައި ސަރުކާރު ހިއްސާ އޮންނަ ކުންފުންޏަކާ މަސައްކަތް ހަވާލުކުރުމާއި ދައުލަތުގެ އިންވެސްޓްމަންޓް މަޝްރޫޢުތައް ކުރިޔަށް ގެންދިއުމާއި ބޭރުގެ ގައުމެއްގެ އެހީގައި މަޝްރޫއުތައް ހިންގުމާއި ކޮންސެޝަނަލް ލޯނެއްގެ ދަށުން މަޝްރޫއުތައް ހިންގުމާއި، އަންސޮލިސިޓެޑް ޕްރޮޕޯސަލްތަކުގެ ދަށުން މަސައްކަތްކުރުމަށް ހާއްސަ މާއްދާތައް ވަކިވަކިން އެކުލަވާލުމަށް އޭސީސީން އެދިފައިވެއެވެ.\nއޭގެ އިތުރުން މާލިއްޔަތު ގަވާއިދުގެ 10.26 ވަނަ މާއްދާ (ކުއްލި ހާލަތެއް ނުވަތަ ކުއްލި ހާލަތްތަކުގައި ޕްރޮކިއުމަންޓުގެ ކަންތައްތައް ކުރިއަށް ގެންދިއުން) ގައި ކުއްލި ހާލަތްތަކަކީ ކޮބައިކަން ބަޔާންކޮށްފައި ނެތުމުގެ ސަބަބުން ކޮރަޕްޝަންގެ ހިރާސްއޮތްކަން ފާހަގަކުރެވޭތީ، ކުއްލި ހާލަތެއްގައި ނުވަތަ ކުއްލި ހާލަތްތަކުގައި ބައެއް މަސައްކަތް ނުވަތަ މަޝްރޫއު އާންމުކޮށް ބީލަމަށް ހުޅުވައިނުލައި ކުރިއަށް ގެންދިއުމުގެ އުސޫލު އިސްލާހުކުރަންޖެހޭ ކަމަށް އޭސީސީން ބުނެއެވެ.\nއަދި ޕްރޮކިއުމަންޓަށް ވަކި ހާއްސަ ގާނޫނެއް އެކުލަވާލައި ވީހާވެސް އަވަހަށް އަމަލުކުރަން ފެށުމަކީ ވަރަށް މުހިންމު ކަމެއްކަމަށް އޭސީސީން ފާހަގަކޮށްފައިވެއެވެ.\nއަރުޝީފަށް ނެގީ 09/12/2019 00:49\nއެންމެފަހުން އަޕްޑޭޓްކުރީ 09/12/2019 00:49\nމެޖިސްޓްރޭޓް މައުސޫމް ވަކިކުރަން ޖުޑިޝިއަރީ ކޮމިޓީން ފާސްކޮށްފި\nމަރިޔަމް އަނާ5މިނެޓު ކުރިން


Mudhaluge zakaathah ihumaaluvaa nama mudhalakee thimaa ge halaaku...\nމުދަލުގެ ޒަކާތަށް އިހުމާލުވާނަމަ މުދަލަކީ ތިމާގެ ހަލާކުކަމުގައި ވެދާނެ: ޚުތުބާ\nބައެއް ފަހަރު ނުރައްކާތެރި ފިތުނައަަކަށް މުދާ ވެގެންދޭ\nމުދާ ހެޔޮގޮތުގައި ބޭނުން ހިފައި، ޒަކާތް ނެރެ، ސަދަގާތް ދީ އުޅޭ ނަމަ، އެއީ ސުވަރުގެވަނުމަށް އޮތް ސަބަބެއް\nޒަކާތަކީ މުދަލަށް ޠާހިރުކަމާއި އިތުރުވުން ގެނުވައިދޭ އަޅުކަމެއް\nކ. މާލެ | 25 ސެޕްޓެންބަރ 2020 | ހުކުރު 13:00 | 5,489\nއިސްލާމީ މަރުކަޒު، މިއަދުގެ ހުކުރު ޚުތުބާ އިއްވާފައިވަނީ ''ޒަކާތުގެ މުހިންމުކަމާއި އޭގެ މަތިވެރިކަން'' މިމައުޟޫއަށް - ރާއްޖެއެމްވީ\nކީރިތި ގުރުއާނުގައި މާތްﷲ ނަމަދާއި ޒަކާތް އެކުއެކީގައި މަދުވެގެން ފަންސަވީސް ފަހަރު ބަޔާކޮށްފައިވާ ކަމަށާއި، މުދަލުގެ ޒަކާތަށް އިހުމާލުވާނަމަ ދުނިޔެއާއި އާހިރުގައި ތިބާގެ ހަލާކު ކަމުގައި މުދާ ވެގެންދާނެ ކަމުގެ އިންޒާރު ހުކުރު ޚުތުބާގައި ދީފިއެވެ.\n''ޒަކާތުގެ މުހިންމުކަމާއި އޭގެ މަތިވެރިކަން'' މި މައުޟޫއަށް ރާއްޖޭގެ އެކިކަންކޮޅުތަކަށް އިއްވި ހުކުރު ޚުތުބާގައި ބުނީ ޒަކާތް ގުޅިފައިވަނީ މުދަލާ ކަމަށާއި މުދަލަކީ އާދައިގެ އެއްޗެއް ނޫން ކަމަށެވެ. ނަފްސުތައް، އެ އެއްޗެއްގެ މައްޗަށް، ނުހަނު ލޯބިޖެހިފައިވާ އެއްޗެއްކަން ފާހަގަކޮށް ޚުތުބާގައި ބުނީ ބައެއް ފަހަރު ނުރައްކާތެރި ފިތުނައަަކަށް މުދާ ވެގެންދާ ކަމަށާއި، އެއީ ބޮޑުވެގެންވާ އިމްތިހާނެއް ކަމަށެވެ.\nމުދާ ހެޔޮގޮތުގައި އޭގެ ބޭނުން ހިފައި، ޒަކާތް ނެރެ، ސަދަގާތް ދީ އުޅޭ ނަމަ، އެއީ ސުވަރުގެ ވަނުމަށް އޮތް ސަބަބެއް ކަމަށް ވެސް ޚުތުބާގައި ބުނެފައިވެއެވެ.\nތިޔަބައިމީހުން ދަންނާށެ އެވެ! ދުނިޔޭގެ ދިރިއުޅުން ވާކަން ކަށަވަރީ ކުޅިވަރެއްކަމުގައެވެ. އަދި މަޖަލެއް ކަމުގައެވެ. އަދި ޒީނަތެއް ކަމުގައެވެ. އަދި ތިޔަބައިމީހުންގެ މެދުގައި އެކަކު އަނެކަކުގެ މައްޗަށް ބޮޑާވެގަތުމެއް ކަމުގައެވެ. އަދި މުދާތަކާއި، ދަރިންތަކާމެދު، އެކަކު އަނެކަކަށް ވުރެ ގިނަކަމަށް ބުނެ އޮޅުވާހަކަ ދެއްކުމެއް ކަމުގައެވެ.\nޒަކާތް ބެހިގެންވަނީ މައިގަނޑު ގޮތެއްގައި ދެ ބަޔަކަން ކަން ފާހަގަކޮށް ޚުތުބާގައި ބުނީ އެއީ މުދަލުގެ ޒަކާތާއި، ފިތުރު ޒަކާތް ކަމަށެވެ. ފިތުރު ޒަކާތަކީ ރޯދަމަހާ ވިދިގެން ނެރޭ ޒަކާތް ކަމަށާއި، މުދަލުގެ ޒަކާތަކީ އެ މީހެއްގެ މުދަލުގައި ޒަކާތުގެ ނިޞާބުހަމަވެ، ހިޖުރީގޮތުން އަހަރު ވުމުން ނެރެންޖެހޭ ޒަކާތް ކަމަށެ އެވެ.\nޚުތުބާގައި ބުނީ އެ ދެ ޒަކާތަކީ ވެސް ތަފާތު ދެޒަކާތެއް ކަމަށާއި، އެކަތި އަނެކައްޗާ ގުޅިލާމެހިފައިވާ ދޭއްޗެއް ނޫން ކަމަށެވެ. އަދި ބައެއް މީހުންނަށް ޒަކާތަކީ ކޮބައިކަން ފަހުމްވެފައި އޮންނަނީ މުޅިން ރަނގަޅަށް ނޫން ކަމަށެވެ.\nޚުތުބާގައި ބުނީ އެފަދަ މީހުންނަށް ހީވެފައި އޮންނަނީ ޒަކާތަކީ ހަމައެކަނި ރޯދަ މަހާ ގުޅިގެން ނެރޭ ފިތުރު ޒަކާތް އެކަނި ކަމަށާއި، އަދި ފިތުރު ޒަކާތް ދެއްކުމުން ޒަކާތުގެ ރުކުން ފުރިހަމަ ކުރެވުނީ ކަމަށެވެ. އަނެއް ބައި މީހުންނަށް ހީވެފައި އޮންނަނީ މުދަލުން ޒަކާތް ނެރެން ޖެހޭނީ ހަމައެކަނި ވިޔަފާރިވެރިން ކަމަށެވެ. ނަމަވެސް ވިޔަފާރިވެރިއެއް ކަމުގައި ނުވި ނަމަވެސް ނިޞާބު ހަމަވެ، ހިޖުރީ އަހަރެއް ފުރޭ އިރު، އެ ފައިސާ ނިޞާބަށް ވުރެ މަދުނުވެ ހުރެއްޖެ ނަމަ، އެއިން ޒަކާތް ނެރެން ޖެހޭނެ ކަމަށް ޚުތުބާގައި ބުނެފައިވެއެވެ.\nޒަކާތަކީ މުދަލަށް ޠާހިރުކަމާއި އިތުރުވުން ގެނުވައިދޭ އަޅުކަމެއްގެ ގޮތުގައި ސިފަކޮށް ޚުތުބާގައި ބުނީ އުނިކަމާއި ފަސާދައިން، މުދާ ރައްކާތެރިކޮށް، ސަލާމަތް ކޮށްދޭ އަމަލެއް ކަމަށެވެ. ޚުތުބާގައި ބުނީ ޒަކާތް ދެއްކުމަކީ އާދައިގެ ކަމެއް ކަމުގައި ހީކޮށްގެން ނުވާނެ ކަމަށާއި، އެއީ އެކަމަށް އިންކާރުކޮށްފި މީހެއްގެ އިސްލާމްކަން ނެތިގެންދާ ފަދަ ކަމެއް ކަމަށެވެ. އަދި ޒަކާތަކީ ފަގީރުކަމަށް އޮތް ހައްލެއް ކަމަށް ޚުތުބާގައި ބުނެފައިވެއެވެ.\nޚުތުބާގައި ބުނީ ކީރިތި ގުރުއާނުގައި މާތްﷲ ނަމަދާއި ޒަކާތް އެކުއެކީގައި މަދުވެގެން ފަންސަވީސް ފަހަރު ބަޔާކޮށްފައިވާއިރު، ޒަކާތް ނެރުމުގައި ޣާފިލުވެ، ދަހިވެތިކަމުގެ މަޅީގައި ބެދި، ޒަކާތް ދިނުން ލަސްކުރުން، ނުވަތަ އެކަމަށް ފަރުވާކުޑަކުރަމަކީ ވަރަށް ބޮޑު ގޯހެއް ކަމަށެވެ. ނަމަވެސް ޒަކާތުގެ ގޮތުގައި ޒަކާތް ނެރޭނަމަ މުޖުތަމައަށް ބޮޑު މަންފާއެއް ލިބިގެންދާނެ ކަމަށް ޚުތުބާގައި ބުނެފައިވެއެވެ.\nއެހެންކަމުން ޒަކާތް ނެރުމުގައި ޚާއްސަ ސަމާލުކަމެއްދުމަށް ޚުތުބާގައި ވަނީ ގޮވާލާފައެވެ.


Information Commissioner isthiufaa ge sitee hushahalhuhvaifi - vNews.mv\nއިންފޮމޭޝަން ކޮމިޝަނަރު އިސްތިއުފާގެ ސިޓީ ހުށަހަޅުއްވައިފި\nރިފާޢަތު Male' | 21 March 2021, 14:07\nއިންފޮމޭޝަން ކޮމިޝަނަރު ކަމުގެ މަގާމުން ހުސެއިން ފިޔާޒު މޫސާ އިސްތިއުފާދެއްވުމަށް ސިޓީ ހުށަހަޅުއްވައިފިއެވެ.\nރައީސުލްޖުމްހޫރިއްޔާގެ އޮފީހުގެ ތަރުޖަމާނު މަބްރޫކު އަޒީޒު ވަނީ މިކަން ވީނިއުސްއަށް ކަށަވަރުކޮށްދެއްވާފައެވެ. މަބްރޫކް ވިދާޅުވީ އިންފޮމޭޝަން ކޮމިޝަނަރު ހުސެއިން ފިޔާޒުގެ އިސްތިއުފާގެ ސިޓީ ރައީސް އޮފީހަށް ލިބިފައިވާ ކަމަށެވެ.\nއިންފޮމޭޝަން ކޮމިޝަނަރު ކަމުން ފިޔާޒް އިސްތިއުފާ ދެއްވީ ނޫހެއް ހިންގުމަށް ކަމަށް ބައެއް ނޫސްތަކުގައިވަނީ ބުނެފައެވެ.\nރައީސުލްޖުމްހޫރިއްޔާ އެ މަގާމަށް ފިޔާޒް އައްޔަންކުރައްވާފައިވަނީ 31 އޮކްޓޫބަރު 2019 ގައެވެ.\nއިންފޮމޭޝަން ކޮމިޝަނަރަކީ ގާނޫނު ނަންބަރު 1/2014 (މައުލޫމާތު ހޯދައި ލިބިގަތުމުގެ ހައްގުގެ ގާނޫނު) އިން މަތިކޮށްފައިވާ ޒިންމާތަކާއި، ކަމާ ބެހޭ އެހެނިހެން ޤާނޫނުތަކާއި ގަވާއިދުތަކުގެ ދަށުން އުފުލަން ޖެހޭ ޒިންމާތަކުގެ ބޭނުމަށް ސީދާ ރައްޔިތުންގެ މަޖިލީހަށް ޖަވާބުދާރީ ވާންޖެހޭ މިނިވަން ޚާދިމެކެވެ.\nއިންފޮމޭޝަން ކޮމިޝަނަރުގެ އޮފީހަކީ، ދިވެހިރާއްޖޭގެ ޖުމްހޫރިއްޔާގެ ގާނޫނު އަސާސީގެ 29 ވަނަ މާއްދާއާއި ގާނޫނު ނަންބަރު:1/2014 (މައުލޫމާތު ހޯދައި ލިބިގަތުމުގެ ހައްގުގެ ގާނޫނު) ގެ 43 ވަނަ މާއްދާގެ (ށ) ގައި ވާގޮތުގެ މަތިން، ރައްޔިތުންގެ މަޖިލީހުގެ ލަފާގެ މަތިން ރައީސުލްޖުމްހޫރިއްޔާ އައްޔަނުކުރައްވާފައިވާ އިންފޮމޭޝަން ކޮމިޝަނަރުގެ މަސްއޫލިއްޔަތު އަދާކުރުމަށްޓަކައި 13 ޖުލައި2014 ގައި ރައީސުލްޖުމްހޫރިއްޔާ އުފައްދަވާފައިވާ އޮފީހެކެވެ.\nއިންފޮމޭޝަން ކޮމިޝަނަރ ރާއްޖެ މަބްރޫކް އަޒީޒް


Riyaasee Inthikhaabuge Rasmee Natheejaa iulaan Koffi\nރިޔާސީ އިންތިޚާބުގެ ރަސްމީ ނަތީޖާ އިޢުލާންކޮށްފި\nފްލައިމީގެ ދަތުރުތައް އައްޑޫއާއި ފުވައްމުލަކަށް އަނެއްކާވެސް ...\nby vomadmin September 29, 2018\nދިވެހިރާއްޖޭގެ2ވަނަ ޖުމްހޫރިއްޔާގެ6ވަނަ ރައީސަކަށް އެމްޑީޕީގެ ރިޔާސީ ކެނޑިޑޭޑް އިބްރާހީމް މުޙައްމަދު ޞާލިޙް އިންތިޚާބުވެވަޑައިގެންނެވިކަން އިލެކްޝަންސް ކޮމިޝަނުން ރަސްމީކޮށް އިޢުލާނުކޮށްފިއެވެ.\nރިޔާސީ އިންތިޚާބުގެ ރަސްމީ ނަތީޖާ އިލެކްޝަންސް ކޮމިޝަނުން ދާދި ދެންމެއަކު ވަނީ އިޢުލާންކޮށްފައެވެ. އިލެކްޝަންސް ކޮމިޝަނުން އިޢުލާންކުރި ރިޔާސީ އިންތިޚާބުގެ ރަސްމީ ނަތީޖާ ދައްކާގޮތުން މިމަހުގެ 23 ވަނަ ދުވަހު ބޭއްވި ރިޔާސީ އިންތިޚާބު ބޮޑު ތަފާތަކުން ކާމިޔާބުކޮށްފައިވަނީ އެމްޑީޕީގެ ރިޔާސީ ކެނޑިޑޭޓް ހިންނަވަރު ދާއިރާގެ މެމްބަރު އިބްރާހީމް މުޙައްމަދު ޞާލިޙެވެ. ރަސްމީ ނަތީޖާ ދައްކާގޮތުން ޕީޕީއެމްގެ ރިޔާސީ ކެނޑިޑޭޓް ރައީސް ޢަބްދުﷲ ޔާމީން ޢަބްދުލްޤައްޔޫމަށް ލިބިވަޑައިގެންފައިވަނީ 96،052 ވޯޓެވެ. އަދި އެމްޑީޕީގެ ކެނޑިޑޭޓް އިބްރާހީމް މުޙައްމަދު ޞާލިޙަށް ލިބިވަޑައިގެންފައިވަނީ 134،705 ވޯޓެވެ. މިއީ އިލެކްޝަންސް ކޮމިޝަނުން އެންޑޯޒްކޮށްފައިވާ ވަގުތީ ނަތިޖާއާ މާބޮޑު ފަރަގެއް ނެތް ނަތީޖާއެކެވެ.\nއިންތިޚާބުތަކާބެހޭ ޢާންމު ޤާނޫނުގެ 61 ވަނަ މާއްދާގެ ދަށުން ރާއްޖޭގައި ބާއްވާ އިންތިޚާބުތަކުގެ ރަސްމީ ނަތީޖާ އިންތިޚާބު ބާއްވާތާ ގިނަވެގެން7ދުވަހުގެތެރޭގައި ޢާންމުކޮށް އިޢުލާންކޮށް ގެޒެޓްގައި ޝާއިޢުކުރަންޖެހެއެވެ. މި މުއްދަތު ހަމަވާނީ މާދަމާއެވެ.\nރިޔާސީ އިންތިޚާބުގެ ރަސްމީ ނަތީޖާ އިޢުލާންކުރުމާއެކު ވެރިކަން ބަދަލުކުރުމުގެ މަރުޙަލާތައް ރަސްމީކޮށް ފެށިގެންދާނެއެވެ. އެގޮތުން ވެރިކަން ބަދަލުކުރުމުގެ މަރުޙަލާއާބެހޭ ޤާނޫނުގެ ދަށުން ޑިރެކްޓަރ ޖެނެރަލް އޮފް ޓްރާސްސިޝަން އައްޔަންކޮށް، ދައުލަތުގެ ބާރުތައް އާ ސަރުކާރާ ޙަވާލުކުރުމުގެ އިޖްރާޢަތްތައް ފެށިގެންދާނެއެވެ. މި ޤާނޫނުގެ ދަށުން އިންތިޚާބުގެ ރަސްމީ ނަތީޖާ އިޢުލާންކުރުމާއެކު، އިންތިޚާބީ ރައީސަށް ރައީސުލްޖުމްހޫރިއްޔާއާ އެއްފެންވަރެއްގެ ސެކިއުރިޓީ ދޭންޖެހެއެވެ.\nފްލައިމީގެ ދަތުރުތައް އައްޑޫއާއި ފުވައްމުލަކަށް އަނެއްކާވެސް ފަށަން ތައްޔާރުވަނީ\nހިޔާ މަޝްރޫޢަށް ފޯމު ހުށަހަޅާ ހުރިހާ ފަރާތްތަކަށް ފްލެޓު ދޭން ސަރުކާރުން ނިންމައިފި\nރައީސް އޮފީހުގެ ޗީފް ސްޓްރެޓެޖިސްޓުގެ މަގާމަށް ސ. ހިތަދޫ އާސީނުގޭ ހޫދު އައްޔަން ކުރައްވައިފި\nރައީސް އޮފީހުގެ ޗީފް ކޮމިއުނިކޭޝަންސް ގެ މަގާމަށް އިބްރާހިމް ހޫދު ރައީސް އިބްރާހިމް މުހައްމަދު ސޯލިހް އައްޔަން ކުރައްވައިފި ...\nސިއްޙީ ނިޒާމްގެ ތާރީޙްގެ ތެރެއަށް ވަދެގެންދާނެ އެއްކަމަކީ އައިޖީއެމްއެޗްގައި ޑޮކްޓަރުންގެ އިންޓާންޝިޕް ފެށިގެން ދިއުން – ނާޒިމް\nދިވެހިރާއްޖޭގެ ތާރީޚްގައި ސިއްޙީ ނިޒާމަށް އިންގިލާބީ ބަދަލެއް މިސަރުކާރުން ގެނެސްދީފައިވާއިރު، ސިއްޙީ ނިޒާމްގެ ތާރީޚްގެ ތެރެއަށް ވަދެގެންދާނެ އެންމެ ...


Goas Magsadheh Neh, Hahthahaa Ves Ihthifaaq? - Vaguthu\nގިނަ ގައުމުތަކުގެ ހާލަތުން ގޯހުން ގޯހަށް - 21 ގަޑިއިރު ކުރިން\nގޯސް މަޤުޞަދެއް ނެތް، ހައްތަހާ ވެސް އިއްތިފާގު؟\n1 އަހަރު ކުރިން ( މެއި 12, 2019 )\nދިވެހިރާއްޖޭއަކީ ސައްތައިން ސައްތަ އިސްލާމީ ގައުމެކެވެ. ލިޔެކިޔުމުގައި އަދިވެސް އޮތީ އެގޮތަށެވެ. ދިވެހިރާއްޖޭގައި ކޮންމެ ސަރުކާރެއް އޮތަސް ސަރުކާރުން އިސްލާމްދީން ހިމާޔަތް ކުރާނެއެވެ. އިސްލާމްދީނަށް، މުސްލިމުންނަށް ދަތިވާނެ އެއްވެސް ކަމެއް ދިވެހި ސަރުކާރުން ވެސް، އަދި ދިވެހިރާއްޖޭގެ އެއްވެސް ރަސްމީ އިދާރާއަކުން ވެސް ނުކުރާނެއެވެ. އެއީ ޔަގީންވެ ކަށަވަރު ކަމެކެވެ. ރައީސުލްޖުމްހޫރިއްޔާ އާއި ސަރުކާރުގެ ވެރިން އެކި ފަހަރުމަތިން ވަނީ އެޔަގީންކަން ދެއްވާފައެވެ. އެހެންކަމުން ސަރުކާރުގެ ސިޔާސަތުތަކާއި މެދު އެއްވެސް މީހަކު ސުވާލު އުފައްދައިގެން ނުވާނެއެވެ.\nރަމަޞާން މަހު ރާއްޖޭގެ މިސްކިތްތަކުގައި ތަރާވީހް ނަމާދު ކުރަން ހާފިޒުން ގެނައުމަކީ ފާއިތުވި ހައެއްކަ އަހަރު ގަވައިދުން ކުރެވެމުން އަންނަ ކަމެކެވެ. މާބޮޑު މައްސަލައެއް ދިމާނުވެ ވަރަށް ފުރިހަމަ އަށް ވަމުން އަންނަ ކަމެކެވެ. ނަމަވެސް މިއަހަރު މިކަމަށް ލޮޅުމެއް އަރައިފިއެވެ.\nހާފިޒުންނަށް ވިސާ ދޫކުުރުމުގައި ދިވެހިރާއްޖޭގެ އިމިގްރޭޝަނުން ކޮންމެވެސް ވަރެއްގެ "ހަރުކަށިކަމެއް" ދައްކަވަން ފެއްޓެވީއެވެ. ސަލާމަތީ ފިޔަވަޅެއްގެ ގޮތުން ހާއްސަ ހުއްދައެއް ހާފިޒުންނަށް ދޫކުރައްވަން ފެއްޓެވީއެވެ. އެހުއްދަ ދެއްވުމުގެ ކުރިން ހާފިޒުންގެ ކަންކަން އިތުރަށް ބައްލަވަން ވެސް އިމިގްރޭޝަނުން ނިންމެވީއެވެ. ސަބަބަކީ ސަލާމަތީ ސަބަބެކެވެ. ނިރުބަވެރި ހަމަލާތައް މިހައި ގިނަ ދުވަސްވަރަކު ކޮންމެހެން ވެސް ކުރައްވަން ޖެހޭ ކަމެއް ކަމަށް އެބޭފުޅުން ވިދާޅުވެއެވެ.\nނަމަވެސް ދިވެހިރާއްޖެއަކީ ކޮންމެ ގައުމެއްގެ މީހަކަށް ވެސް އޮން އެރައިވަލް ވިސާ 30 ދުވަހުގެ މުއްދަތައް ދެމުން އަންނަ ގައުމެއް ކަމަށް ވާތީ ސަލާމަތީ ފިޔަވަޅެއްގެ ގޮތުން ހާފިޒުންނަށް ހާއްސަ ހަރުކަށި ފިޔަވަޅެއް އެޅުމުން ގައުމުގެ ސަލާމަތައް އޮތް ފައިދާއެއް ވިސްނިވަޑައިގަނޭތޯއެވެ. އާދައިގެ މީހަކަށް އެކަމެއް ނުވިސްނޭނެއެވެ.\nނިރުބަވެރިޔަކު ރާއްޖެ އަންނަ ހާފިޒަކަށް ވެގެން އޮޅުވާލައިގެން ވިސާއެއް ހޯދުމަށް ވުރެ މާފަސޭހަ ގޮތްތަކެއް އެމީހުންނަށް އެބަހުއްޓެވެ. އޮން އެރައިވަލް ވިސާގައި ރާއްޖެ އައުމުން ނިކަން ފަސޭހައިން އެތެރެ ވެވެއެވެ. ރާއްޖޭގެ ރިސޯޓަކަށް، ނުވަތަ ގެސްޓް ހައުސްއަކުން ރޫމެއް ބުކް ކޮށްފައި އޮންނަމަ އަދި އަމުދުން ސުވާލެއް ވެސް އެއިން މީހަކާއި ކުރުމެއް ނޯވެއެވެ. ވީއިރު ހާފިޒުންގެ ވިސާ ދަތިކޮށްގެން ގައުމަށް ސަލާމަތާއި ރައްކާތެރިކަމުގެ ގޮތުން އެޅޭނެ މުހިންމު ފިޔަވަޅުތައް އަދި އަޅުގަނޑުމެންނަށް ފަހުމުވާގޮތެއް ނުވެދާނެއެވެ. އެކަން ފަހުމް ވާނީ ގައުމުގެ ސަލާމަތާއި ރައްކާތެރިކަން ބެލެހެއްޓުމުގެ އެންމެ އިސް ވާޖިބު އަދާކުރައްވާ ބޭފުޅުންނަށެވެ.\nމިވާހަކަ މިހާ ހިސާބުން ނިންމާލީއެވެ.\nދެން އަޅުގަނޑުގެ ހިޔާލާއި ފިކުރު ގޮސް ހުއްޓެނީ ދައުލަތުގެ މީޑިއާ އަށެވެ. ޕީއެސްއެމް އަށެވެ. ނުވަތަ ޓީީވީއެމް އަށެވެ. މިސަރުކާރު ވެރިކަމަށް އައީ ސަރުކާރާއި ވަކިން މީޑިއާ ހިންގުމުގެ ވައުދު ވަރަށް ބޮޑަށް ތަކުރާރު ކުރަމުންނެވެ. އެކަމަށް އަދި އެއްވެސް އަމަލީ ސިފައެއް އައިސްފައި ނެތް ވާހަކަ ކޮންމެހެން މިވަގުތު ދައްކާނެ ކަމެއް ނެތެވެ.\n"އެންމެ އަލި ގަދަ ތަރި" ގެ ނަމުގައި ދައުލަތުގެ މީޑިއާ އިން ބާއްވަމުން އަންނަ ޤުރުއާން މުބާރާތަކީ ރާއްޖޭގައި ބާއްވާ އެންމެ ވަރުގަދަ އެއް ޤުރުއާން މުބާރާތެވެ. ވަރަށް ގިނަ ބަޔަކު އިންތިޒާރު ކުރާ، އަދި ވަރަށް ގިނަ ބައެއްގެ މަގުބޫލްކަން ހޯދާފައިވާ މުބާރާތެކެވެ. ނަމަވެސް މިފަހަރު މިޤުރުއާން މުބާރާތް ނުބާއްވަން ވަނީ ނިންމާފައެވެ. ދައުލަތުގެ މީޑިއާ އިން ވިދާޅުވީ އެކަށީގެންވާ ވަރަށް މީހުން ބައިވެރި ނުވީ ކަމަށެވެ.\nސުވާލަކީ މިއަހަރު އެމުބާރާތުގައި އެކަށީގެންވާ ވަރަށް މީހުން ބައިވެރި ނުވީ ކީއްވެހެއްޔެވެ؟ މުބާރާތް އެންމެ ރަނގަޅަށް އިސްތިހާރު ނުކުރެވުނީ ހެއްޔެވެ؟ މުބާރާތުގައި ބައިވެރިވާން އެކަށީގެންވާ މުއްދަތެއް ނުދިނީ ހެއްޔެވެ؟ ޖަވާބު އެނގިވަޑައިގަންނަވާނީ މައުލޫމާތު އެނގޭ ބޭފުޅުންނަށެވެ. ސުވާލު އުފެއްދުމުގެ ޙައްޤެއް އެހެން މީހުންނަކަށް ނޯންނާނެއެވެ.\nދެން ވެސް އޮތީ ޕީއެސްއެމްގެ ވާހަކައެވެ. "ރަހުމަތުގެ ނަބިއްޔާ" ގެ ނަމުގައި އިސްލާމިކް ޔުނިވަސިޓީގެ ކުރީގެ ޗާންސެލަރ ޑރ.މުހައްމަދު ޝަހީމް އަލީ ސައީދު ތައްޔާރު ކުރައްވާފައިވާ ޕްރޮގްރާމް މިފަހަރު ނުފޮނުވަން ޕީއެސްއެމް އިން ވަނީ ނިންމާފައެވެ. ސަބަބެއް ނޭނގެއެވެ. ވަރަށް މުހިއްމު ގިނަ މައުލޫމާތުތަކެއް ލިބޭ އެފަދަ ޕްރޮގްރާމެއް ކެންސަލް ކުރުމަކީ ގިނަ މައުލޫމާތުތަކަކުން އަޅުގަނޑުމެން މަހްރޫމް ވުމެވެ. ޕްރޮގްރާމް ކެންސަލް ކުރި ސަބަބެއް ޕީއެސްއެމް އިން ވިދާޅެއް ނުވެއެވެ. އެހެންކަމުން ކޮންމެހެން އެވާހަކަ ދައްކާނެ ކަމެއް ނެތެވެ.\nއަޅުގަނޑަށް ވިސްނޭ ގޮތުގައި މިހުރިހާ ކަންތައްތައް ވެސް މިދިމާވީ އިއްތިފާގަކުންނެވެ. ސަރުކާރުން ނުވަތަ ސަރުކާރުގެ ސިޔާސަތު ކަނޑައަޅާ ލެވަލްގައި ތިއްބެވި ބޭފުޅުން އިސްލާމްދީނަށާއި، މުސްލިމުންނަށް ދަތިވާނެ އެއްވެސް ކަމެއް ނުކުރައްވާނެއެވެ. އެފަދަ ހީއެއް އެއްވެސް ބޭފުޅަކު ކުރައްވާނެ ކަމެއް ނެތެވެ. ފެންނަ މަންޒަރުތަކަށް ބައްލަވާފައި ހެކިތަކުގެ މައްޗަށް ކޮންމެ ބޭފުޅަކު ވެސް ކަންކަން ކަށަވަރު ކުރައްވާށެވެ.\nދިވެހިރާއްޖެ އަކީ އިސްލާމީ ވެރިކަމެއް ހިނގާ އިސްލާމީ ގައުމެއް ކަމަށް ވުމުން އިސްލާމްދީނާއި، މުސްލިމުންނަށް ލުއި ގޮތަކަށް ހުރިހާ ކަންތައްތައް ވެސް ފަހިވެފައި އޮންނަން ވާނެއެވެ. ނަމަވެސް އެއީ ގައުމީ ސަލާމަތައް ނުރައްކާ ނުވާ ގޮތައް، އަދި ދީނީ މައުލޫމާތު ވެސް ސައްހަ ކަމާއި އެކު ފޯރުވޭ ގޮތަށެވެ.\nމެއި 12, 2019 10:52\nއެޖެންޑާ 19 އިސްޓާޓް ވަނަދެން މަޑުކޮށްލާ، ވަރަށް ކަންތައް އެބައޮތް ރާވާލާފަ!\nމެއި 12, 2019 11:37\nމިއީ އަދި ފެށުން ، ކުރި އަށް ބަލަން ތިބޭ އެންމެން . ޖަޒީރާ ރާޖޭގައި ކަންތައްތް ހިންގާ ގޮތް . އިޑިއަޓް ސަރުކާރު .\nމެއި 12, 2019 11:52\nއިސްލާމް ދީނާއި ޚިލާފު އެއްވެސްކަމެއް ނުކުރާނެ. އިސްލާމްދީނާއި އެއްގޮތްކަމެއްވެސް ނުކުރާނެ. އެޖެންޑާ19 އަކީ އިސްލާމްދީނާއި ގުޅުމެއްވާ އެއްޗެއްނޫން. އޭގައިވާގޮތުން ދައުލަތުން ދީނީކަންކަމާއި އެހާބޮޑަކަށް ނުބެހޭނެ. އެކަން ދޫކޮށްލާނީ ރައްޔިތުންނަށް. އެމީހަކު އުޅެންވާ ދީނެއް އެގޭނީ އެމީހަކަށް.\nމެއި 12, 2019 11:54\nއެޖެންޑާ 19 ގެ ފޮރުވިފައިވާ ބޮޑު މަގުސަދަކީ ނޮވެމްބަރ3ގަ ޝަހީދުވި 19 ބޭކަލުންގެ ލޭ އެަކަމަކަށްޓަކާ އޮހެރިގެންދިަޔ، މިގައުމުގެ މިނިވަންކަމާއި އިސްތިޤްލާލާ، މިގައުމުގެ މާތް ދީން މިފަސްގަޑުންފޮހެލުން. ޢެޖެންޑާ !9 ގެ މާނަޔަކީވެސް އެއީ!\nއިސްލާމްދީނަށް ދެރައެއްލިބޭގޮތަށް އެބޭފުޅުން އެއްކަމެއްވެސް ނުކުރައްވާނެ. ޖަޒީރާވަންތަކޮއްކަންތައް ކުރައްވާނީ.. ހެހެހެހެހެ\nމެއި 12, 2019 12:11\nވަގުތަށް ވެސް އެނގޭނެ ފަދައިން އިސްލާމް ދީނަށް ދަތިކުރަން މީހަކު ކަމެއް ކޮށްގެން، އިސްލާމްދީނަށް ހަޖޫ ޖަހައިގެން މިއަދު ދައުލަތުގެ އެއްވެސް މުއައްސަސާއަކުން ފިޔަވަޅެއް ނާޅާނެއެވެ. ސަބަބަކީ މިއަދުގެ ސަރުކާރަކީ (އެއްބަސް ނުވިޔަސް) ސެކިޔުލާރ ސަރުކާރެކެވެ. 19 ވަނަ މަޖިލީސަށް ހޮނުވީ 80% ސެކިޔުލާރ މީހުންނެވެ. މާނައަކީ ދެވަނަ ބާރު ވެސް ސެކިޔުލާރ ވީއެވެ. ދެން އޮތީ އިސްލާމީ ޝަރީޢާގެ ދާއިރާއިން ކިޔަވައިގެން ތިބި މީހުން ޝަރުޢީ ދާއިރާއިން ބޭރުކޮށް ކޮމަން ލޯ ގެ މީހުންނަށް އެ ޖާގަތައް ދިނުމެވެ. ވީމާ މުޅި ދައިލަތުގެ3ބާރު ސެކިޔުލާރވީއެވެ. ދެން އިސްލާމީ ޝިޢާރު ފާޅުކުރެވޭނީ ހަމަ އެކަނި މިސްކިތްތަކުގައެވެ. އެހެންތާކު ދަރުސް ދޭކަށް ލާހިކު ކުޅަދާނައެއް ނޫނެވެ.\nއިރާދަކުރެއްވިއްޔާ ދިވެހިން (ގިނަ ދިވެހިން) އެދުނު ފަދަ، ގޮތަކަށް އިންޑިއާގެ ސެކިޔުލާރ ސްޓޭޓަކަށް ދިވެހިރާއްޖެ 2023 ގެ ކުރިން ވާނެ އެވެ. އެހެންކަމުން އެކަމަށްޓަކައި ތަހުނިޔާ ކިޔަމެވެ. މަލިކާއި ދިވެހިރާއްޖޭގެ ގުޅުމަށް އިތުރު ފުރިހަމަކަމެއް އަންނާނެތާއެވެ.\nމެއި 12, 2019 12:33\nމިއީ 100 ގެ ވާހަކަތަކެއް. ވަރަށް ދެރަވެއްޖެ. %100 މުސްލިމް ދިވެހިރާއްޖެ. އެއްމެ އަޑުގަދަ ޝެއިހުންތަށް އެތިއްބެވީ ޗިޕް ޖައްސަވާފަ. ފައިސާއަށް ވިކި ހުސްވެފަ. އެމީހުން ދޭ ދީނީ ނަސޭހަތް މީހުނަށް ގަބޫލުނުކުރެވެނީ ފަސޭހައިން ވިކޭތީ. އަންބޮޑިއަށް ބަރުވާނަމަ ކުރިން ދެއްކި ވާހަކަ ހަނަދާންނެތި ބަރުކޮށްދިން ބައެއް ބޭނުންވާގޮތަށް ދީން އެބނުރޭ.\nމެއި 12, 2019 12:43\nޚަފިޡުން ނަކީ ވޮލަންޓަރީ ގޮތުން އަންނަ ބައެއް ނޫނެވެ. އެޚާފިޒުން ނަކީ ރާއްޖޭގައި ތަރާވީސް ކޮށް ދީގެން ފައިސާ ހޯދުމަށް އަންނަ ބަޔަކަށް ވާތީ ވިސާ ނަގަންޖެހެއެވެ.\nމެއި 12, 2019 12:48\nމި ސަރުކާރަކީ ހަމަ ލާދީނީ ފިކުރު އިސްކުރާ ލާދީނީ ފިކުރުގެ ކަންކަމަށް ހިތްވަރުދޭ ސަރުކާރެއް އެކަން އެޖެންޑާ 19 އިންވެސް އެނގިގެންދާނެ\nމެއި 12, 2019 12:52\nއެޖެންޑާ 19 ގައި ނިންމާ ބައެއްކަންތައްތަށް ތަންފީޒް ކުރާނީ ދެން އަންނަ ވެރިކަމުގެ ދައުރެއްގައި ނުވަތަ 2028 ގައި. ދެން މިޤައުމުގައި ވެރިކަން ކުރާނީ އެމްޑީޕީން ނުވަތަ ޕްރައިމް މިނިސްޓަރ ނަޝީދު. އެހިސާބުން އެއްކަލަ އިންތިހާބަށް ނެގިލޯންތަށް ނުވަތަ ހަދިޔާ ގެ ބަދަލުގައި އެއްކަލަ މީހުން އަޅުކަން ކުރާ ތަންތަން އެޅިގެންދާނެ.\nރައިސް، އެމްޑީޕީ ރައިސް، ޕޮލިސް ކޮމިޝަނަރ، ޗީޕް އޮފް ޑިފެންސް ފޯރސް އިއްތިފާޤުން މިއެންމެންނަކީ އެއްބައެއް! އިދިވެސް މިކަހަލަ ކިތަންމެ ބޮޑު ވަޒީފާތަށް ހަމަ އިއްތިފާގުން އެމީހުންނާއި ވަރަށް ގުޅޭ\nމެއި 12, 2019 12:59\nނަސީދީންގެ ދީން މިގައުމަށް ތައާރަފް ކުރުން އޮތީ މަޖިލީހުގެ މެމްބަރުން ހުވާ ކުރައްވާ ނިމުމުން.\nމެއި 12, 2019 13:16\nކުރީގައި އެއޮތް ދެވާހަކަޔާ އަހަރެންވެސް އެއްބަހެވެ. އެކަމަކު "ރަޙްމަތުގެ ނަބިއްޔާ" ޕުރޮގުރާމުގެ ރިޕީޓު ނުދައްކައި ދީނީ އައު ޕުރޮގުރާމުތަކަކަށް ވަގުތު ދިނުން އެންމެ ރަނގަޅެވެ. ޝަހީމު ހުންނެވީ ރާއްޖެއިން ބޭރުގައި ކަމަށްވާތީ އޭގެ އައު އެޕިސޯޑުތަކެއ ނުހެދުނީ ކަމަށްވެދާނެއެވެ.\nމެއި 12, 2019 14:07\nފަހުގެ ތާރީހެއްގައި ވަގުތުން ފެނުނު އެންމެ ސަޅިލިޔުން.\nމެއި 12, 2019 14:38\nބަލަގަ ޔާމީނު ސަރުކާރުނ ދަރަނި ވެރި ވީ މަ ކިހިނެ ދެނ ސަރުކާރަކުނ ކަމެ ކުރާނި\nތި ލިޔުނ ލިޔެލި ގޮލާ ވިސނަބަލަ\nމެއި 12, 2019 14:16\nމިތިބީ ރާކަނިމަސްކެވިފަ. ކޮންމެ ރަށަކަށް ފާދިރިއަކު ޒިޔާރަތްކުރާނަމަ ލޯބިން ވިސާދޭނެ. މަބުނަންތަ ވާހަކައެއް. ގޯސްމިއޮތީ ހެދި ޖައްބާރު ލާދީނީ ނަޝީދު ނުޒަމްވއާއި މައުމޫނީ ނިޒަމް އާއި އިމްރާނު ނިޒަމް އަށް ވެރިކަން ދެވިފަ،\nޤައުމު ދިފާއުކުރުމަށް އަދި މިޚާއިނުން ގުޅެކުޅޭ ފަސްގަޑުގަ އޮންނަ ބޯޅަޖަހަން ނެރެންވީ. ނެރޭނެ، އެފަދަ ޤައުމީ ބަތަލެއްގެ ފަހަތުގަ ނުކުމޭ، އެއީ އެންމެންގެ އުމަރު ބިން ހަރުގަޑް. ތައްޔާރުވެލާ.\nމެއި 12, 2019 14:43\nބޮޑެތި ބޭފުޅުން ކަމަށް ދައުވާކުރާ ބައެއް މީހުން ދެކޭ ގޮތުގައި މުސްލިމުންނަށް އޮންނަ ހަމައެކަނި ވާޖިބަކީ ފަރުޟު ފަސްނަމާދު ކުރުން. ހެޔޮ އަމަލުތަކާއި ނުބައި އަމަލުތަކާ ބެހޭ ގޮތުން ވާހަކަ ދެއްކުމަކީ ނިރުބަވެރި ކަމަށް މަގުފަހި ކުރުން ކަމަށް އެބައިމީހުން ދެކޭ. ސުވަރުގެއާއި ނަރަކައިގެ ވާހަކަ ދެއްކުމަކީ ނަފްސާނީ ގޮތުން މީހާއަށް އަސަރު ކުރުވާ އަދި ނަފުސާނީ ގޮތުން މީހާ ބަލިކޮށްލާކަމެއް ކަމަށް އެބައިމީހުން ދެކޭ. ސަބަބަކަށް ވަނީ އެފަދަ ވާހަކަ ތަކުން އަސަރު ކުރާމީހާ، ދުނިޔޭގެ ދިރިއުޅުމުގައި ބޭކާރު ކަންތައްތަކަށް ވަގުތު ހުސްނުކޮށް މަރަށް ތައްޔާރުވުމަށް ހެޔޮ އަމަލުކުރުމުގައި ދެމިހުންނާތީ.\nމެއި 12, 2019 21:10\nމުސްލިމުން ކުރަން ޖެހޭ އެންމެ މުހިންމު ކަމަކީ އަވަސްގޮތަކުން ގިނަ ބަޔަކު މަރާލުމެވެ. އޭގެތެރޭގައި ތިމާވެސް މަރުވެ ދިއުމެވެ. އެކަންތަކާ ހަމަޔަށް ދެވެންދެން ދުވާލަކު ފަސްފަހަރު ސައުދީއާ ދިމާއަށް އެނބުރި ކޮޅަށްތެދުވެ ނިތްޖަހައި އިށީނދެ ހަނދަންވީއެވެ. އަހަރަކު އެއްފަހަރު ދުވާލު ނުކައި ތިބެންވީއެވެ. ލާރިފޮއްޗެއް ފަގީރަކަށް ނުދީވޭތޯ ބަލަންވީ އެވެ. ދެން އަމިއްލަ ދަރީންނަށް ތަހުޒީބު ގައުމުތަކާ މެދު ނަފްރަތު ކުރަން ދަސްކޮށްދީ ނޭއްގާނި ދިރިއުޅުމެއް އުޅެން ދަސްކޮށްދޭންވީއެވެ.\nމެއި 12, 2019 15:10\nވ މުހިއްމު މައުލޫމާތު ކޮޅެއް ލިބިއްޖެއެވެ. ނޫސްވެރީންނަކީ ކަންކަމުގެ ހަގީގަތް ހޯދާ އާއްމުންނަށް ފޯރުކޮށްދޭން ޖެހޭ ބައެކެވެ. މިލިޔުން ކިޔާލުމުން ކަންތައްތަކެއް އޮޅުން ފިލައިފިއެވެ.\nމެއި 12, 2019 16:02\nއެންމެން ވެސް ހައްގު ބަސް ބުނަން ޖެހެއެވެ. ބިރު ގަންނާނެކަމެއް ނެތެވެ.\nމެއި 12, 2019 16:47\nމިގައުމުގައިވެސް ހާފިޒުން އެބަތިބި އެކަންކުރެވޭނެ ކުރެވޭނެ މާތްﷲއިރާދަކުރެއްވީޔާ\nމެއި 12, 2019 21:05\nކޮން ހާފިޒުންނެއްތަ؟ ކީއްކުރާ ބައެއްތަ؟\nމެއި 13, 2019 12:53\nކަލެ ނިކަން ރާއްޖޭގެ ކޮންމެ ރަށަކަށް އެންމެ ޙާފިޒަކުވެސް ހޯދާބަލަ........؟\nމެއި 13, 2019 15:14\nރާއްޖޭގެ ރަށްތަކަށް ފުދޭވަރާ ގާތަށްވެސް ދިވެހި ޙާފިޒުންނެއް ނެތް ، އަދި އޭގެތެރެއިން ވެސް ތަރާވީޙް ނަމާދުގަ ޚަތިމު ކޮށްލެވޭ ފެންވަރުގެ ޙާފިޒުން މަދު ، ދޮގު ނަހަދާ މި ރޯދަމަހު\nމެއި 12, 2019 17:08\n30 ދުވަސް އޮން އެރައިވަލް ވިސާ ދެނީ ޓޫރިސްޓުނަނަށް އެކަނި.\nމެއި 12, 2019 17:22\nރާއްޖެއަށް އަންނަހާ މީހަކަށް 30 ދުވަހުގެ ވިސާ ޖަހައެއްނުދޭނެ، ހަމައެކަނީ ޓޫރިސްޓުނަަށް ވިސާޖަހާދެނީ ބުކިން ކޮންފަމޭޝަން ދެއްކީމަ\nމެއި 12, 2019 19:58\nބަޖެޓް އިތުރަށް ބޭނުން ކުރާ ނަމަ ރައީސްގެ ހުއްދައެއް ހޯދަން ޖެހޭނެ ކަމަށް ފިނޭންސް މިނިސްޓްރީން ހަމަ ޖެއްސުން އެއީ ދައުލަތުގެ ޚަޒާނާ ތައް މިނިސްޓަރުން ދަވާލަން ބޭނުންވާ އިރަށް ދަވާނުލެވޭނެ އުސޫލުން ކުރަން ރަނގަޅު ކަމެކޭ އެކަމަކު ރައީސްގެ ހުއްދަ އެއް ހޯދަން ވެއްޖެނަމަ ތިޔާ ކަން ދާނީ ރައީސް އޮފީހަށޭ މިރާއްޖޭގައި ހުރި އެންމެ ފަރުވާ ކުޑަ އަދި އެންމެ ސްލޯހޮލިކް އޮފީހަކީ އެއީ ރައީސް އޮފީހޭ ރައީސްގެ ހުއްދަ ނަގަން 8 މަހާއި 12 މަސް ނަގާނެއޭ އިން ޔުއަރ އައިޒް އައި ކޭން ސީ އިޓް ވަން ޓަޗް އެން ފެއިލްޑް ވަން ޓަޗް އެން ފެއިލްޑް ޑާންސް ޑާންސް ޑާންސް ޑާންސް އޮން ރޫފް ޓޮޕް ވަން ޓަޗް އެން ފެއިލްޑް ވަން ޓަޗް އެން ފެއިލްޑް...\nމެއި 12, 2019 20:16\nދީބާޖާ އަށް ބަދަލު ދޭން ކުރި ހުކުމް ތަންފީޒު ކުރުމުގެ މަރުހަލާ މާދަމާ ފަށަނީ ނަމަ މިއިން އެގިގެންދާ އެއްޗަކީ މީ ދައުލަތުގެ ޚަޒާނާއިން ފައިސާ ގަނޑެއް މަޅާލަން ވެގެން ބަޔަކު ހޯބޯ ނާރާއުޅޭ ކަމޭ ދީބާޖާ އަށް 500 މިިލިއަން ރުފިޔާ ނުދެވިގެން ރައީސް އޮފީހުގެ ބޮޑުން ތަކާއި އޭޖީގެ ބޮޑުން ތައް ދުވަނީއޭ އެކަަމަކު އައިޖީއެމްއެޗް ގެ އިމަރޖެންސީ ރޫމްގެ އޭސީ އެއް ނެހެދުނޭ2މަސްވީއިރު އޭސީ ސްޕްލިޓް ޓައިޕް އޭސީ ތަކަށް ބަދަލު ކުރާނެ ފައިސާ ވެސް ނެތީއޭ ރައީސް އޮފީހުގެ ޕޮލިސީ ސެކްރެޓަރީން ބުނަނީ ޝީ އޮންލީ ކަމްސް އައުޓް އެޓް ނައިޓް ލައިކް ވެމްޕަޔަރސް ޝީ އޮންލީ ކަމްސް އައުޓް އެޓް ނައިޓް ޝީ އޮންލީ ކަމްސް އަައުޓް އެޓް ނައިޓް...\nމެއި 12, 2019 20:27\n21 ވަނަ ޤަރުނަށް ލޯ ނުހުޅުވޭ، ސިޔާސީ ފިކުރާއި ދާތީ ތައަށްސުބު ފުރިފާވާ ހަސަދަވެރި ނޫސްވެރިޔަކު ފިތުނަ އުފެދުމަށް ލިޔެފައިވާ މުދުދާރު ލިޔުމެއް.\nމެއި 12, 2019 20:31\nސަރުކާރުގެ ކުންފުނި ތަކުގެ ވޭޖް ބިލް އެބަޖެހޭ ކުޑަ ކުރަން ސްޕެޝަލީ ފެނަކައިގެ ވޭޖް ބިލް އެބަޖެހޭ ވަރަށް ބޮޑު ތަން ކުޑަ ކުރަން ހަގީގަތުގައި ފެނަކަ އަކީ އެއީ ދައުލަތަށް ވަރަށް ގެއްލުންވާ ކުންފުންނެކޭ އެކުންފުނި އުވާލުމަށް ޓަކައި އެބަޖެހޭ އަތޮޅުތެރޭގެ 45 ހާހުން ދަށުގެ ހުރިހާ އާބާދީ ތައް މާލެ ސަރަހައްަށް ބަދަލު ކުރަން އެއިރުން އެންމެންނަށް ވަޒީފާ ލިބޭނެއޭ ރިސޯރޓްސް ތަކުން ލިޓިލް ބިޓް ސީ ދިސް ޕްލޭން ދިސް އިޒް ދަ ބިޒްނެސް ޓު ބީ ޑަން ސޯ ޓޭކް އިޓް\nދިވެހިރާއްޖެއަކީ އިސްލާމީވެރިކަމއެއް ހިނގާ ޤައުމެއްނޫން.. ޑިމޮކްރަޓިކް ވެރިކަމެއް ހިނގާ ޤައުމެއް.. އޮޅުވާނުލައްވަވާ\nމެއި 12, 2019 20:45\nދީބާޖާ އަށް ބަދަލު ދޭން ކުރި ހުކުމް ތަންފީޒު ކުރުމުގެ މަރުހަލާ މާދަމާ ފަށަނީ ނަމަ މިހާރު ތިޔާ ފައިސާ ދޭން ފިނޭންސް މިނިސްޓްރީން އޮންނާނީ ދީބާޖާ އަށް ދޭން ޖެހޭ ޗެކް ލިޔެ ސޮއި ކޮށް މިނިސްޓަރުގެ މޭޒުގެ ވައްގަނޑުގައޭ މާދަމައިން މާދަމަ އަށް ހުކުމް ކުރާނެއޭ ދައުލަތުގެ މައްޗަށް ތިޔާ 500 މިލިއަން ރުފިޔާ 24 ގަޑިއިރު ތެރޭގައި ދީބާޖާ އަށް ސަރުކާރުން ދީ ނިންމަން އިޓްސް އޮރިޔާން ކޮރަޕްޝަން އޮރިޔާން ކޮރަޕްޝަން އޮރިޔާން ކޮރަޕްޝަން ސިންސް ޔޫ ކޭމް ޓު ޕަވަރ\nމެއި 12, 2019 21:11\nމީހަމަ ލާދީނީ ސަރުކާރެއް\nމެއި 13, 2019 02:04\nއިއްތިފާޤެއްނޫން.. ހަމަ ރޭވުމެއް.\nމެއި 13, 2019 12:36\nމާތް ﷲ ހުރިހާ މީހުންނަށް ހެޔޮވިސްނުން ދެއްވާށި......އާމީން!\nޖޫން 27, 2019 01:55\nޟިސަރުކާރުގެ ބަހާ ަމަލު އެއް ގޮތަކަށްވެސް ދިމާ ވާ ތަނެއް ނުފެނޭ ކަރަންޓު ވެސް އަގުހެޔޮ ކޮށްފިޔޭ ބުނާ އަޑު އިވިއްޖެއްޔާ ބަލާނެކަމެއްެނެތް ދެގުނަ ބޮދު ވާނެ ރަނގަޅުވާނެ ކަމަށް ހީކޮށް ވޯޓު ދެވުނީ މިހާރު ހިތާމަކުރަން އަދިވެސް ވޯޓޭ ކިޔާފަ އަންނާނެ ބަލަންރޭ


STO Ge Hihsaa Akah 60 Rufiyaa Bahan Faas Koffi - Vaguthu\nއެސްޓީއޯއިން ބޭއްވި އަހަރީ އާއްމު ޖަލްސާ\nސްޓޭޓް ޓްރޭޑިން އޯގަނައިޒޭޝަން (އެސްޓީއޯ) އަށް މިދިޔަ އަހަރު ލިބުނު ފައިދާއިން 60 ރުފިޔާ ބަހަން މިއަދު ފާސްކޮށްފިއެވެ.\nއެ ކުންފުނީގެ އަހަރީ އާއްމު ޖަލްސާ ބާއްވާފައި ވަނީ މިއަދު މެންދުރު ފަހު އޮންލައިން ކޮށެވެ.\nއެސްޓީއޯއިން މިއަދު ބޭއްވި އަހަރީ އާއްމު ޖަލްސާއަށް 941،842 ހިއްސާ ތަމްސީލް ކުރާ 682 ހިއްސާދާރުން ބައިވެރިވެފައިވެއެވެ.\nމިދިޔަ އަހަރު ލިބުނު ފައިދާ އިތުރުވުމުން އެސްޓީއޯއިން ހިއްސާއަކަށް 60ރ. ބަހަން ނިންމިއިރު، މިއީ 2019 ވަނަ އަހަރަށް ބަލާއިރު، ދެ ރުފިޔާގެ އިތުރު އަދަދެކެވެ. 2019 ވަނަ އަހަރު އެކުންފުނިން ހިއްސާ އަކަށް ބަހާފައިވަނީ 58 ރުފިއާއެވެ. އަދި 2018 ވަނަ އަހަރު ވެސް އެ ކުންފުނިން ހިއްސާ އަކަށް ބަހާފައިވަނީ 58 ރުފިޔާއެވެ.\nއެސްޓީއޯއަށް މިދިޔަ އަހަރު ލިބުނު ފައިދާ އިތުރުވެފައިވަނީ ރާއްޖެއަށް ކުރިމަތިވި ކޮވިޑް-19ގެ ސަބަބުން ރާއްޖެއަށް ބޭނުންވާ މެޑިކަލް ސާމާނުގެ ބޮޑު ބައެއް އެ ކުންފުނި މެދުވެރިކޮށް ރާއްޖެއަށް ގެނެސްފައިވާތީކަން ފާހަގަ ކޮށްލެވެއެވެ.\nއެސްޓީއޯއަށް މިދިޔަ އަހަރު 248 މިލިއަން ރުފިޔާ ލިބިފައިވާއިރު، 2019 ވަނަ އަހަރު މި އަދަދު ހުރީ 303 މިލިއަން ރުފިޔާގައެވެ. އަދި 2018 ވަނަ އަހަރު އެކުންފުންޏަށް ލިބިފައިވަނީ 341 މިލިއަން ރުފިޔާއެވެ.\nމިއަދު ޖަލްސާގައި އެ ކުންފުނި އޮޑިޓް ކުރަން ޕްރައިސް ވޯޓާ ހައުސް ކޫޕާސް އައްޔަން ކުރަން ވަނީ ނިންމާފައެވެ. މިއީ އެ ކުންފުނި އޮޑިޓް ކުރަން އެ ފާމް ހަމަޖެއްސި ދެވަނަ ފަހަރެވެ. އަދި އާއްމު ހިއްސާދާރުންގެ ފަރާތުން ތަމްސީލް ކުރަން، ހ. މޮސްކޯގެ، އައިމިނަތު ރުޝްމާ އައްޔަން ކުރަން ފާސްކޮށްފައި ވެއެވެ. މިއީ ރުޝްމާ އައްޔަން ކުރަން ފާސްކުރި ތިން ވަނަ ފަަހަރެވެ.


Kim Jong Un ge khaasa message eh Trump ah. Kim Jong Un ge khaasa message eh Trump ah.\nކިމްގެ ޚާއްސަ މެސެޖެއް ޓްރަމްޕަށް\nއެމެރިކާގެ ރައީސް ޑޮނާލްޑް ޓްރަމްޕް އަދި އުތުރު ކޮރެއާގެ ޒަޢީމް ކިމް ޖޮންގް އުން\nއުތުރު ކޮރެއާގެ ނިއުކްލިއަރ މައްސަލައާބެހޭ ގޮތުން އެގައުމާ އެމެރިކާއާ ދެމެދު ކުރިއަށް ގެންދާ މަޝްވަރާތައް މަޑުޖެހިފައިވަނިކޮށް، އުތުރު ކޮރެއާގެ ޒަޢީމް ކިމް ޖޮންގް އުން އެމެރިކާގެ ރައީސް ޑޮނާލްޑް ޓްރަމްޕަށް ޙާއްސަ މެސެޖެއް ފޮނުއްވައިފިއެވެ.\nދެކުނު ކޮރެއާގެ މީޑިއާއިން ބުނެފައިވަނީ ކިމް މި މެސެޖް ޓްރަމްޕަށް ފޮނުވާފައިވާ ގޮތް ހާމަވެފައިނުވާ ކަމަށެވެ. އަދި މި މެސެޖްގައި މައިގަނޑު ގޮތެއްގައި ކިމް އަލިއަޅުވާލައްވާފައި ވަނީ ދެގައުމުގެ ދެމެދު ކުރިއަށްދާ ނިއުކްލިޔަރ މަޝްވަރާތަކަކަށް ކަމަށާ މި މަޝްވަރާތަކުގައި އެކަށިގެންވާ ކާމިޔާބީ ލިބިފައި ނުވާތީ ކިމް އެކަމާ ހިތާމަކުރައްވާކަން ހާމަކުރައްވާފައިވާ ކަމަށް ވެސް ދެކުނު ކޮރެއާގެ މީޑިއާއިން ވަނީ ބުނެފައެވެ.\nއުތުރު ކޮރެއާގެ ޒަޢިމް ކިމް ޖޮންގް އުން އާދިއްތަ ދުވަހު ވަނީ ދެކުނު ކޮރެއާގެ ރައީސް މޫން ޖައި އިން އަށްވެސް ސިޓީއެއް ފޮނުއްވާފައެވެ. މި ސިޓީގައި ކިމް ވަނީ ދެގައުމުގެ އިސްވެރިންގެ މެދުގައި އިތުރު މަޝްވަރާތައް ކުރެއްވުމަށް ބޭނުންވެވަޑައިގަންނަވާ ކަން ހާމަކުރައްވާފައެވެ. އަދި މިމަޝްވަރާތަކަކީ ކޮރެއަން ޕެނިންސިއުލާއިން ނިއުކްލިޔަރ ހަތިޔާރު ނައްތާލުމުގެ މަޤްސަދުގައި ކުރިއަށްގެންދާނެ ވާހަކަތަކެއްކަމަށް ކިމް ވިދާޅުވިއެވެ.


SunOnline: Kuda kudhinnah kuraa aniyaage massalathah avas kuran Is magistratunnaa mashvaraakoffi\nކުޑަކުދިންނަށް ކުރާ އަނިޔާގެ މައްސަލަތައް އަވަސްކުރަން އިސްމެޖިސްޓްރޭޓުންނާ މަޝްވަރާކޮށްފި\nނަޖާހު މަސްއޫދު 22 Jan 2020, 19:29\nޖޭއެސްސީއިން ކޯޓުތަކުގެ އިސް މެޖިސްޓްރޭޓުންނާ އެކު ބޭއްވި ބައްދަލުކުރެއްވުމުގެ ތެރެއިން --\nކުޑަކުދިންނަށް ކުރާ އަނިޔާގެ މައްސަލަތައް އަވަސްކުރަން ޖުޑިޝަލް ސާވިސް ކޮމިޝަން (ޖޭއެސްސީ)އިން އިސް މެޖިސްޓްރޭޓުންނާ މަޝްވަރާކޮށްފި އެވެ.\nމި މަހުގެ 19 ވަނަ ދުވަހު ޖޭއެސްސީއިން ނެރުނު ބަޔާނެއްގައި ބުނީ ކުޑަކުދިންނަށް ޖިންސީ ގޯނާ ކުރާ މީހުންގެ މައްސަލަތައް ކޯޓުތަކުން ވީ އެންމެ އަވަހަކަށް ބެލޭނެ ނިޒާމެއް ގާއިމު ކުރަން އެ ކޮމިޝަނުން ކޯޓުތަކުގެ އިސް ފަނޑިޔާރުންނާ މަޝްވަރާ ކުރަން ނިންމާފައިވާ ކަމަށެވެ.\nއެ ނިންމުމާ އެއްގޮތަށް މިއަދު އެ ކޮމިޝަނުން ވަނީ ކުޑަކުދިންނަށް ކުރާ އަނިޔާގެ މައްސަލަތަކާ ބެހޭގޮތުން 20 ޖުޑީޝަލް ދާއިރާގެ އިސްމެޖިސްޓްރޭޓުންްނާ އެކު ބައްދަލުކޮށް، އެމައްސަލަތައް އަވަސްކުރަން އެޅޭނެ ފިޔަވަޅުތަކާ ބެހޭގޮތުން މަޝްވަރާކޮށްފައެވެ.\nއެ ބައްދަލުވުންތަކުގައި ޖޭއެސްސީގެ ބައެއް މެމްބަރުންގެ އިތުރުން ސުޕްރީމް ކޯޓުގެ ފަނޑިޔާރު އައިޝާ ޝުޖޫންވެސް ބައިވެރިވެވަޑައިގެންނެވިި އެވެ. އެ ބައްދަލުވުންތައް ކުރިއަށް ގެންދިޔައީ ވީޑިއޯ ކޯލު މެދުވެރިކޮށެށެވެ.\nޖޭއެސްސީއިން ބުނީ، އެ ބައްދަލުވުމުގައި މައްސަލަތައް ލަސްވާ ސަބަބުތައް އިސް މެޖިސްޓްރޭޓުން ފާހަގަކޮށްފައިވާ ކަމަށެވެ. އެ ސަބަބުތަކުގެ ތެރޭގައި ކޯޓުތަކުގައި ޖާގައާއި މުވައްޒަފުންގެ ދަތިކަން ހުރުމާއި، ގާއިމްވެ ތިބޭ މެޖިސްޓްރޭޓުން ނެތުމާއި، ދިފާއީ ވަކީލުންނަށް ކޯޓަށް ހާޒިރުވާން ދަތިވުމާއި، ތުހުމަތު ކުރެވޭ ފަރާތާއި ހެކިން ކޯޓަށް ހާޒިރު ކުރަން ދަތިވުން ހިމެނޭ ކަމަށް ޖޭއެސްސީއިން ބުންޏެވެ.\n"ބްލޮކް ޓްރައިލްސް" ނިޒާމެއްގެ ތެރެއިން މައްސަލަތައް މެދުނުކެނޑި ކުރިއަށް ގެންދެވޭނެ ގޮތަށް މައްސަލަ މެނޭޖުކޮށް، މައްސަލަތައް އަވަސް ކުރުމަށް އަޅަން ޖެހޭ އެންމެހާ ފިޔަވަޅުތައް އަޅައި، އަވަސްކަމާ އެކު ހުކުމް ކުރެވޭނެ ގޮތަށް ކޯޓުތަކުން އިންތިޒާމު ހަމަޖެއްސުމަށް އެއްބަސްވެވިފައިވާ ކަމަށްވެސް އެ ކޮމިޝަނުން ބުންޏެވެ.\nދެކުނުގެ ރަށެއްގައި ކުޑަކުއްޖަކު ރޭޕްކުރި މައްސަލަ ފެންމަތިވުމުން ރައްޔިތުންގެ މަޖިލީހުގެ ޖެންޑާ ކޮމިޓީއިން ވަނީ، ކޯޓުތަކުގައި މައްސަލަތައް ލަސްވާ މައްސަލަ ހައްލު ކުރަން ޖުޑިޝަރީގެ ކަމާ ބެހޭ ފަރާތްތަކާ މަޝްވަރާކޮށް، މައްސަލަތައް އަވަސް ކުރަން ކުރެވިދާނެ ގޮތްތަކުގެ މައްޗަށް ރިޕޯޓެއް އެކުލަވާލައި، ޖުޑަކުދިންނަށް ކުރާ ޖިންސީ ގޯނާގެ މައްސަލަތައް ނިންމަން ކޯޓުތަކަށް ވަކި މުހުލަތެއް ދޭނެ ގޮތެއް ހޯދައި، އެކަން ކުރަން ޖެހެނީ ގާނޫނަކުން ނަމަ އެ ގާނޫނަކަށް އިސްލާހު ގެންނަން ކަމާ ބެހޭ ފަރާތްތަކަށް އަންގަން ނިންމައިފައެވެ.\nޖެންޑާ ކޮމިޓީއިން އެ ނިންމުން ނިންމި ދުވަހު އިސް ފަނޑިޔާރުންނާ ބައްދަލުކޮށް މަޝްވަރާ ކުރަން ޖޭއެސްސީއިން ނިންމި އެވެ. ޖޭއެސްސީއިން އެ ދުވަހު ބުނީ ކުޑަކުދިންނަށް ޖިންސީ ގޯނާ ކުރުމާ ގުޅޭގޮތުން ކޯޓުތަކަށް ހުށަހެޅޭމައްސަލަތައް "ބްލޮކް ޓްރައިލްސް" ނިޒާމެއްގެ ތެރެއިން ބަލަން ފެށޭނެ ނިޒާމެއް ޝަރުއީ ދާއިރާގެ ތެރޭގައި ގާއިމު ކުރުމަށާއި އެ ފަދަ މައްސަލަތައް ކޯޓުތަކުގައި ލަސްވުމެއް ނެތި ކުރިއަށް ގެންދެވޭނެ ގޮތަކަށް ކަންކަން ރޭވުމަށް ޑީޖޭއޭއަށް އަންގާފައިވާ ކަމަށެވެ.\n"ބާރުތަކުން މާޒީއިން އިބުރަތް ހޯދަން ޖެހޭ"


Magu matheege rakkaatheri kamaa behey gothun Naib Raees mashvaraa kuravvaifi\nމިއަދު ކުރިޔަށް ދިޔަ ބައްދަލުވުމުގެ ތެރެއިން-- ފޮޓޯ: ރައީސް އޮފީސް\nމަގުމަތީގެ ރައްކާތެރިކަމާ ބެހޭ ގޮތުން ނައިބު ރައީސް ފައިސަލް މަޝްވަރާކުރައްވައިފި\nމަގުމަތީގެ ސަލާމަތާއި ރައްކާތެރިކަން ގާއިމުކުރުމަށްޓަކައި ކުރެވެމުންދާ މަސައްކަތްތަކާ ގުޅޭގޮތުން ރައީސުލްޖުމްހޫރިއްޔާގެ ނައިބު ފައިސަލް ނަސީމް، ކަމާބެހޭ އިދާރާތަކުގެ އިސް ބޭފުޅުންނާ ބައްދަލުކުރައްވައި މަޝްވަރާކުރައްވައިފިއެވެ.\nމިއަދު ހެނދުނު ރައީސުލްޖުމްހޫރިއްޔާގެ އޮފީހުގައި އޮތް ބައްދަލުވުމުގައި، މަގުމަތީގެ ސަލާމަތާއި ރައްކާތެރިކަން ބެލެހެއްޓުމުގައި ހަރަކާތްތެރިވެ ވަޑައިގަންނަވާ އިސް ފަރާތްތަކުން ވަނީ މަގުމަތީގެ ސަލާމަތާއި ރައްކާތެރިކަން ގާއިމުކުރުމަށްޓަކައި ކުރެވެމުންދާ މަސައްކަތްތަކާ ބެހޭ ގޮތުން ނައިބު ރައީސަށް މައުލޫމާތު ހިއްސާކުރައްވައިފަ އެވެ.\nއެގޮތުން މަގުތަކުގެ އަމާންކަން ބަލަހައްޓައި، މަގުތައް ބޭނުންކުރާ ފަރާތްތަކުގެ ފަސޭހައަށްޓަކައި ކުރަމުންދާ އަދި ކުރިޔަށް ގެންދިޔުމަށް ރާވާފައިވާ ކަންތައްތަކުގެ މައުލޫމާތު އެބޭފުޅުން ހިއްސާކުރެއްވި އެވެ.\nއަދި މިކަންތައްތަކަށް ކުރުމަށް ހުރި ގޮންޖެހުންތަކުގެ މައުލޫމާތުވެސް ރައީސުލްޖުމްހޫރިއްޔާގެ ނައިބާ ހިއްސާކުރެއްވި އެވެ.\nމި ބައްދަލުވުމުގައި ރައީސުލްޖުމްހޫރިއްޔާގެ ނައިބު ވަނީ މަގުމަތީގެ އަމާންކަމާއި ރައްކާތެރިކަން ކަށަވަރުކުރުމަށްޓަކައި ކަމާބެހޭ ފަރާތްތަކުން ކުރިޔަށްގެންދާ ޕްރޮގްރާމްތަކުގެ ތެރެއިން ލަސްވަމުންދާ ކަންކަން އަވަސްކުރެވޭނެ ގޮތަކީ ކޮބައިތޯ ބެއްލެވުމަށް އެދިވަޑައިގެންފައެވެ.\nމަގުމަތީގެ އަމާންކަމާއި ރައްކާތެރިކަން ގާއިމުކުރުމަށްޓަކައި މިހާރު ކުރަމުންދާ މަސައްކަތްތަކުން އެދެވޭ ނަތީޖާއެއް ފެންނަމުންދާ ކަމަށް ނައިބު ރައީސް ވަނީ ވިދާޅުވެފަ އެވެ.\nއެހެންކަމުން މިފަދަ ދަނޑިވަޅެއްގައި ހުރިހާ އެންމެން ގުޅިގެން އާ ހިތްވަރަކާއެކު މި މަސައްކަތް ކުރިޔަށްގެންދެވުމަށް އެމަނިކުފާނު ވަނީ ކަމާބެހޭ އިދާރާތަކުގެ އިސް ބޭފުޅުންގެ ފަރާތުން އެދިވަޑައިގެންފައެވެ.\nމި ބައްދަލުވުމުގައި މާލެ ސިޓީކައުންސިލްގެ މެންބަރުންނާއި، މޯލްޑިވްސް ޕޮލިސް ސާވިސްގެ އިތުރުން ޓްރާންސްޕޯޓް މިނިސްޓްރީގެ ބައެއް ބޭފުޅުން ވެސް ބައިވެރިވެ ވަޑައިގެންނެވިއެވެ.\nނައިބު ރައީސް ފައިސަލް މަގުތައް ރައީސް އޮފީސް


Buneladheee ge shooting fashaifi - Hali News\nގްރީން އާޓުސްގެ ފުރަތަމަ ސިލްސިލާ ޑްރާމާ "ބުނެލަދީ" ގެ ޝޫޓިން ފަށައިފި\n30 March 2021, 04:56\nގްރީން އާޓްސްގެ ފުރަތަމަ ސިލްސިލާ ޑްރާމާ ސީރީޒް "ބުނެލަދީ" ގެ ޝޫޓިން ފަށައިފިއެވެ. މިއީ ފަސް އެޕިސޯޑްގެ ޑްރާމާ ސީރީޒެކެވެ. މި ޑްރާމާ ޝޫޓު ކުރަނީއައްޑޫ ސިޓީގައެވެ.\nމަރިޔަމް މޫސަގެ ވާހަކައެއްގެ މައްޗަށް ހަދާ މި ސީރީޒްގައި އިސްރޯލުތަކުން ފެނިގެންދާނީ ފިލްމީ ދާއިރާގައި މަޝްހޫރު އަދި ތަޖުރިބާކާރު ބަތަލާ މަރިޔަމް ޝަހުޒާ (ޝަހޫ) އާއި އަޙުމަދު އަމަން ޢަލީ (ޓޮމް) އެވެ. އޭގެ އިތުރުން ޓިކްޓޮކް ގައި މަޝްހޫރު ކަން ހޯދާފައިވާ ހަސޭއާއި ނުސްރާއާއި އައިންތު ވެސް ފެނިގެންދާނެއެވެ. އަދި އަމީލް އާއި ރަޝް ވެސް ފެނިގެންދާނެއެވެ.\nމި ޑްރާމާ ސިލްސިލާގެ:-\nޑައިރެކްޓަރ: އަޙުމަދު އަމަން ޢަލީ\nއެސިސްޓެންޓް ޑައިރެކްޓަރ: މަރިޔަމް ޝަހުޒާ\nޕޯސްޓް ޕޮރޮޑަކްޝަން: ނާއިލް ރަޝީދު\nކެމެރާމޭން: ސިމާން ހާދީ (މާން)\nޓެކްނިކަލް ސަޕޯޓް: އަޙުމަދު ޝިފާއު މުޙައްމަދު (ބެކަމް)\nމި ވާހަކައާ ބެހޭ ގޮތުން ޓޮމް ބުނީ މިއީ ވަރަށް ރީތި ވާހަކައެއް ކަމަށެވެ. ވާހަކަ ބިނާވެފައިވަނީ އާންމު ދިރި އުޅުމުގައި ދިމާވާ ހާދިސާތަކެއްގެ މައްޗަށް ކަމަށް ވެސް އޭނާ ބުންޏެވެ. "މި ސްޓޯރީ އަކީ ވަރަށްރީތި އާންމު ދިރިއުޅުމުގައި ދިމާވާ ހާދިސާ ތަކެއްގެ މައްޗައް ބިނާ ކޮށް ލިޔެފައިވާ އެއްޗެއް،" ޓޮމް ބުންޏެވެ.\nއޭނާ ބުނީ މީގެ ކުރިން ވެސް ޑްރާމާ ހަދަން ލިބުނު ކަމަށެވެ. އެހެނަސް ވާހަކަތައް އެހައި ހިތްހަމަ ނުޖެހޭތީ ދޫކޮއްލަނީ ކަމަށެވެ.\n"މި ސްޓޯރީގެ ފުރަތަމަ އެޕިސޯޑް އެކަނި ކިޔާލީމާ މުޅި ސްޓޯރީ ކިޔާ ނުލައި ފަރަކު ނުޖެހުނު. މިއީ ހަމަ އަސްލު ވެސް ވަރަށް ތަފާތު ރީތި ސްޓޯރީ އަކަށްވީމައި މިހައި ޝައުގުގައި މި ޝޫޓު ކުރަން ފެށީ ވެސް،" ޓޮމް ބުންޏެވެ.\nޓޮމް ބުނީ މަސައްކަތް ކުރަމުންދަނީ ރޯދަމަހުގައި ޑްރާމާ ދެއްކުމަށެވެ. އޭނާ ބުނީ މީގެ މައިގަނޑު ހުރިހާ މަސައްކަތެއް ކުރިއަށްދާނީ އައްޑޫ ސިޓީގައި ކަމަށެވެ.\nމި ސިލްސިލާ ވެގެންދާނީ މީހުން ގަޔާވެގެން ބަލާނެ އެއްޗަކަށް ކަމަށް ވެސް ޓޮމް ބުންޏެވެ.\nއިތުރު ލިޔުންތައް ދިވެހި ރާއްޖެ\nކޮވިޑް ޖެހިގެން މަރުވި މީހުންގެ އަދަދު 100 އަށް\nއައިސީޓީ ދާއިރާގައި ޑީއެންއޭގެ ތަސައްވުރު ހާމަކޮށްފި\nނިދަން އޮށޯތީ ހެނދުނު ހޭލަން، ގާފުނި ތެރެއިން ނެރުނީ ފުރާނަނެތް މަސްގަނޑު


ދަރިވަރުން އަގުބޮޑު ތޮފި ނާޅަން އިލްތިމާސެއް\nދަރިވަރުންނަކީ މަކުނުންތަކެއް ކަމަށް ބުނި ޓީޗަރަކު ސަސްޕެންޑް\nއެމެރިކާގެ ވޮޝިންޓަންގެ އެލެމެންޓްރީ ސްކޫލެއްގެ ދަރިވަރުންތަކެއް ރާމާމަކުނުންތަކެއްގެ ގޮތުގައި ސިފަކުރި ޓީޗަރަކު އަދަބެއްގެ ގޮތުން ވަޒީފާ އިން ސަސްޕެންޑްކޮށްފި އެވެ.\nއެމެރިކާގެ ދަރިވަރުގެ ސިކުނޑިއަށް ވަނީ ގެއްލުންދީފައި\nނޯތު ކޮރެއާ އިން ދޫކޮށްލި އެމެރިކާގެ ދަރިވަރު އޮތީ ކޯމާއެއްގައި\nއޮހާޔޯ (ޖޫން 14) - ނޯތު ކޮރެއާ އިން ހައްޔަރުކޮށްގެން ގެންގުޅުނު އެމެރިކާގެ ދަރިވަރު އޮޓޯ ވާމްބިއާ މިނިވަންކުރި އިރު އޭނާ އޮތީ އަހަރެއްހާ ދުވަހު ކޯމާއެއްގައި ކަމަށް އާއިލާ އިން ބުނެފި އެވެ.\nވޮޝިންޓަން (މާޗް 1) - ކިޑްނީ މައްސަލަ ޖެހި ކޮންމެ ދުވަހަކު ޑައިލިސިސް ހަދަން ޖެހިފައިވާ ފަސް އަހަރުގެ ދަރިވަރުގެ ފުރާނަ ސަލާމަތް ކުރަން އެއް ކިޑްނީ ހަދިޔާ ކުރެވުނީތީ އުފާ ކުރާ ކަމަށް އެމެރިކާގެ ޕްރީ ސްކޫލް ޓީޗަރަކު ބުނެފި އެވެ.


ނޫސް ބަޔާން: އައްޑޫ ސިޓީގެ ރައްޔިތުންނަށާއި، އެމްޑީޕީހަރުގެތަކަށް ފުލުހުންނާއި ސިފައިން ދެމުންދާ ހަމަލާތައް ކުށްވެރިކުރުން – Maldivian Democratic Party\nނޫސް ބަޔާން: އައްޑޫ ސިޓީގެ ރައްޔިތުންނަށާއި، އެމްޑީޕީހަރުގެތަކަށް ފުލުހުންނާއި ސިފައިން ދެމުންދާ ހަމަލާތައް ކުށްވެރިކުރުން\nއައްޑޫ ސިޓީގައި 26 ފެބްރުއަރީ 2012 ވަނަ ދުވަހުގެރޭ އައްޑޫ ސިޓީގެ ހިތަދޫގައި ހުންނަ އެމްޑީޕީ މައި ހަރުގޭގައި، ދިއްދޫގައި ހިނގަމުންދިޔަ އެމްޑީޕީގެ ޖަލްސާ ބަލަމުންދަނިކޮށް، ފުލުހުންނާއި، ސިފައިންގެ ޔުނީފޯރމްގައި ތިބި ބަޔަކު އައިސް، ހަރުގޭގައި ހުންނަ އޮފީހުގެ ބިއްލޫރިތައް ތަޅާލުމަށްފަހު ހަރުގެ ތެރެއަށް ވަދެ، ކަރުނަގޭސް ޖަހައި، ހަރުގޭގައި ތިބި އެމްޑީޕީގެ މެންބަރުންގެ ގައިގައި ތަޅައި، ބޮޑެތި އަނިޔާތަކެއް ދިނުމަށްފަހު އެ ހަރުގޭގައި ހުރި ތަކެއްޗާއި އިމާރާތަށް ބޭނުން ނުކުރެވޭ ވަރަށް ގެއްލުންދީ، އެ ހަރުގެ ކައިރީގައި ހުރި އާންމު ރައްޔިތުންގެ ސައިކަލްތަކަށް ވެސް ގެއްލުންދީފައިވާތީ، އެކަން އެންމެ ހަރުކަށި އިބާރާތުން ކުށްވެރި ކުރަމެވެ.\nއަދި އެރޭ ވަރަށް ދަންގަޑިއެއްގައި ފޭދޫގައި ހުންނަ އެމްޑީޕީ ހަރުގެ ދޮށަށް އެއްވެތިބި އަންހެނުންނާއި، އުމުރުން ދުވަސްވީ މީހުންނާއި ދިމާލަށް ހަޑިހުތުރު ބަހުރުވައިން މުޚާޠަބުކޮށް، އެ މީހުން އެތަނުން ދުރަށް ޖައްސައި، އެތަނުގެ ކަރަންޓް ކަނޑާލުމަށްފަހު، އެ ހަރުގެ ވެސް އަލުން ބޭނުން ނުކުރެވޭ ވަރަށް ގެއްލުންދީފައިވާތީއާއި މަރަދޫގައި ސަރކް ސަމިޓަށް ރައީސް ނަޝީދުގެ ސަރުކާރުން އެޅުއްވި ސްޓޭޖް، ސިފައިންނާއި ފުލުހުން ތަޅާލާފައިވާތީ، އެކަން އެންމެ ހަރުކަށި އިބާރާތުން ކުށްވެރި ކުރަމެވެ.\nމީގެ އިތުރުން ހިތަދޫގައި ބާޣީ ސަރުކާރާ ދެކޮޅަށް ސުލްހަވެރިކަމާއެކު އިޙްތިޖާޖްކުރަމުން ދިޔަ ބަޔަކާ ދެކޮޅަށް އެކަށީގެން ނުވާ ބާރުގެ ބޭނުން ސަލާމަތީ ބާރުތަކުން ކޮށްފައިވާކަން އެމްޑީޕީ އައްޑޫ ސިޓީ އިން ހިތާމައާއި އެކު ފާހަގަކުރަމެވެ. އެ ގޮތުން ކުޑަކުއްޖަކަށް، އަންހެނަކަށް، އުމުރުން ދުވަސްވީ މީހަކަށް ބެލުމެއްނެތި، ސަލާމަތީ ބާރުތަކުން ޕެޕާރސްޕްރޭ އާއި މުގުރު ބޭނުންކޮށް، އާންމު ރައްޔިތުންނަށް އަނިޔާކޮށްފައިވާކަން ކަންބޮޑުވުމާއި އެކު ފާހަގަކުރަމެވެ.\nބާޣީ ސަރުކާރު ބަލައި ނުގަންނަ ކަމަށް އައްޑޫ ސިޓީ ކައުންސިލްގެ ގަރާރަކުން އައްޑޫ ރައްޔިތުން ހާމަކޮށްފައިވަނިކޮށް، ބާޣީ ސަރުކާރުގެ ވެރިޔާ އައްޑޫއަށް ކުރެއްވި ދަތުރަކީ ކަނޑައެޅިން ހަމަނުޖެހުމަށް މަގުފަހިކޮށް، އައްޑޫ ރައްޔިތުންނަށް އިތުރަށް އަނިޔާކުރުމަށް ކުރި ދަތުރެއް ކަމަށް އެމްޑީޕީ އައްޑޫ ސިޓީން ދެކެމެވެ. އަދި ބާޣީ ރައީސްގެ މި ދަތުރު އެންމެ ހަރުކަށި އިބާރާތުން ކުށްވެރިކޮށް، ބާޣީންނާ ދެކޮޅަށް އައްޑޫ ރައްޔިތުން ދެއްކި ހިއްވަރަށް އައްސަރިބަހާއި ސާބަސް ރައްދުކުރަމެވެ. އަދި މި ދަތުރުގެ ސަބަބުން ބާޣީ ސަރުކާރު އިތުރަށް ދިވެހިރައްޔިތުންގެ ކުރިމަތީގައި ފަޟީޙަތްވެ، އެ ސަރުކާރަށް ރައްޔިތުންގެ އެއްވެސް ތާޢީދެއް ނެތްކަން ވަނީ ހާމަވެގެން ގޮސްފައެވެ.\nއަދި، ސިފައިންނާއި ފުލުހުން އައްޑޫ ސިޓީގެ ރައްޔިތުންނާ ދެކޮޅަށް ހިންގި ލާއިންސާނީ ހުރިހާ ޢަމަލެއްގައި އައްޑޫސިޓީގެ އާންމު ރައްޔިތުންގެ ތެރެއިން ބާޣީ ސަރުކާރަށް ވާގިވެރިވާ ބަޔަކު ބައިވެރިކޮށްފައިވާކަން ވެސް ކަންބޮޑުވުމާއި އެކު ފާހަގަކުރަމެވެ.\nބާޣީ ސަރުކާރުން އަވަސް އިންތިޚާބެއް އިޢުލާން ނުކުރަނީސް، އައްޑޫ ރައްޔިތުން މި ޣައިރު ޤާނޫނީ ސަރުކާރާ ދެކޮޅަށް ކުރަމުންދާ ސުލްހަވެރި އިޙްތިޖާޖް ހުއްޓާނުލައި، ހިއްވަރާ އަޒުމާ، އިތުރު ޖޯޝަކާއި އެކު ކުރިޔަށް ގެންދިއުމަށް އެމްޑީޕީ އައްޑޫ ސިޓީން ގޮވާލަމެވެ. އަދި ބާޣީ ސަރުކާރާ ދެކޮޅަށް އައްޑޫ ރައްޔިތުން މިކުރާ ސުލްޙަވެރި އިޙްތިޖާޖްތަކަށް ނަސްރު ދެއްވައި، މި އަނިޔާވެރި ސަރުކާރުގެ އަނިޔާވެރިކަން އެންމެ ބޮޑަށް ތަޙައްމަލްކުރަން ޖެހުނު އެއް ބައެއްގެ ޙައިސިއްޔަތުން، އައްޑޫގެ ލޮބުވެތި ރައްޔިތުން މިކުރާ މަސައްކަތަށް ކެތްތެރިކަމާއި، ނަސްރުދެއްވުންއެދި މާތް ﷲގެ ޙަޟްރަތަށް ދުޢާ ދަންނަވަމެވެ.\nބަޔާން ނެރުނީ: އެމްޑީޕީ އައްޑޫ ސިޓީ\nއެމްޑީޕީ އައްޑޫ ސިޓީގެ ނޫސް ބަޔާންގެ ޕީޑީއެފް ފައިލް


Adeeb Ge Vakeelakah Ulhunas, Hiyaanaathuge Faisaa Gai Jehifai Nuvaane: Siraaj - Vaguthu\nމަޖިލީހުގެ ފޮނަދޫ ދާއިރާގެ މެންބަރު މޫސާ ސިރާޖް -- ފޮޓޯ: މަޖިލީސް\nމޯލްޑިވްސް މާކެޓިންގް އެންޑް ޕަބްލިކް ރިލޭޝަން ކޯޕަރޭޝަން (އެމްއެމްޕީއާރުސީ) މެދުވެރިކޮށް ހިންގާފައިވާ ހިޔާނާތުގެ މޭސްތިރިޔާ އަދި ކުރީގެ ނައިބު ރައީސް، އަހްމަދު އަދީބުގެ ވަކީލަކަށް އުޅުނު ނަމަވެސް ހިޔާނާތުގެ އެއްވެސް ފައިސާއެއްގައި ޖެހިފައި ނުވާނެކަމަށް ފޮނަދޫ ދާއިރާގެ މެންބަރު މޫސާ ސިރާޖް ވިދާޅުވެއްޖެއެވެ.\nރިޔާސީ ލޯންޗް ކޮޅު ގޮއްވާލި މައްސަލާގައި ޕްރޮސިކިއުޓާ ޖެނެރަލް ހުސައިން ޝަމީމާއި އެކު އަދީބުގެ ވަކީލެއްގެ ގޮތުގައި ސިރާޖު އުޅުއްވީ 2015 ވަނަ އަހަރުގެ ފަހުންނެވެ. އެއީ އެމްއެމްޕީއާރުސީގެ ހިޔާނާތުގެ ވާހަކަ އެންމެ ފުރަތަމަ ފަހަރަށް ތިލަވެގެން ދިޔަ ދުވަސްވަރުގައެވެ. މި ދެބޭފުޅުންގެ އިތުރުން އަދީބުގެ ވަަކީލެއްގެ ގޮތުގައި ދެން އުޅުއްވީ ކެންދޫ ދާއިރާގެ މެންބަރު އަލީ ހުސައިންއެވެ. އޭނާ އަދީބުގެ ވަކީލަކަށް އެމްއެމްޕީއާރްސީގެ މައްސަލަ ތިލަވުމުގެ ކުރިންނެވެ.\nއެމްއެމްޕީއާރުސީގެ ޚިޔާނާތުގެ ފައިސާ ލިބުނު ކަމަށް ބެލެވޭ 281 މީހުންގެ ނަން ރިޔާސީ ކޮމިޝަނުން ރައްޔިތުންގެ މަޖިލީހާ ޚިއްސާ ކުރި ގޮތަށް ވަނީ އާންމުކޮށްފައެވެ. މި ރިޕޯޓު އާންމުކޮށްފައި ވަނީ މަޖިލީހުގެ ޖުޑިޝަރީ ކޮމިޓީއާއި ސަލާމަތީ ޚިދުމަތްތަކުގެ ކޮމިޓީ (241 ކޮމިޓީ) ހިމެނޭހެން އެކުލަވާލާފައިވާ ޖޮއިންޓް ކޮމިޓީން ދިރާސާ ކުރުމަށްފަހުއެވެ.\nއެސްޓް ރީކަވަރީ ކޮމިޝަނުން އެކުލަވާލި ލިސްޓްގައި އަދީބުގެ ވަކީލަކަށް މަސައްކަތް ކުރެއްވި މެންބަރު އަލީ ހުސެއިންގެ ނަން ހިމަނާފައި އޮތެވެ. ނަމަވެސް އަދީބުގެ ވަކީލުންގެ ގޮތުގައި މަސައްކަތް ކުރެއްވި ޕްރޮސެކިއުޓަރ ޖެނެރަލް ހުސެއިން ޝަމީމާއި މެންބަރު ސިރާޖުގެ ނަމެއް ނެތެވެ.\nމިކަމާއި ގުޅިގެން ސިރާޖް "ވަގުތު" އަށް ވިދާޅުވީ އެއްވެސް ކަހަލަ ހިޔާނާތެއްގައި އޭނާ ބައިވެރިވެފައި ނުވާނެ ކަމަށެވެ. އަދި މިއަދުވެސް ހުންނެވީ އެގޮތުގެ މަތިގައި ކަމަށް ވިދާޅުވިއެވެ. އަދީބުގެ ވަކީލެއްގެ ގޮތުގައި މަސައްކަތް ކުރެއްވުމަށްފަހު ވަކީލް ފީގެ ގޮތުގައި ކިހާ އަދަދެއްގެ ފައިސާ ލިބުނުތޯ ސުވާލުކުރެއްވުމުން ސިރާޖް ވަނީ އެ ސުވާލަށް ޖަވާބު ދިނުމަށް އުޒުރުވެރިވެފައިވެއެވެ. އޭނާ ވިދާޅުވީ ވަކީލް ފީ އަކީ މުއައްކިލާއި ވަކީލާއި ދެމެދު ސިއްރެއްގެ ގޮތުގައި އޮންނަ އެއްޗެއް ކަމަށެވެ.\n"ވަކީލް ފީ އަކީ ކްލައިންޓްއާއި އަޅުގަނޑާއި ދެމެދު ސިއްރެއްގެ ގޮތުގައި އޮންނަ އެއްޗެއް. އަޅުގަނޑަށް އަދީބުގެ ފަރާތުން އެއްވެސް ހިޔާނާތުގެ ފައިސާއެއް ލިބިފައި ނުވާނެ. އަދި ހިޔާނާތުގައި ބައިވެރިވެފައިވެސް ނުވާނެ" ސިރާޖް ވިދާޅުވިއެވެ.\nމަޖިލީހުން މިދިޔަ ބުދަ ދުވަހު އާންމުކުރި ލިސްޓުގައި މި ތިން ބޭފުޅުންގެ ތެރެއިން އަލީގެ ނަން އެކަނި އޮތުމުން ވިލިމާލެ ދާއިރާގެ މެންބަރު އަޙްމަދު އުޝާމްވެސް ވަނީ ވަރަށް ބޮޑަށް ފާޑުވިދާޅުވެފައެވެ.\nމި މައްސަލައާ ގުޅިގެން މީގެ ކުރިން އަލީ ހުސައިން ވަނީ އެސެޓް ރެކަވަރީގެ ރިޔާސީ ކޮމިޝަނަށް ވެސް ހާޒިރުކޮށްފައެވެ. އޭނާ ވިދާޅުވެފައިވާ ގޮތުގައި އަދީބު އޭނައަށް ބައި މިލިއަން ރުފިޔާ ދީފައި ވަނީ އަދީބަށް ޤާނޫނީ އެހީތެރިކަން ފޯރުކޮށްދީގެންނެވެ. އެއީ ޚިޔާނާތުގެ ކަމެއް އުޅޭ ކަން ނޭނގޭ ދުވަސްވަރެއްގައި އެ ފައިސާ ދީފައި އޮތުމުން، އެއީ ޚިޔާނާތުގެ ފައިސާ ކަން އެނގިވަޑައިނުގަންނަވާ ކަމަށް އޭނާ ވިދާޅުވިއެވެ.\nއަދީބުގެ ގާނޫނީ ވަކީލުކަން ކުރުމާ ގުޅޭ ގޮތުން ޝަމީމް ވެސް ވަނީ ކުރިން ވާހަކަ ދައްކަވައިފައެވެ. ޝަމީމް ވިދާޅުވެފައިވަނީ އެއްވެސް އިރެއްގައި ޚިޔާނާތުގެ މައްސަލާގައި އަދީބުގެ ވަކީލު ކަން ކުރައްވާފައިވާ ނުވާނެ ކަމަށެވެ. އޭރު ޝަމީމް ހުންނެވީ ސަސްޕެންޝަންގައި ކަމުން ވަކީލު ކަން ނުކުރެވޭ ކަމަށް ވިދާޅުވިއެވެ.\nއަދީބުގެ ދިފާއީ ވަކީލެއްގެ ގޮތުގައި މަސައްކަތް ކުރެއްވީ، ރިޔާސީ ލޯންޗުކޮޅު ގޮއްވާލި ކަމަށް ބުނާ މައްސަލާގައި ކަމަށް ޝަމީމް ވިދާޅުވެފައިވެއެވެ. ލީކްވި ލިސްޓުގައި ޝަމީމްއަށް3މިލިއަން ޑޮލަރު ވަކީލް ފީގެ ގޮތުގައި އަދީބް ދީފައިވާ ކަމަށް ތުހުމަތުކޮށްފައިވެއެވެ. ނަމަވެސް ހިޔާނާތުގެ އެއްވެސް ފައިސާއެއް ޝަމީމްއަށް ލިބިފައި ނުވާ ކަމަށް ބުނެ ޕީޖީ އޮފީސްވެސް ވަނީ އޭނާގެ ދިފާއުގައި ނިކުންނަވާފައެވެ.\nމެއި 15, 2021 11:10\nއެހެންވީއިރު އަދީބު އަށް ވަކާލާތު ކޮށްދިނީ ދިޔާ އެއްޗެއްސައްތޯ، ފައިސާ އަށް ވެއްޖެއްޔާ އެނޫން އެއްޗެއް ނެތް އޭނަ އަތަކު،ފައިސާ ދީފަ ޑޮލަރު ގަތް މީހުންވެސް މިއަދު ޚިޔާނާތުގެ ފައިސާ ބޭނުންކުރިކަމަށް މިވަނީ، އެމީހުންގެ އަބުރު ކަތިލާއިރު ކޮބާ އެމީހުންގެ ޙައްޤު،\nމެއި 15, 2021 11:18\nސަމީއައް ތިޔާގެން ރެހެވިއްޖެނަމަ ދެންތިބި މީހުނައް ނުހައްގުންއަބުރުކަތިލުމުގެ ބޮޑުބަދަލެއް ނެގުމުގެ ފުރުސަތު ބޮޑު ވިސްނަވާ ގައުމުކުރިޔައް ގެންދަވާ އިތުރު ފައިސާ އަބުރާ އަނެއްކާ ހުކުމަކުން ވަކިވަކި ބޭފުޅުންނައް ދޭންޖެހުމަކީ ރޯމާދުވާލު ސަރުކާރު ބީތާކޮއްލުން ފުޑުފުޑުކޮއްލުން ރައްޔިތުން ވިސްނަވާ ވިސްނަވާ ހެއްލުމަކީ ގެއްލުމެއް އަމާންސީދާ މަގު ކުރިމަތީގާ އޮއްވާ އެހެންމަގެއް ހިޔާރު ނުކުރައްވާ ރައީސްޔާމީން އާއި މިގައުމު ހިންގަން ހަވާލު ކުރައްވާ އަދިވެސް ހިކުމަތްތެރި ވިސްނުންތެރި ކަމާއި އެކު އަޅުގނޑުމެންގެ މި ގައުމު ކުރިޔައް ގެންގޮސްދޭނެ ވެރިޔަކީ ރައީސްޔާމީންކަން ކަށަވަރު ރައްޔިތުން މިހަމުގާ ކެރިގެން ކުރިޔައްދަމާހިގާ ގައުމުގެ ހައްގުގަ\nމެއި 15, 2021 11:38\nބަލަ ސިރާޖު ޤާނޫ ވަކީލަކަށް ވީމަ ހީފޫޅު ކުރައްވަނީތޯ އެހެން މީހުނީ ގަމާރުންނޭ ކެކެކެކެ. ބަލަ ޔާމީން އެކައުންޓަށް ޖަމާކުރި ކަމަށް ކިޔާ ފައިސާ ، ޑޮލަރު، ގެ ކޮންމެ ނޫޓެއް ގަ ހިޔާނާތުގެ ނުވަތަ އެމްއެމްޕީއާރުސީ ޖަހާފަ ހުރީތޯ ހުކުމް ކޮށްފަ އެހުރީ؟ ތި ފެޅެނީ ދެން ދާނީ ފަޅައިގެން އިންޝާ ﷲ،\nމެއި 15, 2021 12:28\nސާބަހޭ މޫސަަސިރާޖް ތީ އިޚްލާސްތެރި ތެދުވެރިއެއް ތިގޮތުގައި ކުރިޔަށްދާ ތެދުވެރިންނަށް ހެޔޮ ރަނގަޅު ގޮތްތައް އަބަދުވެސް ﷲ މެދުވެރިކުރައްވާނެ\nމެއި 15, 2021 12:40\nއެހެންމީހުނަށްދިނީމަޚިޔާނާތުގެފައިސާ ތިމާއަށްލިބުނުތަކެއްޗަކީ (ދިޔާތަކެތިއެޅިދަބަހުންލިބުނު) އެއީ ހަލާގޮތުގައަދީބުހޯދިތަކެތި ދުފާއެއްޗިއްސޭނުކިޔާ! ތިމާއަށްލިބުނީޙަލާލުތަކެތިނަމަ ރައީސްޔާމީނު މިހާރުންމިހާރަށް މިނިވަންކުރަންޖެހޭނެ! ސަބަބަކީ ލޯންޑަރކުރެއްވިކަމަށް ދައުވާކޮށްހުކުމްކުރިފައިސާ މިހާރުވެސްހުރީ ސަރުކާރުގެބާރުގެދަށުގަ ވީމާ ކޯޓަކުންއެފައިސާއަކީ ޚިޔާނާތުންހޯދާފަވާފައިސާކަމަށް ކަނޑައަޅާފަނުވާއިރު އަދި އެސްއޯއެފްގެއެކައުންޓުތަކުގަހުރީ ޚިޔާނާތުގެފައިސާކަމަށް އެއްވެސްކޯޓަކުންކަނޑައަޅާފާނުވާއިރު ފާސިގެއްގެހެކިބަހަށް(މަގާމެއްގެދަހިވެތިކަމުގަ) ކުރިހުކުމަކަށްވާތީ މިހާރުންމިހާރަށް ރައީސްޔާމީނު މިނިވަންކުރަންގޮވާލަން! އޭމީސްތަކުންނޭ! ޖަވާބުދާރީވާންޖެހޭ ދުވަހާމެދުބިރުވެތިވާށެވެ.\nމެއި 15, 2021 12:47\nސިރާޖަށް ދޭިނީ އޭނަގެ މުސާރަ ސްލިޕުގަ ޖަހާފަ އިން ފައިސާތަ. ސިރާޖަށްވީމަ އެއް އެކައުންޓަކުން ނަގާފަ ވަގުދައިސާއާ ސައްހަ ފައިސާވަކިވޭ. އެކަމަކު ރައީސް ޔާމީން އެކައުނޓަށް އެސްއޯ އެފްގެ ޗެކެއް ޖަމާވުމާއކު އަމިެްލަފައިސާއާ މިކްސްވެ މުޅި އެކައުންޓް ތަޣައްޔަރުވެއްޖެ. އެއްމިލިއަން ނަގާ ސަރުކާރު އެކައުންޓަކަށް ޓްރާންސްފަރ ކުރުމުންވެސް އެތަޣައްޔަރުކަން ނުފިލިއޯ!!! އަޅެ އަނިޔާވެރިކަން ތިވަރު ބޮޑެއްނޫންތައަޅޭ. ކަލަެމެން ނިކަން ހެއްދެވި ފަރާތަަަް ބިރުވެތިވެބަލަ. އެތައް ބައެއްގެ ބަދު ދުއާއަާް ބިރުވެތިވެބަލަ. އަނިޔާ ލިބިފައިވާ މީހާގެ ދުއާ ﷲ ތައާލާ އިޖާބަކުރެއްވުން އަވަސްވާނެކަން ހަނދާން ކޮށްބަލަ!!!\nމެއި 15, 2021 12:48\nޚިޔާނާތުގެ ފައިސާގެ ނޫޓުތަކުގެ ޑިޒައިން، ސައިޒް މިކަހަލަ ކޮންމެސް އެހެން ނޫޓުތަކާއި ތަފާތު ގޮތްތަކެއް ވާކަމަށް މިހާރު ޤަބޫލުކުވެނީ. އެންމެންވެސް މިބުނަނީ ތިމްނަމެންނަށް ލިބުނީ އެފައިސާއެއްނޫނޭ. ގައިމު ވަކިކުރަން އެނގޭތީ ދޯ އެހެން އެބުނަނީ. ފައިސާ ނެގިމީހާ އެފައިސާ ނަގައިގެން ހުރިހާ ޚަރަދެއްކުރީ އެންމެނަށް. ޚިޔާނާތުގެ ފައިސާގެ ނޫޓު ދެނެގަންނާނެ ގޮތް އަޅުގަނޑުމެންނަށްވެސް އަންގާލަދެއްވުން އެދެން. އެކަކުއަތުން އަނެކަކުއަތުން އައިސް މިހިސާބައްވެސް އަތުވެދާނެތީ.\nއަރަތެއްމީ. އަދީބު އަތުގައިހުރީ ވައްކަންކޮށްގެން ނަގާފައިހުރިފައިސާ. މައިންބަފައިންގެ މުދަލުން ވާރުތަވެގެން ލިބުނު އެންމެ ލާރިއެއްނެތް. އެކަމަކު ސިރާޖާއި ޝަމީމަށް ލިބުނީ ޙައްގު ގޮތުގައި އަދީބު ގެ ފައިސާ. އަދީބަކީ މީހަކަށް ސައިތައްޓެއް ދެވޭނެ ވަރުނެތް މީހެއް. މުޅިންވެސް ވަގުފައިސާ ގެންގުޅު މީހަކު ރަގަޅު ފައިސާ މި ސިރާޖާއި ޝަމީމަށް ދެވުނުގޮތެއް ބަލަންވެސް ތަޙުޤީޤެއް ތިޔަ މަޖިލީހުން ހިންގަބަލަ. މިލިއަނުން ފައިސާ ނަގައިގެން އެއީ ސައްޙަ ފައިސާއޭ ބުން ލިސްޓްގައި ހިމަނާފައި ނެތަސް އެއީ ވަގުފައިސާކަން ތިދެމީހުންނަށް ރަގަޅަށް އެގިތިބެ ވަކީލުކަން ކޮށްދިނީވެސް ވަރަށް ބައިވަރު މިލިއަނުން ވަގުރުފިޔާ ނަގައިގެން.\nއެހެން މީހުނަށް އަދީބު ދިން ފައިސާގަވެސް " މިއީ ހިޔާނާތުގެ ފައިސާ" މިހެން ލިޔެފައެއް ނެތް. އެ ދުވަސްވަރު އެއްވެސް ކަމެއްގައި އަދީބު އަތުން ފައިސާ ނަގާފައިވާނަމަ އެއީ ހިޔާނާތުގެ ފައިސާ ކަމަށް ބެލުމުގެ ފުރުޞަތު އޮންނާނެ.\nއަދީބު އައް ވަކާލާތު ކޮއްދެނީ ހިލޭސާބަހައް.\nމެއި 15, 2021 13:49\nއަދީބަކީ މަކަރުވެރިއެއް ފާޑެއްގެ ސިޔާސީފަންޏެއް އޭރު އޭނާވަރެއްނެތިގެން ފެންނަހާބަޔަކަށް ގޯސްކަންކަން ކުރުމަށާ ނުވީތާކުން ފިލްމުކުޅޭ ޅަކުދިންނަށްވެސް އެތައްލައްކަޔަކުން އޭނަގެލާރި ކަމަށް ހަދައިގެން އެމްއެމްޕީއާރުސީގެ ފައިސާބެހީ ދެން ވަކީލުންނަށްނުދީހުންނާނެތަ\nމެއި 15, 2021 14:01\nކޮންމެ މީހަކަށްވެސް އަދީބު ފައިސާދިނީ އެމީހަކު ކުރި މަސައްކަތަށް ވީމާ ޚިޔާނާތްތެރި އެކަކުވެސް ނުހުންނާނެ.\nހާމާން: ފިރްޢަވްނުގެ ވަޒީރަކަށް އުޅުނަސް އޭނާގެ ނުބައި ޖަރީމާ ތަކުގަ ބައިވެރިނުވަން\nމެއި 15, 2021 14:21\nމީ ވ ވައި މީހެއް\nވ ވ ވ ވައި މޭހެއް\nބަލަ މިހިރަ ފެންނަ ރޯނު އެދުރު ގަމާރާ ފައިސާގަ ލިޔެފަހުރޭތަ މީ ހިޔާނާތްތެރިވިފައިސާއޭ ނޫނީ މީ ވަގަށްނެގި ފައިސާއޭ އެހެން ލިޔެފަހުންނަނަމަ ކަލޭ ބަރީއަވީސް އަދީބު ދައުލަތުގެ ފައިސާ ވަގަށްނަގައިގެން އެ ކަލޭމެނަށް ދިނީމަ އެވަނީކޮން ފައިސާއަކަށްތަ؟ އަދީބަކީ މަހުޖަނެއްތަ؟ ލާދީނީ އެމްޑީޕީ ވީމަ ހިޔާނާތައްނުވެފަ އެހެންބަޔަކުވީމަ ހިޔާނާތަށްވާ ގޮތެއް ނުވިސްނޭ ލާދީނީ އެމްޑީޕީ އަޑީގަ އޮވެގެން އަދީބުލައްޗާ ހުރިހާ ޖަރީމާއެއް ހިންގީ މީ ވަރަށް ސާފުކަމެއް ޔާމީނު ވެރިކަމުން ނުބޭލިގެން ފުރާނަ ދުއްވާލައިގެންވެސް ވެރިކަމުން ބޭލުމަށް ހުރިހާ ޖަރީމާއެއްހިންގީ ލާދީނީ އެމްޑީޕީ އަޑީގަ އޮވެގެން އެއީ ވަރަށް ސާފުކަމެއް\nމެއި 16, 2021 04:44\nކެމްޕެއިންކުރަން ޙަރަދުކުރިކަމައްވޭ ވ.ސާފު ހިލޭސާބަހައްތޯ ވަކީލުކަންކުރީ\nމެއި 16, 2021 04:45\nދިޔާތަކެތި އޯ ، ހުސް ވަގުން


Raees Zuma magaamun dhuru kuran verikan kuraa party in nimmaifi | Mihaaru\nއިސްތިއުފާ ދެއްވަން ތަކުރާރުކޮށް ދެކޮޅު ހެއްދެވި ޒޫމާ އަށް ދެން އޮތީ މަގާމު ދޫކޮށްލުން. --ފޮޓޯ:އޭއެފްޕީ\nރައީސް ޒޫމާ މަގާމުން ދުރުކުރަން ވެރިކަންކުރާ ޕާޓީން ނިންމައިފި\n13 ފެބުރުއަރީ 2018 - 11:182comments\nޕްރިޓޯރިއާ (ފެބްރުއަަރީ 13) - ސައުތު އެފްރިކާގެ ރައީސް ޖެކޮބް ޒޫމާ އިސްތިއުފާ ދެއްވަން ދެކޮޅު ހައްދަވަމުން ގެންދަވާތީ އޭނާ މަގާމުން ދުރުކުރަން، ވެރިކަން ކުރާ އެފްރިކަން ނޭޝަންސް ޕާޓީ (އޭއެންސީ) އިން ނިންމައިފި އެވެ.\nޒޫމާގެ އިސްތިއުފާއާ ގުޅޭ ގޮތުން ޕާޓީގެ ސީނިއާ ލީޑަރުން މަޝްވަރާ ކުރަމުންދާތާ އެތައް ދުވަހެއް ވެއްޖެ އެވެ. ނަމަވެސް ޒޫމާ ގެންދަވަނީ އިސްތިއުފާ ދެއްވަން ތަކުރާރުކޮށް ދެކޮޅު ހައްދަވަމުންނެވެ. ޒޫމާ، 75، އިސްތިއުފާ ދެއްވަން ދެކޮޅު ހެއްދެވުމުން ދެން އޮތީ ޕާލަމެންޓުގައި ނަގާ އިތުބާރު ނެތްކަމުގެ ވޯޓާ ކުރިމަތިލެއްވުމެވެ. ޒޫމާ އިސްތިއުފާ ނުދެއްވައިފި ނަމަ އިތުބާރު ނެތްކަމުގެ ވޯޓު ނަގަން ނިންމާފައި ވަނީ މި މަހު 22 ވަނަ ދުވަހު އެވެ. މީގެ ކުރިން ނެގި އިތުބާރު ނެތްކަމުގެ ވޯޓުތަކުން ޒޫމާ ސަލާމަތްވެވަޑައިގެންނެވި ނަމަވެސް މި ފަހަރުގެ ވޯޓުން ޒޫމާ އަށް ނާކާމިޔާބުވާނެކަން މިހާރު ވަނީ ޔަގީންވެފަ އެވެ.\nސައުތު އެފްރިކާގެ ވެރިކަމަށް 2009 ވަނަ އަހަރު ވަޑައިގެންނެވި ޒޫމާގެ މައްޗަށް ވަނީ ކޮރަޕްޝަނުގެ ވަރަށް ގިނަ ތުހުމަތުތައް ކޮށްފަ އެވެ.\nޒޫމާ އިސްތިއުފާ ދެއްވަން ޑިސެމްބަރު މަހުން ފެށިގެން ޕާޓީން ވަނީ އެދިފަ އެވެ. އޭންއެންސީގެ ލީޑަރުކަމުން ޒޫމާ ވަކިކޮށް އެ މަގާމު ވަނީ ނައިބް ރައީސް ސީރިލް ރަމަފޯސާއާ ހަވާލުކޮށްފަ އެވެ.\nޒޫމާ އިސްތިއުފާ ދެއްވުމަށް ޕާޓީން ރަސްމީކޮށް ހުށަހެޅުމުން އޭނާ ދެއްވާނެ ޖަވާބެއް އަދި ނޭނގެ އެވެ.\nސައުތު އެފްރިކާގެ ކުރީގެ ރައީސް ތާބޯ އެމްބެކީ ވެސް 2008 ވަނަ އަހަރު އިސްތިއުފާ ދެއްވީ ނައިބް ރައީސްއާ މައްސަލަ ޖެހިގެންނެވެ. އޭގެ އަހަރެއް ފަހުން ވަނީ އެމްބެކީގެ ނައިބަކަށް ހުންނެވި ޒޫމާ ރައީސްކަމުގެ ހުވާ ކުރައްވައިފަ އެވެ. ޒޫމާއާ މިހާރު މައްސަލަ ޖެހިގެން އުޅެނީ އޭނާގެ ނައިބް ރަމަފޯސާ އެވެ.\nއިތުރު ލިޔުންތައް ސައުތު އެފްރިކާ


"Isthihaaru Kuraathaa2Aharu Vee MMPRC Ge Film Adhives Naalhuvaa" - Vaguthu\n"އިޝްތިހާރު ކުރާތާ ދެ އަހަރުވީ އެމްއެމްޕީއާރުސީގެ ފިލްމު އަދިވެސް ނާޅުވާ"\nއެމްއެމްޕީއާރުސީ ފިލްމުގެ އިޝްތިހާރު އަންނަތާ މިހާރު ދެއަހަރަށްވުރެ ގިނަ ދުވަސް ވެއްޖެކަމަށާއި، އެކަމަކު އަދިވެސް ފިލްމު ނާޅުވާކަމަށް ކުރީގެ ހޯމް މިނިސްޓަރ އުމަރު ނަސީރު ވިދާޅުވެއްޖެ އެވެ.\nއުމަރު ނަސީރު މިގޮތަށް ވިދާޅުވެފައި މިވަނީ، އެމްއެމްޕީއާރުސީ މައްސަލައާއި ގުޅޭ އެކިއެކި ވާހަކަތައް މަޖިލީސްތެރޭގައި ދެކެވި، މި މައްސަލަ ބަލައި ނިމޭއިރު ބައެއް މެމްބަރުންގެ ގޮނޑި އާއި ބައެއް ބޭފުޅުންގެ މަޤާމު ގެއްލިދާނެ ކަމަށް ރައްޔިތުންގެ މަޖިލީހުގެ ރައީސް، މުޙައްމަދު ނަޝީދު ވިދާޅުވެފައިވާ ދަނޑިވަޅެއްގައެވެ.\n"އެމްއެމްޕީއާރްސީގެ މި ފިލްމުގެ އިޝްތިހާރު އަންނަތާ ދެ އަހަރަށް ވުރެ ގިނަ ދުވަސްވެއްޖެ. އަދިވެސް ފިލްމެއް ނާޅުވާ،" އުމަރު ވިދާޅުވިއެވެ.\nއެމްއެމްޕީއާރުސީ މައްސަލައިގެ ވާހަކަތަކުގެ އަޑު ގަދަވާން ފަށާފައި މިވަނީ މި މައްސަލަ އޮތް ހިސާބެއް ބެއްލެވުމަށް ޕްރޮސެކިއުޓަރ ޖެނެރަލްގެ އޮފީހަށާއި އެންޓި ކޮރަޕްޝަން ކޮމިޝަނަށާއި، އެސެޓް ރިކަވަރީ ކޮމިޝަނަށާއި އަދި ފުލުހުންނަށް ސިޓީއެއް އިއްޔެ ފޮނުއްވާފައިވާނެ ކަމަށް ރައީސް ނަޝީދު ވިދާޅުވެފައި ވަނިކޮށެވެ.\nއޭޕްރީލް 26, 2021 20:39\nފިލް މު ނާލުވާނެއެވެ އެގޮތަށް ގޮތްދައްކާ ދައްތިބޭނީއެވެ\nފިލް މުއަޅުވައިފިނަ މަމސޯޓް ބޭލޭނެއެވެ. ސާފްތާހިރުވާން ދިން\nރިސްވަތަކީ މމ މމޕރސ އިން ވަގަށް ނެގިފައިސާ\nއެވެ ވެރިކަންހޯދަން ތަޅާބުރުއްސީ ވެސް އެފައިސާއެވެ.\nއޭޕްރީލް 26, 2021 20:47\nޢު މަރު ކެތް މަދުވެފަ ނާޗަރަންގީ ފިލް މު ބެލު މަށް😁\nއޭޕްރީލް 26, 2021 21:01\nއެފިލްމު ކުޅުނުމީހުންނަށް ފިލްލުމުން ވާގޮތް އެނގޭނެ\nއޭޕްރީލް 26, 2021 21:09\nއުމަރުގެ ޑައިރެކްޝަން ސުލޯވީމާ ވާގޮތް މީ. މި ފިލްމުގަ ނަޝީދަކަށް ވެސް6ކުޅި ކުރިޔައް ކުޅޭކަށް ނުކެރޭނެ ބުރައިގެން ދާނީ މަޖިލީސް ރައީސް އާއި މި ޤައުމުގެ މިހާރުގެ ރައީސް ، އިންޝާ ﷲ\nއޭޕްރީލް 26, 2021 21:55\nއަހަރެމެން މިތިބެނީ "ހުދުވަލުގެ" ފިލްމްވެސް ފެނޭތޯ !\nއޭޕްރީލް 26, 2021 22:02\nމިހާރު މިސަރުކާރު ގެނެސް ރައްޔިތުން މަޖްލިސްދޭން ވޯޓް\nދިންމީހުންނައް ރަނގަޅު ޢިބްރަތެއް ލިބިފަ ހުންނާނީ އެމީހުންނައް މިއަދު ރަނގަޅައް ވަގުންތިބީ ކޮންތާކުކަން އެނގޭނެ\nއޭޕްރީލް 26, 2021 22:42\nމީގެ ދެއަނހަރު ކުރިން އޭގެ ތްރިލައެއް ދެއްކި ފިލްމައް އޯޑިއަންސްވެސް ލިބުނު އެކަމަކު މިހާރު އޯޑިއަންސް އައްވެސް އެގޭ ސްކްރިޕްޓް ވަނީއޮޅުވާލާފާކަން އެހެންވީމާ\nއޯޑިއަންސް މިހާރުތިބީ އެފިލްމް އެގޮތައް އޮންސްކްރީންގަ\nބަލާގޮތަކައްނޫން އަސްލު ކެރެކްޓަރ ނުފެންނަނަމަ ޕްރޮޑިއުސަރައްވެސް އެނގޭ އެފިލްމަކައް މާރކެޓް ނުލިބޭނެކަން އެހެންވީމާ ދެން އެފިލްމެއް އޮންސްކްރީންގަ ނާޅުވާނެކަމަން ވަނީ ހަމައެކަނި ނަން އޮންނަނީ\nއޭޕްރީލް 26, 2021 23:57\nއަޅެ ކަލޭ ކޮންތާކަށް ވަދެ އޮވެފަ ތި ނިކުތީ..؟!..ސިޔާސީ މީހެކޯ!..\nއޭޕްރީލް 27, 2021 00:38\nކިހިނެތްތޯ ފިލްމު އަޅުވާނީ. ފިލްމުގެ ޑައިރެކްޓަރ އިންނެވީ އިއްޒަތްތެރި ގޮނޑިކޮޅެއްގައި. ފިލްމުކުޅެން ސުޕަސްޓާރ ފޮނުވައި ހަދަންވީގޮތުގެ ހުރިހާ ހީލަތަކާއި މަކަރަކާއި ބުނެދީފައި. އެ މަކަރުވެރި ޖައްބާރު ނުބައި ނުލަފާ ޚުދުމުޚުތާރު ޑިކްޓޭޓަރު މީހާ އެ ގޮނޑިކޮޅުން ބާލުވައިގެން ނޫނީ ތިޔަ ފިލްމް ކުޅެފައި ފުރިހަމައަށް ނޭޅުވޭނެ. އެކަމަކު ވެދާނެ ގޮތެއް އެބައޮތް. ކަސައުޓީއެކޭ އެއްގޮތަށް އޭރަކު ބޭނުންވާ ތަންކޮޅެއް ކުޅެފައި މަޖިލީހައި އިންނަ އަންހެން ގޮއްޔެއަކު ލައްވައި ރޮއިރޮއިފައި ކުސްތަޅާލެވިދާނެ.\nއޭޕްރީލް 27, 2021 00:45\nފިލްމް އަޅުވާފާނެ އެކަމަކުފިލްމުގެ ކުރީކޮޅުގައިއުޅޭމީހުންކޮޅު ހުރަގެއަށް ފޮނުވާލާނެ ފަހުބާއިގެ އުޅޭ މީހުންގެ ކަންތަކެއް ނުބެލޭނެ\nއެއީ މަޖްލީހުގައި ތިބި ލާދީނީ ބައިގަޑު\nކޮބާ މަރު ކޮމިޝަންގެ ފިލްމު ސީރީސް. ޔާމީންގެ ވެރިކަމުގެ ތެރޭގައި އެންމެ ގަދަޔަށް އެޅުވި ޓްރެއިލަރ އަކީ އެ ސީރީސްގެ. އެކަން ހިންގަން ބޭނުންވި ހުރިހައި ބާރެއް )އެކަޓަރުން ( އެހުރީ ހަމަވެފައި. ވައްތަރީ އިންތިޚާބަކާއި ގާތް ކޮށްފައި ރިލީޒްކުރާނެ ކަމަށް.\nއޭޕްރީލް 27, 2021 05:34\nމިވެސް ނަޝީދު ކަހަލަ ޖޯކަރެއް މިހާރު.\nބުރު މާގެ ޕަޕެޓެއް .\nމީނާބުނި ރުކަކަށް ވޯޓްދޭކަށް ނުޖެހޭނޭ..\nކޮބާ ރުކަށް ވޯޓްނުލިބޭތަ؟\nއޭޕްރީލް 27, 2021 05:54\nކޮބާ އުމަރު ނުނަގަންތާ ލާރިކޮޅެއް🤭\nއޭޕްރީލް 27, 2021 08:06\nބޮޑު މ،ުސާރަކައިގެން މުވައްސަސާތަކުގެ ވެރިން ކުރަނީ ކޮންކަމެއްހޭ؟ ރައްޔިތުން ވެއްޖެއްނު ގުބޯލުގެ ގޮތް ދޫކޮށް މާތްﷲ ދެއްވި ސިނކުޑިން ވިސްނާލަން އަމިއްލައަށް މިގައުމާމެދު.. ތެލިއަސް ..ސާބަހޭ މެރިއަސް ސަބަހޭ ދަންޖެއްސިއަސް ..ސާބަހޭ ކިޔުމުގެ ބަދަލުގަ\nއޭޕްރީލް 27, 2021 09:25\nއެފައިސާއިން ބައިއެޅުނު ގިނަ ބަޔަކު މީގެތެރޭގަވެސް ތިބީމަ ދެން ކިހިނެއްތޯ ތިކަމެއް ބަލާނީ؟ ތިކަންވެސް ކުރެވޭނީ ޢުމަރަށް.\nއޭޕްރީލް 27, 2021 09:57\nވެރިކަން ހޯދަން އުޅޭތާވެސް ހާދަދުވަހެއް ވެއްޖެޔޭ ސިފައިންގެއިން ކެޑިގެން ފެށިގޮތައް އަދިވިސް ވޯޓްލާނެމީހަކުނުވޭ\nއެފިލްމުގައި ތަޅާ ފޮޅާ ތަން ވަރަށް ސަޅިވާނެ ބަތަލުންނާއި ބަތަލާއިންވެސް ، އަމްރީޝުޕޫރީ ހުންނާނެ އެންމެގެ އެތިފަހަރު އަރަން\nއެފިލުމުގެ ބަތަލުވީ ޖަލުގަ


Dharifulhu Bandugai Vai Hedhumah Halleh ދަރިފުޅުގެ ބަނޑުގައި ވައިހެދުމަށް ހައްލެއް – Huvadhoo News Dharifulhu Bandugai Vai Hedhumah Halleh Huvadhoo News\nދަރިފުޅުގެ ބަނޑުގައި ވައިހެދުމަށް ހައްލެއް\nތުއްތު ދަރިފުޅުގެ ބަނޑުގައި ވައިހެދުމަކީ ވަރަށް ފައިސޭހައިން މެދުވެރިވާ ކަމެކެވެ. އަދި މިކަމުގެ ވޭން ދަރިފުޅަށް ތަހައްމަލް ކުރަންޖެހުނަސް މައިމީހާގެ ހިތުގައި މިކަމުން އަޅާވޭން މާބޮޑެވެ. މިހެންކަމުން މިކަންނުވެ ވޭތޯ މަސައްކަތް ކުރަން ކޮންމެ މަޔަކުވެސް ބޭނުންވާނެއެވެ. މި އުނދަގުލުން ކުއްޖާ ސަލާމަތް ކުރުމަށް މަންމައަށް ގިނަ ކަންތައްތަކެއް ކުރެވިދާނެ އެވެ.\nއެގޮތުން ފުރަތަމަ ކަމަކަށް ބުއްފުޅީގެ ބަދަލުގައި ގާތުން ދޭށެވެ. އަދި ބުއްފުޅި ނުވަތަ ކާންދޭއިރު، ބޯކޮޅަށް އުސްވާގޮތަށް ދަރިފުޅު ބޭއްވާށެވެ. މީގެ އިތުރުން މާބޮޑަށް ބަނޑުހައި ވަންދެން މަޑުނުކޮށް ގާތުން ދިނުމަކީވެސް މުހިންމު ކަމެކެވެ. އަދި މާބޮޑަށް ބަނޑު ފުރެންދެން ނުދޭށެވެ. މިއީވެސް ރަގަނޅު ގޮތެއް ނޫނެވެ.\nސާއިދު މީ ކުދެކުއްދުންނެގެ ޑޮކްޓަރެކެ. ވަރަށް ހަބޭސް. ކަލޯ ފެންވަރަން ލިޔާހައި ބާހުއްޓަ. އަދި ކިރިޔާ ރަގަޅެ ފީލްޑެކެ ޗޫޒް ތި ކޮޅައު


SunOnline: Nufoozu beynun koggem MDP ge2memberaku Male' aikamuge thuhumathu!\nނުފޫޒު ބޭނުންކޮށްގެން އެމްޑީޕީ ދެ މެމްބަރަކު މާލެ އައިކަމުގެ ތުހުމަތު!\n13 May 2020, 21:42\nމާލެ ސަރަހައްދު ލޮކްޑައުން ކުރި އިރު މާލެއިން ބޭރުގައި ތިއްބެވި އެމްޑީޕީގެ ދެ މެމްބަރަކު މަގާމުގެ ނުފޫޒު ބޭނުންކުރައްވައިގެން މާލެ ވަޑައިގެންފައިވާ ކަމަށް، ތިނަދޫ ދެކުނު ދާއިރާގެ މެމްބަރު އަބްދުﷲ ސަނީފް ވިދާޅުވެއްޖެއެވެ.\nމިއަދު ކުރިއަށް ދިޔަ ރައްޔިތުންގެ މަޖިލީހުގެ އިމްތިޔާޒު އަދި ސުލޫކް ކޮމިޓީގެ ބައްދަލުވުމުގައި ސަނީފް ތުހުމަތުކުރެއްވީ ތިނަދޫ އުތުރު ދާއިރާގެ މެމްބަރު އަބްދުލްމުޣުނީ އާއި މަޑަވެލި ދާއިރާގެ މެމްބަރު ހުސައިން ފިރުޝާން މަގާމުގެ ނުފޫޒު ބޭނުންކުރައްވައި މާލެ ވަޑައިގެންފައިވާ ކަމަށެވެ.\nމިއަދުގެ ކޮމިޓީ ބައްދަލުވުމުގައި ކުރިއަށް ދިޔައީ ފުރަބަންދު މުއްދަތުގައި ތިމަރަފުށި ދާއިރާގެ މެންބަރު އަބްދުﷲ ރިޔާޒް މާލެ ވަޑައިގަތް މައްސަލަ ދިރާސާކުރުމެވެ.\nތ. ތިމަރަފުށީގައި ހުންނެވުމަށް ފަހު މިދިޔަ މަހުގެ 26 ވަނަ ދުވަހު ރިޔާޒް މާލެ ވަޑައިގެންނެވި މައްސަލަ މަޖިލީހުގެ ކޮމިޓީއަކުން ބަލައިދިނުމަށް ހުށަހެޅުއްވީ ފޮނަދޫ ދާއިރާގެ މެމްބަރު މޫސާ ސިރާޖެވެ.\nމެމްބަރު ސިރާޖު މަޖިލީހުގެ ރައީސް، ރައީސް މުހައްމަދު ނަޝީދަށް އެޑްރެސްކޮށް ފޮނުއްވި ސިޓީއެއްގައި ވިދާޅުވެފައި ވަނީ، އެކަމާ ގުޅިގެން ރައްޔިތުންގެ މެދުގައި ރައްޔިތުންގެ މަޖިލީހުގެ މެމްބަރުންނާ މެދު ނަފުރަތު އުފެދި، މަޖިލީހުގެ މެމްބަރުންނަކީ ބާރާއި ނުފޫޒުން ކަންކަން ކުރާ ބައެއްގެ ގޮތުގައި ލޭބަލްވެފައިވާ ކަމަށެވެ.\nކޮމިޓީން މިއަދު ނިންމާފައި ވަނީ ރިޔާޒް މާލެ ވަޑައިގަތީ އެކަމަށް ހޯދަންޖެހޭ ހުއްދަ ހޯއްދަވައިގެން ކަަމަށާއި، އެހެންކަމުން މިކަމުގައި ރިޔާޒްގެ ސުލޫކީ މައްސަލައެއް ނެތް ކަމަށެވެ.\nކޮމިޓީގައި ގާތްގަނޑަކަށް ހުރިހާ މެމްބަރުން ވެސް އެއް މޭރުމަކުން ވާހަކަދެއްކެވި ނަމަވެސް، މެމްބަރު ސަނީފްގެ ވާހަކަ ތަފާތުވިއެވެ.\nމެމްބަރު ސަނީފް ވިދާޅުވީ މެމްބަރު ރިޔާޒު މާލެ ވަޑައިގައިތީ ހުއްދަ ހޯއްދަވައިގެން ގަވާއިދުގެ ތެރެއިން ކަމަށް ގަބޫލުކުރައްވާ ކަމަށެވެ. އެހެން ނަމަވެސް އާންމު ރައްޔިތުންނަށް ނުލިބޭ ހުއްދައެއް ފުލުހުން ބައެއް ފަރާތްތަކަށް ދޫކުރާ އުސޫލު ސާފު ނުވާ ކަމަށެވެ.\nސަނީފް ވިދާޅުވީ އެ އުސޫލުގެ ދަށުން ރިޔާޒް މާލެ ވަޑައިގަތުމާއެކު، މެމްބަރު މުޣުނީ އާއި މެމްބަރު ފިރުޝާން މަގާމުގެ ނުފޫޒު ބޭނުންކުރައްވައި، "އެމްސީ" އަށް ގުޅުއްވައިގެން މާލެ ވަޑައިގެންފައިވާ ކަަމަށެވެ.\n"އެއާ ގުޅިގެން އަޅުގަނޑަށް އެނގިހުރެ މި ވާހަކަ އަޅުގަނޑު މި ބުނަނީ ނުފޫޒުގެ ބޭނުންކޮށްގެން ދެން ތިބި ދެ މެމްބަރުން [މުޣުނީ އާއި ފިރުޝާން] ވެސް އައިސްގެން އުޅެނީ. އެމްސީއާ ހަމައަށް ފޯނުކޮށްގެން. އަބްދުﷲ ރިޔާޒަށް ފުރުސަތު ދިނީތީވެ، އެބޭފުޅުން ވެސް އަންނަން ބޭނުންވެގެން މަސައްކަތް ކޮށްކޮށް ހުއްޓާ ރިޔާޒަށް ފުރުސަތު ދިނީތީވެ އެހެންވެގެން،" ސަނީފް ވިދާޅުވިއެވެ.\nސަނީފް ވިދާޅުވީ މާލެ ސިޓީ ލޮކްޑައުން ކުރުމުން، އެ ދެ މެމްބަރުން މާލެ އައުމުގެ ކަންކަން ހަމަޖެއްސުމަށްޓަކައި ރައްޔިތުންގެ މަޖިލީހުގެ އަމީންއާންމަށް ވެސް ދެންނެވި ކަމަށެވެ. އެހެން ނަމަވެސް އޭރު އެކަން ހަމަނުޖެހުނު ކަމަށެވެ.\n"ނުފޫޒުގެ ބޭނުންކޮށްގެން، ހަގީގަތުގައި ވެސް ނުފޫޒުގެ ބޭނުންކޮށްގެން. އަޅުގަނޑަށް އެނގޭތީ މި ބުނަނީ. ސީދާ އެމްސީއަށް ގުޅުއްވައިގެން ފަހުން އެ ދެބޭފުޅުން ވެސް އައީ،" މެމްބަރު ވިދާޅުވިއެވެ.\nސަނީފް ވަނީ ފުލުހުން ހުއްދަ ދޭ އުސޫލަށް ވަރަށް ބޮޑަށް ފާޑުވިދާޅުވެފައެވެ. ވަރަށް ބޮޑެތި ޒަރޫރީ ކަންކަމަށް ރަށަށް ނުވަތަ މާލެއަށް ދާން ޖެހޭ ފަރާތްތަކަށް ހުއްދަ ނުލިބޭއިރު، ވަކި ބަޔަކަށް ހުއްދަ ލިބެންޖެހޭ ސަބަބު ނުވިސްނޭ ކަމަށް މެމްބަރު ވިދާޅުވިއެވެ.\n"އެ އަދި އެދޭހާ އިރަށް އެދޭހާ ކަމެއްގައި އެބޭފުޅުން ބޭނުންވާ ބަޔަކަށް ފުރުސަތު ދޭކަމަށް ވަންޏާ އޭގަ އެބައުޅޭ މައްސަލައެއް،" މެމްބަރު ވިދާޅުވިއެވެ.\nމެމްބަރު ވިދާޅުވީ ފުލުހުން ހުއްދަ ދީފައި ވަނީ ވަކި ތަރުތީބަކުން، އުސޫލާ ހަމަތަކުގެ ތެރެއިން ކަމަށް ގަބޫލުނުކުރައްވާ ކަަމަށެވެ. އަދި ސިޔާސީ މީހުން މެދުވެރިކޮށް، މެދުވެރިކޮށް ފުލުހުންގެ އެންމެ އިސްވެރިޔާއަށް ގުޅައިިގެން ހުއްދަތައް ހޯދަން ޖެހުމަކީ ގަބޫލުކުރައްވާ ކަމެއް ނޫން ކަމަށް ވެސް ވިދާޅުވިއެވެ.\n"މީކީ އާދައިގެ މައްސަލައެއް ނޫން. ބައެއް މީހުން މީ އާދައިގެ މައްސަލައެއް ކަމަށް ދެކުނަސް މީކީ އާދައިގެ މައްސަލައެއް ނޫން. މީ އެތައް ރައްޔިތުންނެއް އަޅުގަނޑުމެންނާ ދިމާލަށް އެތައް އެއްޗެއް ކިޔާ ގޮވި މައްސަލައެއް. ހަގީގަތުގައި ވެސް މިކަން ހިނގީ ރަނގަޅަށްތޯ ގޯސްކޮށްތޯ ބަލަން ޖެހޭނެ،" މެމްބަރު ވިދާޅުވިއެވެ.\nނަމަވެސް ވަކި މެމްބަރުންގެ މައްސަލަ ބަލަން ސަނީފް ހުށަހަޅުއްވާފައެއް ނުވެއެވެ. ސަނީފް ވިދާޅުވީ މިކަމުގައިި މެމްބަރުންގެ މައްސަލައެއް ނޫޅޭ ކަމަށާއި، ބަލަން ބޭނުންވަނީ ފުލުހުން ހުއްދަ ދިނުމުގައި އަމަލުކޮށްފައިވާ ގޮތް ކަމަށެވެ.\nނަމަވެސް ނޮޅިވަރަމް ދާއިރާގެ މެމްބަރު މުހައްމަދު ނަޝީދު އަބްދުﷲ ވަނީ މެމްބަރު ފިރުޝާން އަދި މެމްބަރު މުޣުނީގެ މާލެ ވަޑައިގެން މައްސަލަ ކޮމިޓީން ބަލަން ހުށަހަޅުއްވައިފައެވެ.


vnews - Male ge Pre School thakuge kiyevun fashaanee mi mahu 20 gai: Ministry\nމާލޭގެ ޕްރީ ސްކޫލްތަކުގެ ކިޔެވުން ފަށާނީ މިމަހު 20ގައި: މިނިސްޓްރީ\nނޫސްވެރިންގެ ބައްދަލުވުމުގެ ތެރެއިން\nމާލޭގައި ހިންގާ ސަަރުކާރު ޕްރީ ސްކޫލްތަކުގެ ކިޔެވުން ފަށާނީ މިމަހުގެ 20 ވަނަ ދުވަހު ކަމަށް އެޑިޔުކޭޝަން މިނިސްޓްރީން ބުނެފި އެވެ.\nއެޑިއުކޭޝަން މިނިސްޓްރީން ބޭއްވި ނޫސްވެރިންގެ ބައްދަލުވުމެއްގައި ވާހަކަފުޅު ދައްކަވަމުން އެޑިޔުކޭޝަންގެ ސްޓޭޓް މިނިސްޓަރު ޑރ. އަބްދުﷲ ރަޝީދު ވިދާޅުވީ މާލޭގެ ޕްރީ ސްކޫލްތަކުގެ ކިޔެވުން ފަށާ ތާރީހު ފަސްކުރީ މަންހަޖަށް ގެނެވުނު ބަދަލުތަކެއްގެ ސަބަބުން ކަމަށެވެ.\nޑރ. އަބްދުﷲ ރަޝީދު ވިދާޅުވީ ބޮޑު ޗުއްޓީއަށްފަހު ހުރިހާ ޓީޗަރުން ވެސް މިމަހުގެ އަށްވަނަ ދުވަހު ވަޒީފާއަށް ނިކުތުމުން ޓީޗަރުން އާމަންހަޖަށް އަހުލުވެރި ކުރުވުމުގެ ވޯކްޝޮޕެއް ހިންގާނެ ކަމަށެވެ.\nފަސްދުވަހުގެ މުއްދަތަށް ކުރިއަށް ގެންދިއުމަށް ހަމަޖެހިފައިވާ މިވޯކްޝޮޕް ބާއްވާނީ މިމަހުގެ 13 އިން 17 އަށް ކަމަށް ސްޓޭޓް މިނިސްޓަރ ވިދާޅުވިއެވެ.\nދިވެހިރާއްޖޭގައި ތައުލީމީ އައު މަންހަޖު އެކުލަވާލައި، 2015 ވަނަ އަހަރުން ފެށިގެން މި މަންހަޖު ދަނީ ތަންފީޒުކުރުމުންނެވެ. އެގޮތުން މަންހަޖަށް ދަރިވަރުންނާ ޓީޗަރުން ތަމްރީނު ކުރުމުގެ އެކި ޕްރޮގްރާމްތައް ހިންގާފައިވާ އިރު އައު މަންހަޖަށް ކިޔަވައިދެމުން ދަނީ ކީ ސްޓޭޖްތަކަކަށް ބަހާލައިގެންނެވެ.\nދައުލަތުގެ ފުރިހަމަ އެއްބާރުލުން ދޭންޖެހޭ ގޮތަށް، ރާއްޖޭގެ ކޮންމެ ރަށެއްގައި ޕްރީސުކޫލެއް ހުރުން ލާޒިމްކޮށް، 2012 ވަނަ އަހަރު ދައުލަތުން ވަނީ ޕްރީ ސްކޫލް ހިންގުމުގެ ގާނޫނެއް އެކުލަވާލާ އެއަށް އަމަލުކުރަން ފަށާފަ އެވެ.\nޕްރީ ސްކޫލުތަކުގެ ކިޔެވުން ފެށުން ލަސްވިޔަސް ޕްރީ ސްކޫލުން މަތީ ގްރޭޑްގެ ކިޔެވުން ކުރިންވެސް ނިންމާފައި އޮތްގޮތަށް އަންނަ އާދިއްތަ ދުވަހު ފެށުމަށް ވަނީ ނިންމައިފަ އެވެ.


އޯއައިސީގެ ހާރިޖީ ވަޒީރުންގެ 47 ވަނަ ބައްދަލުވުމަށް މިނިސްޓަރު ޝާހިދު ނައިޖާއަށް\nލަހޫ· 18 އޮކްޓޫބަރު 2019\nބިޝާމް މަޤާމުން ވަކިކުރުމުގެ މަސައްކަތް ފަށަން ނިންމައި، އެކަން ރައްޔިތުން މަޖިލީހުގެ ރައީސަށް އެންގުމަށް އެ ކޮމެޓީން ފާސްކުރީ އިއްޔެއެވެ. ނަމަވެސް އެ ނިންމުން މިއަދު ބާޠިލްކުރީ އެ ކޮމެޓީން ބޭއްވި ބައްދަލުވުގައިއެވެ.\nބިޝާމް ވަކިކުރުމުގެ މަސައްކަތް ފެށުމަށް ނިންމި ނިމުން ބާޠިލްކުރި ބައްދަލުވުގައި ބިޝާމް ވަކިކުރަން ކޮމެޓީއަށް ހުށައެޅި ފޮނަދޫ ދާއިރާގެ މެމްބަރު މޫސާ ސިރާޖު ހިމެނިވަޑައިއެއްނުގަންނަވައެވެ. އެ ނިންމުން ބާޠިލްކުރަން މެމްބަރުން ނިންމީ އެ މައްސަލަ ހުށައެޅުމަށް އޮންނަ އުސޫލުން ބޭރުން މައްސަލަ ހުށައަޅާފައިވާ ކަމަށް މެމްބަރުނަށް ޤަބޫލު ކުރެވޭ ކަމަށް ވިދާޅުވެއެވެ.\nޖުޑީޝަރީ ކޮމިޓީގެ ބައްދަލުވުމުގައި ޕީޖީ ބިޝާމް ވަކިކުރުމަށް ސިރާޖު ހުށައަޅަން ނިންމި ނިންމުމަށް ތާއީދު ކުރެއްވީ، ވިލިނގިލީ ދާއިރާގެ މެމްބަރު ސައުދު ހުސައިންއެވެ. އެ ހުށަހެޅުން ފާސްވެފައިވަނީ ކޮމިޓީއަށް ހާޒިރުވެ ވަޑައިގެންނެވި މެމްބަރުންގެ އަޣްލަބިއްޔަތުންނެވެ.